Dhivehin Emeehunge Gothugai, Bali Jehunu Zuvaana Ge Aburu Kathilaifi - Vaguthu\nކޮވިޑާއިއެކު ދިވެހިން އެއްއަހަރު! - 11 ގަޑިއިރު ކުރިން\nދިވެހިން އެމީހުންގެ ގޮތުގައި، ބަލި ޖެހުނު ޒުވާނާގެ އަބުރު ކަތިލައިފި\nނޯޓް: މިލިޔުމުގައި ރައުނާގެ މައުލޫމާތާއި ފޮޓޯ ހިމަނާފައި ވާނީ އޭނާ އާއި އާއިލާ އިން ހުއްދަ ދީގެންނެވެ.\nކޮވިޑް-19 އާއި އެކުވެސް ދިވެހިންގެ ތެރެއިން ބަދަލުނުވި ކިތަންމެ ކަމެއް އެބަހުއްޓެވެ. ދިވެހިން ބަހެއް ނޭހިއެވެ. އަނެކުންނަށް އިހްތިރާމް ކުރުމުގެ ސިފަ އިއާދައެއް ނުވިއެވެ. ބިދޭސީންނާއި، އަދި ދިވެހިން ވެސް ހިމެނޭ ގޮތައް ހުއްޓުމެއް ނެތި ޑެލިވަރީގެ މަސައްކަތް ކުރުމުގައި ހަރަކާތްތެރިވާ މީހުންގެ އަގުވަޒަނެއް ނުކުރިއެވެ. ނަމަވެސް މިއަދު އަދި ދައްކަން އޮތީ މާހިތާމަވެރި ވާހަކައެކެވެ.\nކޮވިޑް-19 މާލެ އިން ފެނި، ބަލި ޖެހުނު މީހުންނާއި އެމީހުންގެ އާއިލާތައް ވަރަށް ބޮޑު ހިތާމައެއްގައި އަދި އެހައިމެ ބޮޑު ބިރުވެރިކަމެއްގައި ތިއްބާ އެމީހުންގެ އިހްސާސްތަކަށް އެއްވެސް އިހްތިރާމެއް ކުރުމެއްނެތި، ބަލި ޖެހުނު ބައެއް މީހުންނާއި، އަދި ބަލި ނުޖެހޭ ބައެއް މީހުންގެ ފޮޓޯތައް މީސް މީޑިއާގައި އާއްމުން ހިތައް އެރި އެއްޗެއް ހިތައް އެރި ގޮތަކަށް ލިޔަމުން ގެންދަނީއެވެ. އެއިން އެހެން މީހަކަށް ކުރާނެ އަސަރެއް ވިސްނާވެސް ނުލައެވެ.\nކޮވިޑް-19 އަށް ފައްސިވި މީހުންގެ ތެރެއިން އެކަކު ހެލްތު ޕްރޮޓެކްޝަން އެޖެންސީ (އެޗްޕީއޭ) އަށް އެއްބާރުލުން ނުދެއްވާ ކަމަށް މިއަދު އެއިދާރާ އިން ވިދާޅުވުމާއި އެކު އެއީ ރައުނާ ނަމަކަށް ކިޔާ ޒުވާނެއްގެ ވާހަކަ ކަމަށް ބުނެ އޭނާގެ އަބުރު ކަތިލުމުގެ ގިނަ މަސައްކަތްތަކެއް ބަޔަކު ގެންދަނީ މީސް މީޑިއާގައި ކޮށްފައެވެ.\nރައުނާގެ މައުލޫމާތު "ވަގުތު" އިން ހާމަ ކުރުމުގެ ހުއްދަ އޭނާ އާއި އޭނާގެ އާއިލާ އިން ވަނީ ދީފައެވެ. ރައުނާގެ ގާތް ފަރާތަކުން "ވަގުތު" އަށް މައުލޫމާތު ދެމުން ބުނީ އާއިލާ ބޮޑު ހިތާމައެއްގައި ވަނިކޮށް އޭނާ އަށް އަމާޒުކޮށް ދައްކަމުން ގެންދާ ވާހަކަތަކުގެ ސަބަބުން އިތުރު ހިތްދަތިކަމެއް ކުރިމަތިވެފައިވާ ކަމަށެވެ.\n"ރައުނާ އާއި އާއިލާ އަދި ގާތް އެކުވެރިން ވެސް މިތިބީ ވަރަށް ބޮޑު ހިތާމައެއްގައި. ގާތް އިތުރު މީހުން ވެސް ޓެސްޓް ކުރަމުން ގެންދާ މިދަނޑިވަޅުގައި އެއްވެސް ހަޤީޤަތެއް ނެތް މިފަދަ ވާހަކަތައް ދެއްކުމަކީ ވަރަށް ހިތާމަވެރި ކަމެއް. އަޅުގަނޑުމެން އެދެން އެފަދަ ކަންކަން ކުރަމުން ގެންދާ ފަރާތްތަކާއި މެދު ފިޔަވަޅު އަޅަން." މައުލޫމާތު ދިން މީހާ ބުންޏެވެ.\nރައުނާ "ވަގުތު" އަށް މައުލޫމާތު ދެމުން ބުނީ ކޮވިޑް-19 އަށް ފައްސި ވެފައިވާ އެއާޕޯޓްގެ ރެޕާއި އޭނާ އާއި ގުޅުވައިގެން ދައްކަމުން ގެންދަނީ އެއްވެސް ހަޤީޤަތެއް ނެތް ވާހަކައެއް ކަމަށާއި، އެއާޕޯޓްގެ ރެޕާއި އެއްވެސް ގުޅުމެއް ނޯންނާނެ ކަމަށެވެ.\nއެޗްޕީއޭ އިން ބޭނުންވާ މައުލޫމާތު އެޗްޕީއޭ އަށް ނުދެނީ ކޭސް 21 އާއި ގުޅޭ ކްލަސްޓާއެއްގައި ހިމެނޭ މީހެކެވެ. އެއީ ރައުނާ ނުވަތަ އޭނާ ހިމެނޭ ކްލަސްޓާ އާއި އެއްވެސް ގުޅުމެއް ހުރި ކްލަސްޓާއެއް ނޫނެވެ.\nމިފަދަ މައުލޫމާތު ހާމަކުރާ ފަރާތްތަކާއި މެދު ޤާނޫނީ ފިޔަވަޅު އެޅުމުގެ އިހްތިޔާރު ފުލުހުންނާއި ޕްރޮސެކިއުޓަރ ޖެނެރަލް (ޕީޖީ) އަށް ލިބިފައި ވީނަމަވެސް އަދި އެއްވެސް މީހަކާއި މެދު ފިޔަވަޅު އަޅާފައެއް ނުވެއެވެ.\nރައުނާގެ އިތުރުން އިތުރު އެތައް ބައެއްގެ ފޮޓޯ އާއި އެމީހުންގެ ޒާތީ މައުލޫމާތުތައް ވެސް ވަނީ އާއްމު ކޮށްފައެވެ.\nކޮވިޑް-19 އަށް މާލެ އިން ފައްސިވި މީހުން ބެހިފައި ވަނީ މައިގަނޑު ހަތަރު ގްރޫޕަކަށެވެ. އެއިން އެއްވެސް ކޭސްއެއްގެ ޕްރައިމަރީ ކޮންޓެކްޓް ހޯދިފައެއް ނުވެއެވެ. މިރޭ ބޭއްވި ނޫސްވެރިންގެ ބައްދަލުވުމެއްގައި ޑރ.ނަޒްލާ ރަފީގު ވިދާޅުވީ ބަލި ޖެހިގެން ފުރަތަމަ ރިޕޯޓް ކުރާ ކޭސް އަކީ ފުރަތަމަ ބަލި ޖެހުނު މީހާކަމަށް ނުނިންމޭނެ ކަމަށެވެ.\n"އެއްވެސް ކްލަސްޓާއަކީ އޭގެ ފެށުން ކަމަކަށް އަދި އޭގެ ތެރެއިން ފެށުނީ ކިހިނެއް ކަން އަދި ދެނެއެއްނުގަނެވޭނެ. އެއްވެސް ހާލެއްގައި ބަލި ޖެއްސީ ވަކި މީހެކޭ، އެގޮތަށް ހީވާ ގޮތަށް ވާހަކަ ދެއްކުމަކީ ރަނގަޅު ކަމެއް ނޫން. ފުރަތަމަ އައިޑެންޓިފައި ކުރާ މީހަކީ، އެއީ ޓެސްޓް ކުރެވިގެން ހޯދުނު ފަރާތް. މީގެ އިންވެސްޓިގޭޝަން ނިމުމުން އަޅުގަނޑުމެން އެކަން ދަންނަވާނަން." ޑރ.ނަޒްލާ ވިދާޅުވިއެވެ.\nމީސް މީޑިއާގައި މީހެއްގެ ފޮޓޯއެއް އާއްމުކޮށް އެމީހެއްގެ އަބުރު ކަތިލުމަކީ މާމޮޅުކަމެއް ނޫނެވެ. މާދަމާ މީސް މީޑިއާގައި މިފަދަ ފޮޓޯއެއް ދައުރުވެ، ހިތާމައާއި ހިތްދަތިކަން ކުރިމަތިވާ މީހަކީ ތިބާ ކަމަށް ވެސް ވެދާނެއެވެ.\nއޭޕްރީލް 19, 2020 22:17\nއޭޕްރީލް 19, 2020 23:37\nތި ޝާފާފް އަކާ މެދު އަބުރުގެ ދައުވާ ކުރަން ޖެހޭ... އަދި ސޯޝިއަލް މީޑިއާގަ ފާޑުފާޑުގެ ވާހަކަ ދައްކާ އެންމެނާމެދު ފިޔަވަޅު އަޅަންޖެހޭ.... އެހެންގައުމް ތަކުގަ ވެސް ހަރުކަށި އަދަބްދޭ.... އަޅުގަނޑު ތިއިން އެއްވެސް ބޭފުޅަކު ނުދަންނަން އެކަމަކު ވަރަށް ދެރަވޭ މި ކަހަލަ ކަންތައް ދިމާވީމަ.... ދިވެހިންގެ ބައެއް މީހުންނަކީ ހާދަ މޭލީޝިއަސް ބަޔެކޭ.!!!! މި ހިތާމަވެރި ދަޑިވަޅުގަ ވެސް ބައެއް ދިވެހިންގެ އަހުލާގީ މިންގަނޑު ހާދަ ހާ ދަށުދަރަޖައިގަ އޭ...\nއޭޕްރީލް 19, 2020 22:24\nކޮބާހީވޭ ދިވެހިން ހަޔާތްކެޑުވި މީހުން މީގެ ޒިންމާ ނަގަންޖެހޭނެ ޚާއްސަކޮށް ހުކުރު ޚުތުބާގެ ތެރެއަށް ކާޑޫނު ކުރަހާ ހަޑިހުތުރުއެއްޗެހި ލިޔެ އެޅިމީހުން\nއޭޕްރީލް 19, 2020 22:31\nމިފަދަ މީހުންނަށް ހެޔޮވިސްނުން ދެއްވާށި މާދަމާ ތިބާގެ މަންމަ ބައްޕަ ނުވަތަ އާއިލާޔައް މިފަދަ ކަމެއް ދިމާވުމުން ފޮޓޯ އާނމުކޮށް ހަޤީގަތާއި ޚިލާފް ވާހަކަތައް ދައްކާ އަބުރު ކަތިލަން ތިބާ ހިއް ރުހޭނެތޯ.\nއޭޕްރީލް 19, 2020 22:33\nއެކަކު އަނެކަކު ދަންނަ މަދު މީސްކޮޅަކު އުޅޭ ޤައު މެއްގައި ޙަޤީޤަތަކަށް ބެލު މެއްނެތި މީހުންގެ އަބުރު ކަތިލު މަކީ، އެވޭލާ ޒަ މާނުގެ ޘަޤާފަތެކެވެ. ތި މާޔަށް އެހެން މީހަކު ކުރަން ނޭދޭކަ މެއް ތި މާ އަނެކަކަށް ކުރު މަކީ، ވަރަށް ނާ ތަހުޛީބު ޢަ މަލެކެވެ. އެފަދަ ފަރާތް ތަކާ މެދު ޤާނޫނީ ހަރުކަށި ފިޔަވަޅު އެޅުއްވު މަށް އިންސާނީ ޙައިސިއްޔަތުން ކަ މާބެހޭ ފަރާތްތަކަށް އަޅުގަނޑު ގޮވާލަން. މާދަ މާ އަޅުގަނޑުގެ ވާހަކައެއް ހަދައިގެން ނެރު މަކީވެސް ކޮށްފާނެ ކަ މެއް.\nއޭޕްރީލް 19, 2020 22:40\nބައެއް މީހުންގެ ޢަމަލުތައް ހުރިގޮތުން ބަލިޖެހޭ މީހުންނަށް ބަލީގެ ސަބަބުން ލީބޭ ގެއްލުމަށް ވުރެ ލިބޭ ނަފުސާނީ ގެއްލުން ބޮޑުވުން އެކަށީގެން ވޭ.\nއޭޕްރީލް 19, 2020 22:41\nވަރަށް ދެރަވަރު ކަންކަން ދުނިޔެ ނިމޭއިރުވެސް މިހާލަތުގަ ބަޔެއް ދިވެހިން.. މީ އެންމެންގެ ހެޔޮދުވާ ބަލިވި ފަރާއްތަކަށް ކޮއްދޭންވި ވަގުތު..އެއްވެސް މީހެއް ހިޔެއްނުވޭ ބަލި ހުރިކަން އިނގި ހުރެ ބަލިޖެހެން ބޭނުންވެގެން ބަލިޖެހުނީހެން..އެކި މީހުން ގެ ހާލަތު ހުންނަގޮތުމް ބޭރުގަ އުޅެން ވެސް މަޖުބުރެއް އޮވެދާނެ..މާދަމަ ދިމަޔަކި ވެސް މިބައްޔަށް ޕޮސިޓިވް ވާމަހެއްކަމުގަ ވެދާނެ..ސޭނޯޓު ފުރާއްސާރަ.\nއޭޕްރީލް 19, 2020 22:46\nހުރިހާ ވަގުތެއްގައިވސް ހުރިހާ ޙާލެއްގައިވެސް މިފަދަ ކަންކަން ކޮށްގެން ނުވާނެ. އެފރާތްތައް ކުށްވެރިކުރަން.\nއޭޕްރީލް 19, 2020 22:47\nޢާއިލާއަށް ކުރިމަތިވެފައިވާ މި ހިތާމަވެރި ވަގުތުގައި އިތުރު ހިތްދަތިކަމާއި ނުތަނަވަކަން ލިބޭގޮތަށް މީޑިޔާގައި ހަބަރުތައް ފަތުރާ ފަރާތްތަކާއިމެދު ފިޔަޅުއަޅައި ދިނުމަށް ގޮވާލަން އަދި އެކަން ކަމާ ގުޅުން ހުރި އިދާރާތަކަށް ހުށަހަޅާނެ ކަމުގައިވެސް ދަންނަވަން.\nއޭޕްރީލް 19, 2020 22:50\nމިރޭވެސް ނޫސްކޮންފަރެންސަށް އަރާހުރި ޑަކުޓަރެއްގެ މުޅިވާހަކައިގަ އޮތީ ނޫސްވެރިކަން ކުރަންވީގޮތް ކިޔައިދުނުން. ޑޮކްޓަރުންނާއި ނަރުހުންނާއި ދަނޑުވެރިންނާއި މާވަޑިން މިވެރިންނަށް ކިޔައިދޭން މިޖެހެނީ ނޫސްލިޔަންވީގޮތް. އެއީ ނޫސްވެރިންގެ ހާލަތުހުރި ހިސާބަކީ.\nއޭޕްރީލް 20, 2020 01:19\nއަވަސް ސިފާއެއް މިންވަރު ކުރައްވާށި\nއޭޕްރީލް 19, 2020 22:51\nމިކުއްޖާގެ ކޭސް ނަމްބަރަކީ ކޮބާ؟؟\nއޭޕްރީލް 20, 2020 05:40\nފޮޓޯ ށެއާ ކުރި ކިތައް ބޭފުޅުން މިތާ ކޮމެންޓް ކޮއްފިންތޯ؟ ހަހަހަހަހަ\nއޭޕްރީލް 20, 2020 12:09\nއަޖާާުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުބުު އޭނަ ތެދައްނުބުނީމައެންނު އެހެން އެވީ އަމިއްލަ އަށްއަމއްލަ މީހާ ބޭޒާރު ވަނީ\nއޭޕްރީލް 19, 2020 23:02\nމުޅި ހުރިހާ ދިވެހިން ސާ މިލް ވާހެން މިފަދަ އެއްޗެއް ލިޔުން ވެސް ރަންގަޅޭއް ނޫން، ހުރިހާ ދިވެހިންނަކީ ބަސްނާހާ މީހުންނެއް ނޫން.\nއޭޕްރީލް 19, 2020 23:03\nދިވެހީންނަކީ އޭއްޗެކޭ މީއްޗެކޭ ކިޔައިގެން ވަރަށް ތައުރީފު ކުރާ އަޑުއިވޭ ގިނަފަހަރު. އެކަމަކު އެތައުރީފު މިއަދުގެ ދިވެހީންގެ ގިނަބަޔަކަށް ހައްޤެއް ނޫން! އަހަންނަށް ބުނެވޭނީ ދިވެހީންގެ ގިނަ ބަޔަކީ އެމީހުންގެ އަމިއްލަ ސިކުނޑި ބާއްވާފަ އެހެންީހުންގެ ސިކުނޑިން ވިސްނާބައެކޭ! އަދި ވަރަށް ގޮތްކުޑަ ޖާހިލު ބައެކޭ! ގިނަ ދިވެހީންނަށް އުޅެވެނީތިމާ ފެނިގެން!\nއޭޕްރީލް 19, 2020 23:04\nދިވެހިންނަކީ ހަގީގަތުގަވެސް ވަރަށް ގޮތެއްނެތް ބަޔެއް. ދިވެއްސަކަށްވެ މިފަދަ ވާހަކައެއްބުނަން ދެރަވެސްވޭ. ނަމަވެސް މިއީ ހަގީގަތް. ފޮތުގެ ބޭރުގަޑު މިވެރިން ކިޔާވާފަހުރީ.\nތިކަމުގައި އަނބުރު ކަތިލުމާއި ދެކޮޅު ، އެކަަމަކު ބަލިޖެހޭމީހާ އެނގޭނެ ކޮންމެވެސް ގޮތެއް އޮންނަންޖެހޭ އެބަ ، އެޗް.ޕީއޭއިން ބުނަނީ ރަހްމަތްތެރިންނަށް އެނގޭނެޔޭ އެމީހުންގެ ރަހްމަތްތެރިޔަކަށް ޖެހުނިއްޔާ ، ސުވާލަކީ އަހަރެން ބެންކް ފަަދަ ތަނެއްގައި ކިޔޫއެއްގައި ހުރެފައި ދާއިރު އޭގެ 12 ގަޑިއިރު ފަހުން މަގޭ ފަހަތުގައި ހުރި މީހަކު ފައްސި ވެގެން އުޅޭކަން އަހަރެންނަށް އެނގޭނެހޭ ، މަގޭ އެމީހާ ނުދަންނަ މީހަކަށް ވާއިރު ، އަދި އެޗްޕީއޭއިން މައުލޫމާތު އާއްމުކުރާއިރު\nވަރަށް ދެރަ ވެއްޖެ. އެ މަންޖެ އާއި ދެންވެސް ވައިރަސް ޖެހޭ އެހެން މީހުންނަށް އަވަސް ޝިފާއެއް ދެއްވާންދޭވެ. އާމީން. ޝުކުރިއްޔާ ވަގުތު ނޫހަށް މިކަހަލަ އާޓިކަލް އެއް ނެރުނީތީ. މީސްމީހުންގެ ނެތިމޮށުމަކީ އިސްލާމް ދީނުގައި ބޮޑު ފާފައެއް. ރޯނު އެދުރު ވެގެން މޮޅު ވާހަކަ ދެއްކުމަކީ ދިވެހިންގެ ހުންނަ ވަރަށް ވިޔާނުދާ ނާތަހުޒީބު އަމަލެއް.\nއޭޕްރީލް 19, 2020 23:18\nބައެއް ފަހަރު "ދިވެހިން"މިހެން ބުނީމާވެސް ހިތުގައި ފާޑެއްގެ ނަފުރަތެއް އުފެދެނީ! ދިވެހިންނަކީ އިހަށް މިކަހަލަ ބައެއްނޫން. އެކަމަކު އެއްދުވަސްވަރެއްގައި ރާއްޖޭގައި ވެރިކަންކުރެއްވި ފަރާތެއްގެ "އޮފުކަނޑުވާލަން" މިރާއްޖޭގައި މީހުންގެ އަބުރު ކަތިލުމާއި ފުރައްސާރަކުރުމަކީ "ފެޝަން" ކަމަކަށް ބަޔަކު ހެދީ. އެބަޔަކީ އަދި އެމީހުންގެ އިސްމީހަކީ ކާކުކަން އެއްވެސް މީހަކަށް ނޯޅޭނެ!\nއޭޕްރީލް 20, 2020 06:22\nއެއީ ބުއްޅަބޭ ! އޮފީސްތެރެއަށް މަސް އެޅީމަ ވަރަށް ގަދަ ކަމެއް ކުރިކަމަށްބުނެ އެމީހުން ބުރިކަށީގަ ފިރުމާލި މީހާ!\nއޭޕްރީލް 19, 2020 23:26\nފުރަތަމަ ކަމަކައް ކޮވިޑު 19 މާލޭ ގައި ފެތުރެން މެދުވެރިވީ ސަބަބު, އަދި ެެެެެެެެެެެެެެެ އެކަން ކުރިބަޔަކާ މެދު ފިޔަވަޅު އަޅަންވީ, ކޮންމެ ކަމެއްގަ ރަށްޔިތުން ގެ ބޮލަށް ކަނޑާލަން ނަހަދާ!\nއޭޕްރީލް 20, 2020 14:02\nއަޅެ މިހިރަ ބުރާންޗާ! ބަޔަކުމީހުން ކުރާނެ ކަމެއް ނެތިގެން ބޭރުތެރެއައް ނިކުމެ ގަސްތުގަ ބަލިފަތުރަން އުޅޭނީއޭތަ ކަލެއައްހީވަނީ!! ހަމަ ތަނެއްދޮރެއް ނޭންގުނަސް ތިމާމީ އެންމެ މޮޅުމީހާކަމައް ހެދިގެން އުޅޭތި\nއޭޕްރީލް 19, 2020 23:35\nވަރަށް ދެރަވެއްޖެ މިފަދަކަންތަށްތަށް ކުރާކަންނުވާނެ ، އެހެންމީހެއްގެ ވިޔާނުދާކަން ދައްކަށްއުޅުނި އެކަމަކު ތިމާގެ ވިޔާނުދާކަން މިދެއްކުނީ ވިސްނާނުލާ ކުރިކަމަކުން ތިމާޔަށް އެތަށް ބައެއްގެ ނަފުރަތާ ކުރިމަތިލާން ތިޖެހުނީ ކިހާދެރަ ދެން މިފަދަކަމެއްނުކުރާނެ ކަމަށް އުއްމީދު ކުރަން ސޮރީ\nއޭޕްރީލް 19, 2020 23:49\nތި ޝައްފާފު އަކީ ހުސް ދޮގު ހަދާ މީހެއް. އޭނަގެ މައްސަލަ ބަލަން ހިއުމަން ރައިޓްސް ކޮބާތަ؟\nއޭޕްރީލް 19, 2020 23:54\nސްޓޮޕް ސްޕެރެޑިން ނެގެޓިވްޓީ!!\nއެއްވެސް މީހަކު ގަސްދުގައެއް މި ބައްޔަކާ ބައްދަލެއް ނުކުރާނެ!!\nޕްލީސް ބީ ކައިންޑް އެންޑް މޯރ ސަޕޯރޓިވް ❤\nޕްލީސް ޕްރޭ ފޯރ ދެމް ❤\nއޭޕްރީލް 20, 2020 00:02\nމިވައިރަސް އަކީ އެކަކުގައިން އަނެކަކުގެ ގަޔަށް ވަރަށް ފަސޭހައިން އަރާ ވައިރަސްއެއް. ވީމާ މުޖުތަމުގެ ހުރިހާ ފަރުދުންގެ ރައްކާތެރި ކަމަށްޓަކައި ސަރުކާރުން ބަލިޖެހިފައި ތިބި މީހުން ނަކީ ކޮންބައެއްކަން ތަފްސީލްކޮށް ފޮޓޯ އާއި އެކު އާއްމު ކުރަންޖެހޭ، ބަލިޖެހޭ މީހާވެސް ޤަބޫލުކުރަންވީ އެމައުލޫމާތު ސަރުކާރުން އާއްމު ކުރަނީ މުޖުތަމައުގެ މީހުން މިކަމުން ސަލާމަތް ކުރަންކަން، އަދި ބަލިޖެހޭ މީހާއަކީ ގޯސް މީހެއްކަމަށްވެސް ދެކިގެން ނުވާނެ. ވީމާ ސަރުކާރުން ބަލިޖެހިފައިވާ މީހުންގެ މައުލޫމާތާއި، އަދި މަޢުލޫމާތު ނުދެން އުޅޭ މީހުންގެ މައުލޫމާތު އާއްމު ކުރާނަމަ ނޫސްވެރިންވެސް އަދި އެހެނިހެން ފަރާތްތަކުންވެސް ސޯސަލްމީޑިއާގައި ކަމާ ގުޅުންނެއް ފަރާތްތަކުގެ ފޮޓޯ އާއި މަޢުލޫމާތެއް އާއްމެއް ނުކުރާނެ. ވީމާ ސަރުކާރު ތަންކޮޅެއް ހަރުދަނާވެ، މިކަމަކީ ކުޅޭކުޅޭ ކަމެއް ކަމަށް ނުހަދާ މިކަމާ ސީރިއަސް ވާންވެއްޖެ.\nއޭޕްރީލް 20, 2020 00:18\nމީ ހަމަ ވަގުތު ނިވުސް ތަފާތު ދެއްތޯ\nއޭޕްރީލް 20, 2020 00:24\nޢެހެންބޭފުޅަކުވެސް ފާހަގަކުރި ފަދައިން "ދިވެހިން" އޭ ބުނެފައި ވަގުތުން ލިޔެފަ އޮތީމަ ދެރަ. ނު ރަނގަޅު\nއޭޕްރީލް 20, 2020 00:28\nތިސަށްފާފު އަށް ހަރުކަށި އަދަބު ދޭންޖެހޭ ރައުނާއަކީ ސޯލިހުދެމަފިރިންގެ ހުރިސޯލިހު ދަރިއެށް ރަނގަޅު ކުށްޖެށް ތަނެއްދޮރެށް ނުބަލާ މީހުންގެ ޅަދަރިން ތިމަރަނީ ހެއޮވާނީކިހިނެށް ބަލައެކުށްޖާގެވެސް އަބުރާއިށްޒަތާ ގަދަރެށްވެޔޭ ބޭބެއާ ފަހަރިއަށް ކެށްތެރިކަން ދެށްވާށި\nއޭޕްރީލް 20, 2020 00:29\nފޭސްބުކް، ޓްވީޓަރ އެކައުންޓް ނުހުންނަ ފަރާތްތަކަށް މިފަދަ ބުހުތާނު ދޮގު، މުޑުދާރު ވާހަކަ ފަތުރަނީ، ފޭސްބުކް އިން ސްކްރީން ޝޮޓް ނަގާ، އެމީހުން އުޅޭ ވައިބަރ ގްރޫޕް ތަކަށެވެ. މަގޭ ގާތް މީހުންނަށް ވިސްނައި ދީދީ މަމިހުރީ ހަލާކުވާ ވަރުވެފައެވެ. މަށަކީ މީހުން ބަދުނާމުވާ ފަދަ ވާހަކަތައް ޞައްޙަ މަސްދަރަކުން ނޫން ގޮތަކަށް ޤަބޫލު ކުރަން ބިރުވެތިވާ މީހެކެވެ. ރަމްޟާން މަސް ފެށެން މިއޮތީ ދެދުވަހަކަށް ވެފައެވެ. މިމީހުންގެ ހުރި މިނުބައިކަމަށް ކުޑަވެސް މަޑުޖެހުމެއް ނެތެވެ. ހުރި ހިތާމައެއްގެ ބޮޑު ކަމާއެވެ. ޔާ ﷲ މިއަޅާ މިކަންކަމުން ރައްކާތެރި ކުރައްވާށި! އާމީން\nއޭޕްރީލް 20, 2020 00:31\nމި ޖީލުގެ ދިވެހިން ތަރްބިއްޔަތު ކުރީ މީހުންގެ އަބުރަށް އަރައިގަތުމަކީ އެއްވެސް ކަމެއް ނޫންކަމަށް ބުނެދީގެން. އަބުރާއި އިއްޒަތަކީ އޮންނަ އެއްޗެއް ނޫން ކަމަށް ބުނެދީގެން. އެގޮތަށް ތަރުބިއްޔަތުކުރާތާ މިހާރު ގާތްގަނޑަކަށް 17 އަހަރުވެއްޖެ. އޭގެ ނަތީޖާ މުޅި ގައުމުން މިފެންނަނީ.\nއޭޕްރީލް 20, 2020 00:34\nމިކަމާ ޒިންމާވާންޖެހޭނީ އެޗް.ޕީ.އޭ އިން. އެއްބާރުލުން ނުދެނީ ކޮންފަރާތެއްކަން ސިއްރުކުރީތީވެ.\nއޭޕްރީލް 20, 2020 00:41\nދިވެހި ރާއްޖޭގެ ކޯޓްތަކުންވެސް ދަނީ ހަމަ ދިވެހިރައްޔިތުންގެ އަބުރުކަތިލައި މުޅިގައުމަށް ފަލީހަތްކުރަމުން. އެނުވޭތޯ އެއްވެސް މައްސަލައަކަށް؟\nއޭޕްރީލް 20, 2020 00:53\nތި ކުއްޖާ އަށް ބުނެލަން، ތީ ފިސާރި ރީތި ކުއްޖެއް\nއެކުދިންނަށް މިބަލި ޖެހުމަކީ އެކަމާ އާއްމުން ރުޅި އަންނަންޖެހޭ ކަމެއްނޫން. އެޔުނިފޯރމުގަ ގޮސް ހުންނާނީ އެއަރޕޯރޓަށް އަރާ މީހުންގެ ޕާސްޕޯރޓާ ޓިކެޓާ ބޮރޑިންގކާރޑް ގަ އަތް އުނގުޅަން. އެއީ އޭނަ ބޭނުންވެގެން ކުރާކަމެއްނޫން. އޭނަގެ ޒިންމާ. އޭނަ މާސްކް ނާޅުވައި އަންގި ނުލައްވައި ވިއްސާރަ ކޯޓުނުލައްވައި އެތާގައި ޤުރުބާންވާންހުރީ އޭނަކުރި ހުވަޔާ އެއްގޮތަށް. އޭނަގެ ވެރިންގެ ކަމެއް އޭނަ ހިމާޔަތްކޮށް ދިނުމަކީ. އެމީހުން އޭނަ ރައްކާތެރިކޮށްދީފަ މަސައްކަތަށް ނެރުނުނަމަ އެހެން ނުވީސްކަމަށް މިބަލަނީ. ވެރިންނަށް ނުވެގެން އެހެންވީކަމަށް ކާފަ މި ނިންމީ. ކާފަ ބުނާނީ ވެރިންނަށް ބަވާށޭ. ޒިންމާނަގަންޖެހޭ މީހުންގެ ވާހަކަ ދައްކާށޭ.\nއޭޕްރީލް 20, 2020 01:05\nފޮޓޯ ފެނުނީމަ ބޮޑަށް މީހުނަށް އެއީކާކުކަން ދެނެގަނެވޭނެ. މިދުވަސްކޮޅު އެއްކޮށް އުޅެވިފަ ހުރިއްޔާވެސް އެނގޭނެ. ފޮޓޯގެތިރީގައި މިއީ ބަލި ޖެހިފާވާފަރާތެއް މިހެން ޖަހާލިނަމަ ރަނގަޅު\nއޭޕްރީލް 20, 2020 02:08\nމި އެއްޗިހި ގައުމު ހިންގާ ހަލަބޮލި ކުރަނީ ޓްވިޓާރގަ ...ސެކިއުލާ މުނާފިގުން...ރަނގަޅަށް ވިއްޔާ ގައުމީ ސަލާމް ވެސް ނޭނގޭނެ...ދައުލަތުގެ މުވައްޒަފެއް...ދަރިއެއް..ދިވެހި ރައްޔިތެއް..ހައްގުތަށް ކަށަވަރު ކުރެވެންޖެހޭނެ...ރައްޔިތުން އެބަޖެހޭ ޓްވިޓަގަ އެއްވެސް ގާނުޏީ ހައިސިއްޔަތެއް ނެތި މީހުންގެ ހައްގުތަކަށް އަރައިގަންނަ މީހުން ދަނެގަނެ ފާރަވެރިވާން....\nއޭޕްރީލް 20, 2020 05:25\nއަޅެފަހެ އެއާޕޯޓުގަ މަސައްކަތްކުރާ ދެ މީހުންނައް ބަލިޖެހެން މެދުވެރިވި ސަބަބަކައް ފުރައިގެން ދިޔަ2ކޭސްފުދޭނނު އެ މީހުންގެ ކޮންޓެކްޓް ޕޮސިބަލްދޯ. ޕްރައިމަރީ ކޮންޓެކްޓްއަކީ ފުރައިގެން ދިޔަ2މީހުންގެ ސައިޑުން އެއާޕޯޓް މުއައްޒަފަކައް ވުން ވަރައް ޕޮސިބަލް.\nއޭޕްރީލް 20, 2020 05:47\nކުރިއްސުރެ އަޅަމުން ދިޔަފިޔަ ވަޅުތަށް ގޯސްވީމަ ތިހެން ތިވީ\nއޭޕްރީލް 20, 2020 05:51\nދިހެހިންނަކީ ޒަ މާނުންސުރެ ކިޔަ މަން ތެރި ބަސް އަހާ އެއްބައިވަންތަ އަދި އެއްބައެއްވަންތަ ބައެއް ނަ މަވެސް ދައްޖާލުގެ ފަރާތުން ފޮނުވި އެޖެންޓެއް ރާއްޖެއަށް ފައުޅުވި ހިސާބުން ފެށިގެން މީހުންގެ އަބުރުކަތިލު މާއި، މީހުންނަށް އިޙްތިރާ މް ނުކުރު މާއި، މަދަނީ ބަސް ނޭހުން ފަދަ ނޭއްގާނީ ޢަ މަލުތަކާއި މިހިންގޮސް އިސްލާ މް ދީނުގައި ނަހީ ކުރެއްވި ހުރިހާކަ މެއް ދަސްކޮށްދީ އެކަންކަ މަށް ބަޔަކު ހައްލުވައި މުޅިޤައު މު ހަލާކު ކޮށް އަވަދި ކުރީ މާ ދެން އެވާހަކަ ދެއްކު މުގެ ބޭނު މެއް ނެތް\nއޭޕްރީލް 20, 2020 06:09\nޙަޤީޤަތާ ޚިލާފު މަޢުލޫމާތު މިގޮތަށް ފަތުރައި ހެދުންގޯސް. އެކަމަކު ސުވާލަކީ މިފަދަގޮތަކަށް ދިވެހިންގެ އަޚްލާޤް ބަދަލުކުރުވީ ކޮންބައެއްހޭ؟ އިންސާނީ ޙައްޤުތަކޭކިޔައިގެން ޣައިރު މުސްލިމުން ބުނާގޮތަށް ކޮންމެކަމެއްކުރުމުގެ އިޚްތިޔާރު ހަމަކޮންމެމީހަކަށް ލިބިފަވާކަމަށް ވާހަކަދައްކައި އެގޮތަށް އެތައްބަޔަކު އަނބުރުވާލި އިރެއްވެސްދިޔަ. ބަޔަކުކުރި މިފަދަނުބައި ކަންތައްތަކެއްގެ ސަބަބުން ދިވެހި މިޖުތަމަޢުގައި މިފަދަ އަޚްލާޤީ ދަށުދަރަޖައިގެ ކަންކަން އަށަގަތީ.\nއޭޕްރީލް 20, 2020 06:14\nދިވެހިން ނަކީވަރައް ރަގަޅުބައެއް ދިވެހިން ނަކީ ވެރިންނަށް ކިޔަމަންވާ ބައެއް ދިވެހިންގެ އަގު ވައްޓާލަނީ ބޭރުގަ އުޅޭދިވެހިން އެމީހުންނަކީ މިއަދުމިގައުމައް އަށްނާނެބައެއްނޫން އެމީހުން އެތިބިތަނަކުތިބެ ގެންދިވެހިން\nބަދުނާމު ކުރަމުން އެގެންދަވަނީ ކޮބާތޯދިނައްފިރައްސާރަކުރި ބައިގަޑު އެމީހުންއެތިބީ ޔޫކޭގަ ދިވެހިން ބުނާނަމަ އިގިރޭސިވިލާތުގަ ތިބެގެން މިގައުމާ މިގައުމުގަ މިއޮތް އިސްލާމް ދީން ނެތިކޮއްލުން ނޫއެހެން ކަމެން އެމީހުން ނުކުރާނެ\nއޭޕްރީލް 20, 2020 07:27\nކޯޓުތަކާ ފުލުސް ފެލްވެފަ އޮގައުމެއް\nއޭޕްރީލް 20, 2020 08:00\nވަރަށް ދެރަ މީހުންގެ ފޮޓޯ ޖަހާތީ. މިއުޅެނީ ނުބައިކަ މެއް ކޮށްގެންބާއޭ ހިތަށްއަރާ. ފޮޓޯ ހާ މަނުކުރެއްވުން އާދޭހާއެކު ދަންނަވަން.\nއޭޕްރީލް 24, 2020 02:41\nނުބައި ކަމެއްކުރީމަ އެކަނި ތެ ތަންތަނުގަ ފޮޓޯ ޖަަހަނީ ބުރާންޗާ!.. ކެންޕޭނު ތަކުގައި ވެސް ފޮޓޯ ތަށް މުޅި ތާންގަ ހިއްޕަނީ އެމިހުން ނުބައި ކަމެއް ކުރީމަ ދޯ އެެހެންވެއްޖިޔާ??♀\nއޭޕްރީލް 20, 2020 08:21\nޝައްފާފުގެ މައްސަލަ އެބަޖެހޭ ބާ އެސޯސިއޭޝަނުންބަލަން. ޓްވިޓަރގެ ޕްރޮފައިލްގަ ލޯޔަރެކޭ ޖަސްޓިސްހޯދަދޭމީހެކޭ ޖަހާފަ މީހާގެ މުޢާމަލާތްހުންނަނީ އެންމެ ދަށުދަރަޖައިގަ. ފުލުހުންވެސް މީނާގެ މައްސަލަބަލާ ފިޔަވަޅު އަޅަން ގޮވާލަން.\nއޭޕްރީލް 20, 2020 09:53\nދިވެހިން ލަދުހަޔާތް ކެނޑުވި މީހުން އެތިބީ ވެރިކަމުގާ\nއޭޕްރީލް 20, 2020 12:16\nވެރިކަމާމިކަމާ ކޮންގުޅުމެއްއޮތީ....... އުޅެވޭގޮތެއް ހިތަކައްނާރަ...?\nއޭޕްރީލް 20, 2020 10:07\nދުނިޔޭގައި ކޮރޯނާ ވައިރަސް ޖެހިފައިވާ މީހުންނަށް ބަލާއިރު ބަލިޖެހުނު މީހުންގެ ތެރޭގައި ހިމެނޭ މަޝްހޫރު އަދި ގައުމުތަކުގެ ވެރިންގެ ނަން ވަގުތުން ވަގުތަށް ނޫސްތައް މެދުވެރިކޮށް އެގޭ. އެކަމުގެ ސަބަބުން އެތަތަންތަނުގެ ރައްޔިތުންނަށް މައުލޫމާތު ލިބޭ ތިންމަނަ މެންގެ ގައުމުން ކޮންބަޔަކަށްކަން ވައިރަސްގެ އަސަރުކުރަނީ އެހެންނޭ ކިޔާފަ ވައިރަސް ޖެހުނު މީހާ އަށް ލިބޭ ހައްގެއް އުނިވެގެން ނުދޭ، އެހެންނަމަވެސް ވައިރަސް ޖެހުނުކަން ސިއްރުކޮށްގެން ހުރމުގެ ސަބަބުން މިވާގޮތަކީ އެހެން މީހުންނަކަށްނޭގޭ އެއީ ކާކުކަމެއް އަދި ވައިރަސް ޖެހުނު މިޙާއި އެކުގައި އުޅެފައިތިބީ ކޮން ބައެއްކަން މިކަންކަން ނޭގުމުގެ ސަބަބުން ވައިރަސް އިތުރަށް ފެތިރިގެން ދިއުމަށް މަުފަހިވެގެން ދެ.\nއޭޕްރީލް 20, 2020 12:07\nއޭޕްރީލް 20, 2020 12:11\nއޭޕްރީލް 20, 2020 12:43\nމިއަދު ފާޑެއްގެ ޑިމޮކްރަސީއެއްގަޖެހި ދިވެހިންގެ ރީތިއާދަތައް ފަސްއަޅާ ފޮރުވައިފި ދުލާގަލަމުގެ މިނިވަންކަން ހައްދެއްނެތް މިންވަރައްދީފި ވަގައްގޮވުމާ މަރަންގޮވުމާ އެއީ ވަރައް އާދައިގެ ކަމަކައް ވެއްޖެ ދީނާހިލާފު ރިޕޯޓު ނެރުމުން ހިތުގަ ނުޖެހި ނުރޯމީހުން މިއަދު އަމިއްލަޔައް ފޭހުނު އިލޮށިހެރުމުން ރޮވޭކަމައް ދައްކައިފި މިއަދުގެ ހާލު\nއޭޕްރީލް 20, 2020 13:17\nދެން ހަމަ ވަރަށް ރީތިކުއްޖެއް.\nއޭޕްރީލް 20, 2020 13:38\nއޭޕްރީލް 20, 2020 14:04\nރަގަޅު ވާހަކަ އެއް\nއޭޕްރީލް 20, 2020 14:13\nއޭޕްރީލް 20, 2020 14:18\nމީ ވަގުތު ނޫހުގައި ލިޔުނު ރަނގަޅު ލިޔުމެއް ކަމަށް ފެނޭ.... ގިނައިން ހުންނަނީ ހިތް ނުތަނަވަސްކުރާ ޒާތުގެ އިދިކޮޅު ލިޔުންތައް.....\nއޭޕްރީލް 20, 2020 15:03\nދިވެހިންގެ ތެރޭގައި އެކަކު އަނެކަކަށް ކުރަމުންއައި އިޙްތިރާމާއި ޤަދަރުގެ ވާހަކައަކީ ދިވެހިން އެކަނި ދަންނަ ވާހަކައިން ނޫން މުޅި ދުނިޔެވެސް ވެސް ބަލައިގަންނަ އަގުވަޒަންކުރާ ކަމެއް ނަމަވެސް މިހާރު މިއޮތީ މުޅިން މަންޒަރު ބަދަލުބެ ހިރިހާ ކަމެއްވެސް ޒަމާނީ ނާތަހުޒީބު ޑިމޮކްރަސީއެއްގެ އަވައިގައިޖެހި ހަލާކުވެ ނެތިފަ މިހެން މިދެންނެވީ ޑިމޮކްރަސީގެ އަސްލަށް ބަދުބަހެއް ބުނުމުގެ ބިޔަތެއްގައެއް ނުން 2004 ހިސާބުގައި ދިވެހިންނަށް ދަސްވި ޑިމޮކްރަސީއަކީ ތިމާގެ އަޙާގެ އަބުރު ކަތިލުމާއި ތިމާގެ އަޙާގެ ގަޔަށްބޮލަށް އެރުމާއި ތަޅާފޮޅުމާއި ދޮގުވާހަކަ ފެތުރުނާއި ދުލުގެ މިނިވަންކަން ނަަހަމަ ގޮތުގައި ބޭނުންކޮށް ނާޖާއިޒް ފައިދާ ހާސިލްކުރަން އެމީހަކަށް ކުރެވުނު ކަމެއް ކުރަން އެކަން އެގޮތައް ކުރަން ދަސްކޮށްދިން ބޭފުޅުންވެސް މިގައުމުގައި އެބަތިބި ނޫސްވެރިންވެސް ދަންނަ ހަގީގީ ވާހަކައެއް މިބުނީ ، މިހާރު ދައުލަތުގެ މިއުޅުއްވާ ބޭފުޅުންނަށް އެކަންތައް ބޮޑުކަމަކަށް ވެގެން އެވާހަކަ ދެއްކީމަ އެއީ ހަމަގައިމުވެސް ހައިރާން ވާންޖެހޭ ކަމެއްނުން އަބުރު ހިމާޔަތްކުރުމުގެ ގާނޫނު އުވާލީ ކޮންބައެއް؟ އަބުރު ކަތިލަން ދަސްކޮށްދިނީ ކޮންބައެއް؟ އިންސާނީ ކަރާމާތް ނަގާލައި މީހުންނާ ދިމާލަށް ހަޑިހުތުރު ބަހުން މުހާތަބު ކުރުމާއި ދިވެހިންގެ އަހުލާގު ހަލާކުކޮށް ހަޔާތް ކަަނޑުވާލި މީހާ އެކަމުގެ ޒިންމާ ނަގާނެބާ؟ ދެން ކުރާނެ ކަމެއްނެތް ވާނެ އެއްޗެއްވެ ބިމިއްޖެ\nއޭޕްރީލް 20, 2020 18:28\nއެއްބާރުލުން ނުދިން ކަމަށް ބުނުމުގެ ބަދަލުގަ އެއީ ކާކު ކަން ހާމަ ކުރިނަމަ މިހެން ނުވީސް. އަހަރުން ވެސް މިތިބީކީ މަޖާ ވެފާއެއް ނޫން. މި ވަބާއިން ސަލާމަތް ވުމުގެ އުއްމީދުގަ.\nއޭޕްރީލް 20, 2020 20:39\nތިކަމަކީ ސަރުކާރުން ރާވައިގެން މިވަގުތު ދިވެހިންގެ ތެރޭގައޮތް ހައިހޫނުކަމުގެ މިސްރާބު ބަދަލުކޮށްލުމަށް އެޅިސުރުހީއެއް އޭގަހިފައިގެނަ\nއޭޕްރީލް 22, 2020 07:11\nދިވެހިން ނަކީ މިހާރު އެދުރެއްގެ ގާތުން ވަރައް މޮޅަށް ޑިމޮކްރެސީ ކިޔަވައިގެން ދަރިވަރު ވެފައިވާ ބައެއް މިކަމުގެ ވަރަށްމަތީ ފާސްތައް މިޖީލުގެ ގިނަބަޔަކިު ދަނީހޯދަމުން ތިޔަ ބާވަތުގެ އަބުރު ކަތިލުމުގެ މައްސަލަ ޔަކީ އާގާނޫންއަސާސީ އިން ހޯޯާާާާާާާާާދ\nއޭޕްރީލް 22, 2020 09:50\nޕީ.ޖީ ވިދާޅުވޭ ބަލާނަމޭ، އަޅާނަމޭ. ޢޭ.ސީ.ސީ ވެސް ހަމަހިމޭން. މިލިއަނުން ކާލަނީ އޭ ކިޔާ. ވަރަށް ވާހަކަ.\nއޭޕްރީލް 22, 2020 11:34\nބަލަ އޭނާ ނައްސިއޭ.\nއޭޕްރީލް 23, 2020 16:48\nކަލޭ ދެން ހުރޭ ހުރިހާ ކަމެއް ވެރިކަމާ ގުޅުވައި ގެން!\nއޭޕްރީލް 24, 2020 02:46\nޢޭ ދިވެހިންނޭ ތިކިޔަނީ....ހުރިހައި ދިވެހިންނެއް ތިފާޑަކަށް ނުތެޅެ އޭ......!!!


Vazeefage gaanoonah genna badhaluthakaa eku faadu kiyun boduvejje | Mihaaru\nވަޒީފާއާ ބެހޭ ގާނޫނަށް ސަރުކާރުގެ ފަރާތުން އިސްލާހު ހުށަހެޅުއްވި ކެނދިކުޅުދޫގެ ދާއިރާގެ މެމްބަރު އަހުމަދު އީސާ، އިޖުތިމާއީ ކޮމިޓީގައި.---ފޮޓޯ: މަޖިލީހުގެ އިދާރާ\nވަޒީފާގެ ގާނޫނަށް ގެންނަ ބަދަލުތަކާ އެކު ފާޑުކިޔުން ބޮޑުވެއްޖެ\n16 ފެބުރުއަރީ 2020 - 14:57 100 comments\nވަޒީފާއާ ބެހޭ ގާނޫނު މިހާރު އޮންނަ ގޮތުން ވަގުތީ ގޮތުން ވަޒީފާގައި ގެންގުޅެވޭނެ އެންމެ ދިގު މުއްދަތަކީ ތިން މަހެވެ. އެކަމަކު ސަރުކާރުގެ ފަރާތުން ކެނދިކުޅުދޫ ދާއިރާގެ މެމްބަރު އަހުމަދު އީސަ ހުށަހެޅުއްވި ބިލުގައި ހުށަހަޅާފައި އޮތީ އެ މުއްދަތު އިތުރު ކުރުމަށެވެ.\nއެ ބިލްގައި ހުށަހަޅާފައި ވަނީ ޕްރޮބޭޝަނަށް ގިނަވެގެން ހިމެނޭނެ މުއްދަތު ހަ މަހަށް އިތުރު ކުރުމަށެވެ. އަދި މިހާރު ވެސް ގާނޫނުގައި އޮންނަ ގޮތަށް ޕްރޮބޭޝަންގެ މުއްދަތުގައި އެއްވެސް ނޯޓިހެއް ދިނުމެއް ނެތި އެއްބަސްވުން ބާތިލް ކުރުމުގެ ބާރު އޮންނާނެ ކަމަށް ވެސް އެ ބިލުގައިވެ އެވެ.\nމިހާރު ގާނޫނު އޮންނަ ގޮތުން އަހަރަކު ލިބޭ 30 ދުވަހުގެ ސަލާމުގެ ޗުއްޓީ ބޭނުން ކުރުމުގައި މެޑިކަލް ސެޓްފިކެޓް ހުށަހަޅަން ޖެހޭނީ ޖެހިޖެހިގެން ދެ ދުވަހަށް ވުރެ އިތުރަށް ސަލާމުގައި ހުރެއްޖެ ނަމަ އެވެ. އެކަމަކު އެ ބިލްގައި ހުށަހަޅާފައި އޮތީ އެންމެ ދުވަހަކު ސަލާމް ބުންޏަސް، މެޑިކަލް ސެޓްފިކެޓް ހުށަހަޅަން އެންގޭ ގޮތަށެވެ.\nމުވައްޒަފުންގެ މެދުގައި ސާވިސް ޗާޖް ބެހުމުގެ އުސޫލުތަކަށް ވެސް ބަދަލު ގެންނަން އެ ބިލުގައި އިސްލާހު ހުށަހަޅާފައިވެ އެވެ. މިހާރު ގާނޫނު އޮޮންނަ ގޮތުން ސާވިސް ޗާޖްގެ ގޮތުގައި ލިބޭ ފައިސާގެ ތެރެއިން އެއް ޕަސެންޓް އިދާރީ ފީގެ ގޮތުގައި ނެގުމަށް ފަހު ދެން ހުރި ފައިސާ މުވައްޒަފުންނަށް ބަހަން ޖެހޭނެ އެވެ.\nއެ ބިލުގައި އިސްލާހު ހުށަހަޅާފައި އޮތީ ސާވިސް ޗާޖް ބެހުމުގައި މުވައްޒަފުން މަސައްކަތްކުރި ގަޑިއިރަށް ބެލުމުގެ އިހްތިޔާރު ވަޒީފާ ދޭ ފަރާތްތަކަށް ލިބޭ ގޮތަށެވެ. އެގޮތުން ގަޑިޖެހޭ މުވައްޒަފުންނާއި ހާޒިރުނުވާ މުވައްޒަފުންނަށް ހާޒިރުނުވާ ނިސްބަތުން ސާވިސް ޗާޖުން އުނި ކުރެވިދާނެ ކަމަށް އެ ބިލުގައިވެ އެވެ.\nއެކަމަކު ސާވިސް ޗާޖް ދޭ ގޮތުގެ ތަފްސީލުތައް ކޮންމެ އަހަރަކު ލޭބާ ރިލޭޝަންސް އޮތޯރިޓީ އަށް ފޮނުވަން ޖެހޭ ގޮތަށް އެ ބިލުގައި ހިމަނާފައިވެ އެވެ. އަދި ހިިންގުމުގެ ދާއިރާގައި އިސް މީހުންނަށް ސާވިސް ޗާޖް ނުދިނުމުގެ ބާރު ވެސް ލިބޭ ގޮތަށް އެ ބިލުގައި ހިމަނާފައިވެ އެވެ.\nވަޒީފާގެ އެއްބަސްވުން ނަހަދާ ވަޒީފާ އަދާކުރުވާ ނަމަ، ވަޒީފާ ދޭ ފަރާތް 2،000ރ. އިން ވެސް ޖޫރިމަނާ ކުރަން އެ ބިލުގައި ހިމަނާފައިވެ އެވެ. އަދި ވަޒީފާގެ އެއްބަސްވުމުގައި ކުރިން ހިމަނަން ލާޒިމްކުރާ ބައެއް މައުލޫމާތުތައް ހިމަނަން ލާޒިމްނުވާ ގޮތަށް އިސްލާހު ގެންނަން ވެސް އެ ބިލުގައިި ހިމަނާފައިވެ އެވެ.\nSince you are the one who submitted the amendments to the Employment Act, JUSTIFY how you arrived at the decision to submit an amendment to the Act to increase the probationary period from3months to6months. pic.twitter.com/X73sEpdCOq\n— Naufa 🎈 (@NaufaMHassan) February 16, 2020\nޕްރޮބޭޝަން މުއްދަތު ހަ މަހަށް އިތުރު ކުރުމާއި ސަލާމް ބުނުމުގެ އުސޫލު ހަރުކަށި ކުރަން އެ ބިލުގައި ހިމަނާފައި އޮތުމުން ސޯޝަލް މީޑިއާގައި ގިނަ ބައެއްގެ ފާޑުކިޔުން އެކަމަށް ވަނީ އަމާޒުވެފަ އެވެ. ޕްރޮބޭޝަން މުއްދަތު އިތުރު ކުރުމުން ވަޒީފާގެ ޔަގީންކަން ނުލިބި، ހަ މަސް ވަންދެން ތިބެން ޖެހުމަކީ ގަބޫލު ކުރެވޭނެ ކަމެއް ނޫން ކަމަށް ބުނެ އެކަމަށް ބައެއް މީހުން ފާޑު ކިޔާފައިވެ އެވެ. އަދި އެ މުއްދަތުގައި ވަޒީފާއިން ވަކިކުރިޔަސް، ގާނޫނީ ގޮތުން ކުރެވޭނެ ކަމެއް ނޯންނާނެ ކަން ގިނަ މީހުން ފާހަގަ ކޮށްފައިވެ އެވެ.\nމަޖިިލީހުގެ ކެންދޫ ދާއިރާގެ މެމްބަރު އަލީ ހުސައިން ކުރެއްވި ޓްވީޓެއްގައި ވެސް ވިދާޅުވީ ޕްރޮބޭޝަން މުއްދަތު އިތުރު ކުރުމަކީ މަސައްކަތްތެރިން އިތުރަށް ނިކަމެތިވާނެ ކަމެއް ކަމަށެވެ. އަދި މިހާރު ވެސް ބައެއް ތަންތަނުގައިި ތިން މަހަށް ވުރެ ވެސް އިތުރަށް މުވައްޒަފުން ދާއިމީ ނުކޮށް، މަސައްކަތް ކުރުވަމުންދާ ކަމަށް އޭނާގެ ޓްވީޓްގައިވެ އެވެ.\nމަޖިލީހުގެ ހިތަދޫ ދެކުނު ދާއިރާގެ ކުރީގެ މެމްބަރު އަލީ ނިޒާރު ކުރެއްވި ޓްވީޓެއްގައި ވަނީ ޕްރޮބޭޝަން މުއްދަތު ހަ މަހަށް އިތުރު ކުރުމުން ރިސޯޓްތަކުގައި ދެން ގިނަވާނީ ވަގުތީ މުވައްޒަފުން ކަމަށެވެ. އަދި ގާނޫނުތައް އަބަދުވެސް ހަދަން ޖެހޭނީ ރައްޔިތުންގެ ފައިދާއަށް ކަމަށާއި ގެއްލުންވާ ގޮތަށް ނޫން ކަމަށް ވެސް އޭނާގެ ޓްވީޓްގައިވެ އެވެ.\nއެކަށީގެންވާ ސަބަބެއްނެތި ވަޒީފާއިން ވަކިކުރުން މަނާކުރުމުގެ މާއްދާއަށް (ނ) އިތުރުކޮށް، މަޤާމް އުވާލާ، ވަޒީފާއިން ވަކިކުރުމުގެ ބާރު ވަޒީފާދޭފަރާތެއް ލިބިދީ އަދި ބަދަލު ދިނުން ވެސް ޑިސައިޑް ކުރުމުގެ ބާރު ވެސް މިނިސްޓަރަށް. މިއީ އަޅުވެތިކަން..\nމެޑިކަލް ސެޓްފިކެޓް ނެތި އެންމެ ދުވަހަކު ވެސް ސަލާމް ނުބުނެވޭ ގޮތަށް ހެދުމުން ބަލިވާ ކޮންމެ ފަހަރަކު ޑޮކްޓަރަށް ދައްކަންވީތޯ ގިނަ ބަޔަކު ސުވާލު އުފައްދާފައިިވެ އެވެ. އަދި އާއިލާގެ މީހަކު އާދައިގެ ކަމެއްގައި ބަލިވެގެން ސަލާމް ބުނާ ކޮންމެ ފަހަރަކު ވެސް މެޑިކަލް ސެޓްފިކެޓް ހޯދަން މަސައްކަތް ކުރަންވީތޯ ބައެއް މީހުން ސުވާލު އުފައްދާފައިވެ އެވެ.\nމަސައްކަތްތެރިިންގެ ހައްގުތައް ހަނިކުރީ ކުރީގެ ސަރުކާރުން ކަމަށް ބުނެ މިފަހަރު ދައްކާނީ ކޮން ހުއްޖަތެއްތޯ ވެސް ބައެއް މީހުން ސުވާލު އުފައްދާފައިވެ އެވެ.\nޕްރޮބޭޝަން މުއްދަތު ހަ މަހަށް އިތުރުކުރަން އިސްލާހު ހުށަހެޅިއިރު، 2008 ވަނަ އަހަރު ވަޒީފާއާ ބެހޭ ގާނޫނު ވުޖޫދަށް އައިއިރު ވެސް ގާނޫނުގައި އޮތީ ޕްރޮބޭޝަންގެ މުއްދަތަކީ ގިނަވެގެން ހަ މަސް ކަމަށެވެ. އެކަމަކު ފަހުން އެ ގާނޫނު އިސްލާހުކޮށް، ތިން މަހަށް ވަނީ އެ މުއްދަތު ކުރުކޮށްފަ އެވެ.\nއިތުރު ލިޔުންތައް ރައްޔިތުންގެ މަޖިލިސް މުވައްޒަފުން ވަޒީފާ ވަޒީފާއާބެހޭ ޓްރައިބިއުނަލް އަހުމަދު އީސާ (ކެނދިކުޅުދޫ)


Covid ge furathama maru: Sample negumaai natheejaa libun ves lasvi | Mihaaru\nއާމިނަތު އާދަމްގެ ޖަނާޒާ ބާއްވަނީ. އޭނާއަށް އެޓެންޑް ކުރުން ލަސްވި.\nކޮވިޑްގެ ފުރަތަމަ މަރު: ސާމްޕަލް ނެގުމާއި ނަަތީޖާ ލިބުން ވެސް ލަސްވި\n26 މެއި 2020 - 00:49 19 comments\nކޮވިޑް-19 ގައި ރާއްޖޭގެ ފުރަތަމަ މަރާ ގުޅިގެން ބެލި ކަންކަމުން، އެ ކޭސްގައި ބަލި މީހާގެ ސާމްޕަލް ނެގުމާއި ސާމްޕަލްގެ ނަތީޖާ ލިބުން ފަދަ ކަންކަން ލަސްވެފައިވާ ކަމަށާއި އެކަމަކު އެ މައްސަލާގައި ޖިނާއީ ތަހުގީގެއް ކުރުމަށް ލަފައެއް ލިބިފައި ނެތް ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން މިރޭ ބުނެފި އެވެ.\nނިޝާން ކަލާފާނުގެ ޝަރަފުގެ އިއްޒަތުގެ ލަގަބު ދެއްވާފައިވާ މަޝްހޫރު ވިޔަފާރިވެރިޔާ ހުސައިން އަބްދުﷲގެ އަނބިކަނބަލުން އާމިނަތު އާދަމް 83، އަވަހާރަވީ މިދިޔަ މަހުގެ 29 ގައި ހޮސްޕިޓަލަށް ގެންދިއުމުގެ މަގުމަތީގައި އެމްބިއުލާންސް ތެރޭގަ އެވެ. ހުސައިން އަބްދުﷲ ވެސް ފަހުން ވަނީ އަވަހާރަވެފަ އެވެ.\nނެޝަނަލް އިމަޖެންސީ އޮޕަރޭޝަން ސެންޓަރުގައި މިރޭ ބޭއްވި މީޑިއާ ބްރީފިންގައި އެޗްޕީއޭގެ އެޕިޑެމިއޮލޮޖިސްޓް ޑރ. ނަޒްލާ ރަފީގު ވިދާޅުވީ ކޮވިޑް-19 ޖެހިގެން ރާއްޖޭން ފުރަތަމަ މީހަކު މަރުވި ކޭސްގައި ޓެސްޓްކުރުމަށް ސާމްޕަލް ނެގުމާއި ޓެސްޓްގެ ނަތީޖާ ލިބުން ވެސް ލަސްވެފައިވާ ކަމަށް ތަހުގީގުން އެނގިފައިވާ ކަމަށެވެ. އެކަން ބެލީ އޭނާ ވިދާޅުވި ގޮތުގައި މިނިސްޓްރީ އޮފް ހެލްތުގެ ކޮލިޓީ އިމްޕްރޫވްމެންޓް ޑިވިޝަނުންނެވެ.\n"އާމުކޮށް ވެސް އެކަންތައްތައް ބަލަނީ މިނިސްޓްރީ އޮފް ހެލްތުގެ ކޮލިޓީ އިމްޕްރޫމެންޓް ޑިވިޝަނުން. އެގޮތުގެ މަތިން މިކޭސް ވެސް ވަނީ ކޮލިޓީ އިމްޕްރޫމެންޓް ޑިވިޝަނުން ބައްލަަވާފައި އިނގޭތޯ. ދެން މި ބެއްލެވުމުގައި ބައެއް ކަންތައްތައް ލަސްވެފައިވާ ކަމަށް ފާހަގަކުރެވޭ މިގޮތުން ސާމްޕަލް ނެގުމާއި އަދި ހާއްސަކޮށް ސާމަޕްލަގެ ނަތީޖާ ލިބުން ލަސްވެފައިވާ ކަމަށް،" ނަޒްލާ ވިިދާޅުވި އެވެ.\nއެ ކޭސްގެ ތަހުގީގު ހެލްތުގެ ކޮލިޓީ އިމްޕްރޫމެންޓް ޑިވިޝަންގެ ތަހުގީގާ ހިސާބުން ނިމޭނޭތޯ ނުވަތަ އެކަމުގައި އިހުމާލްވި ބަޔަކު ވާނަމަ ޖިނާއީ ތަހުގީގެއް ނުކުރާނެތޯ "މިހާރު" ން ސުވާލު ކުރުމުން ޑރ.ނަޒްލާ ވިދާޅުވީ އެފަދަ ތަހުގީގެއް ކުރަން ރިކޮމެންޑްކޮށްފައި ނެތް ކަމަށެވެ.\n"މިހާރު އެބޭފުޅުން [ކޮލިޓީ އިމްޕްރޫމެންޓް ޑިވިޝަނުން] ދެއްވާފައި އޮތް ރިޕޯޓަކު ނުއެއް ނެތް އިތުރު އެކަހަލަ އެއްވެސް ކަމެއް ހުށަހަަޅާކަށް،" އެފަދަ މައްސަލަތައް އިތުރަށް ބެލުމުގެ އިންތިޒާމްތައް އޮންނަ ގޮތާ ބެހޭ ގޮތުން ނަޒްލާ ވިދާޅުވި އެވެ.\nCovid-19 jehigen Raajje in furathama faharah meehaku maruvejje\nއެފަދަ މައްސަލަތައް އިތުރަށް ތަހުގީގުކުރަން ޖެހިއްޖެ ނަމަ ހުށަހަޅަން ޖެހޭ އެކި ބޮޑީތަކުގެ ނަންތައް އޭނާ ވިދާޅުވި އެވެ. އަދި އެކަހަލަ ބައެއް މައްސަލަތައް މީގެ ކުރިން ފުލުހުންނަށް ވެސް ރިފާކޮށްފައިވާ ކަަމަށް ވެސް ނަޒްލާ ވިދާޅުވި އެވެ.\n"ބައެއް ކަހަލަ ހަމަ ސިއްހީ މައްސަލަތަކުގައި އެބޭފުޅުން އެބަހުރި ކްރިމިނަލް އިންވެސްޓިގޭޝަން އަށް ފުލުހުންނަށް ވެސް ރިފާ ކުރައްވާފައި ވެސް. މިކޭސް އަކު ނުއެއް ނެތް އެގޮތަކަށް،" އޭނާ ވިދާޅުވި އެވެ.\nއޭނާ ވިދާޅުވި ގޮތުގައި ކޮލިޓީ އިމްޕްރޫމެންޓް ޑިވިޝަންގެ ރިޕޯޓްގައި ރިކޮމެންޑްކޮށްފައި އޮތީ ސާމްޕަލް ނެގުމާއި ސާމްޕަލް ނެގުމާއި ޓެސްޓްކުރުން އަދި އުމުރުން ދުވަސްވީ މީހުންގެ ތެރެެއިން ފެސިލިޓީތަކަށް ގެންދަން ޖެހޭ މީހުން ގެންދިއުން އަވަސް ކުރުމަށެވެ.\nމި މައްސަލާގައި ޖިނާއީ ތަހުގީގެއްކުރަން ލަފައެއް ނެތް ނަމަވެސް، ރާއްޖޭން ފުރަތަމަ ފެނުނު ކޮވިޑް-19 ކޭސްގައި، ކަމާބެހޭ ފަރާތްތަކާ މައުލޫމާތު ހިއްސާނުކޮށް އެ މީހާ ފުރުވާލި ކަމަށް ތުހުމަތުކޮށް އަންނަނީ ފުލުހުން ޖިނާއީ ތަހުގީގެއް ކުރަމުންނެވެ. ފުރުވާލި އިޓަލީގެ ޓޫރިސްޓު މީހާގެ މައްސަލާގައި އެ މީހާ ޗުއްޓީ ހޭދަކުރި ކުރެއްދޫ ރިސޯޓްގެ މެނޭޖްމަންޓަށް ތުހުމަތުކޮށް ތަހުގީގަށް ވަނީ ބަޔާން ވެސް ނަގައިފަ އެވެ.\nHussain Abdhulla: Raajjege viyafaareege 1 thanbu\nކޮވިޑް-19 އަށް ޕޮޒިޓިވްވި މީހުންނާ ގުޅުން ހުންނަ ގެތައް މޮނިޓަރިންއަށް ލާ ހިސާބުން އެޗްޕީއޭ އިން އެ ގެތަގުގެ ނަންތައް މިހާރު އިއުލާނުކުރެ އެވެ. އެގޮތުން އާމިނަތު ދިރިއުޅުއްވި ގެ މޮނިޓަރިން އަށް ލީ ކަމަށް އެޗްޕީއޭގެ އިއުލާނުން ފެންނަން އޮތީ އޭޕްރިލް މަހުގެ 22 ވަނަ ދުވަހު އެވެ. އެކަމަކު އޭނާގެ ސާމްޕަލް ނެގީ އޭޕްރިލް 27 ވަނަ ދުވަހުގެ ރޭ ދަންވަރުކަން، އޭނާ އަވަހާރަވިރޭ ބޭއްވި ޕްރެސް ބްރީފިންގައި ދިން މައުލޫމާތުން އެނގެ އެވެ.\nއާމިނަތު އަވަހާރަވުމުން އޭޕްރިލް 29 ވަނަ ދުވަހުގެ ރޭ ދަންވަރު ބޭއްވި މީޑިއާ ބްރީފިންގައި ޓެކްނިކަލް އެޑްވައިޒަރީ ގްރޫޕް (ޓެގް)ގެ ލީޑަރު ޑރ. އަލީ ލަތީފް ވިދާޅުވީ އޭނާއަށް ފަރުވާ ދިނުން ލަސްވެފައި ނުވާ ކަމަށެވެ. އެރޭ ނޫސްވެރިން ތަކުރާރުކޮށް ކުރި ސުވާލުތަކަށް ޖަވާބު ނުދެއްވައި ހެލްތު މިިނިސްޓަރު އަބްދުﷲ އަމީން ވިދާޅުވީ އެ މައުލޫމާތު ހޯއްދެވުމަށް ފަހު ފަހުން ހާމަކުރައްވާނެ ކަމަށެވެ.\n"މިއަދު[އޭޕްރިލް 28 ވަނަ ދުވަހުގެ]ގެ ހެނދުނު ކަމަށް ބަލިވީ އަޅުގަނޑުމެންނަށް އެނގިފައި އޮތީ އެހާ ހިސާބުން ހޮސްޕިޓަލަށް ގެންގޮސްފައި، މި ދެެންނެވީ، ގިނަ ފަހަރަށް މިދިމާވާ ސަބަބަކީ ނޭވާ ކުރުވުން، ހުން އައުން ކެއްސުން، އެހެން ވެއްޖެއްޔާ މިއަކަށް ނޯވޭ ވަކި ޚާއްސަ ފަރުވާއެއް،" ޑރ. އަލީ ލަތީފް އެރޭ ވިދާޅުވި އެވެ.\nއިތުރު ލިޔުންތައް ސިއްހަތު ހެލްތު ޕްރޮޓެކްޝަން އެޖެންސީ ސިއްހީ ކުއްލި ނުރައްކަލުގެ ހާލަތު ޑރ. ނަޒްލާ ރަފީގް (އެޗްޕީއޭ)\nބަލި ކޮންޓްރޯލްކުރަން ކުރާނެ އާކަމެއްނެތް: ޑރ.ނަޒްލާ


އެމްޑީޕީގެ ތައުލީމާއި ބެހޭ ކޮމިޓީގެ ނޫސް ބަޔާން – Maldivian Democratic Party\nއެމްޑީޕީގެ ތައުލީމާއި ބެހޭ ކޮމިޓީގެ ނޫސް ބަޔާން\nދެ ވެރިން ދެގޮތަށް!\nނޯޓް: މި ނޫސް ބަޔާން މި ނެރުނީ ހުނަރު ޕްރޮގްރާމްގެ ޙަޤީޤަތްތައް އޮޅޭގޮތަށް މިނިސްޓްރީ އޮފް އޑިޔުކޭޝަނުން ވާހަކަދައްކަވަމުން ގެންދަވާތީއެވެ.\n“43 މިލިއަން ރުފިޔާ ޚަރަދު ކުރި ހުނަރު ޕްރޮގްރާމް ފުރިހަމަކުރީ 10 ކުދިން” ކަމަށް އެޑިޔުކޭޝަން މިނިސްޓްރީގެ ސްޓޭޓް މިނިސްޓަރ އިމާދު ސޯލިހް ވިދާޅުވިކަމަށް ހަވީރު ނޫހުގެ 25 ޖޫން ދުވަހުގެ އަދަދުގައި މުޙަންމަދު އަފްރާޙު ލިއުއްވާފައި ވެއެއެވެ. ހަމަ އެ ތާރީޚުގައި ހަވީރު ނޫހުގައި ޙުސައިން ފިޔާޒު މޫސާ މިހާރުގެ އެޑިޔުކޭޝަން މިނިސްޓަރ ވިދާޅުވިކަމަށް މިފަދައިން ލިޔުއްވާފައި ވެއެވެ.\n“ކުރީގެ ސަރުކާރުން ފެށި ހުނަރު ޕްރޮގްރާމްގެ ދަށުން މި އަހަރުގެ ޖުލައި މަހުގެ ނިޔަލަށް 3،555 މީހުން ތަމްރީންކުރަން ކަނޑައެޅިޔަސް، މިހާތަނަށް ތަމްރީނުކޮށްފައިވަނީ 240 މީހުން ކަމަށް އެޑިއުކޭޝަން މިނިސްޓަރު ޑރ. އާސިމް އަހްމަދު މިއަދު ވިދާޅުވެއްޖެ އެވެ.” “ހުނަރު ޕްރޮގްރާމަށް ޖުމްލަ 14 މިލިއަން ރުފިޔާ ހަރަދުކޮށްފައިވާ ކަމަށާއި އޭގެ ތެރެއިން 10.7 މިލިއަން ރުފިޔާ ދިނީ ތަމްރީނު ދޭ މަރުކަޒުތަކަށް ކަމަށް ވެސް ޑރ. އާސިމް ވިދާޅުވި އެވެ.” ހުނަރު ޕްރޮގްރަމަކީ ރަނގަޅު މަޤްޞަދެއްގައި ފެށި ރަނގަޅު ޕްރޮގްރާމެއްކަމަށާއި އެހެންނަމަވެސް އެއީ “ކާމިޔާބު ޕްރޮގްރާމެއް ނޫން” ކަމަށް ޑރ. އާސިމް ވިދާޅުވި ކަމަށް ވެސް އެ ނޫހުގައި ވެއެވެ. ތަމްރީނުދޭ މަރުކަޒުތަކަށް ‘ދީފައި’ވާކަމަށް އެ ވިދާޅުވާ ފައިސާއަކީ އެފަރާތްތަކާ އެކުގައި ވެފައިވާ އެއްބަސްވުމުގެ ދަށުން ތަމްރީނުކުރުމަށް އެތަންތަނާ ހަވާލުކުރި ކުދިންގެ ކޯސް ފީއަށް ހިނގި ޚަރަދެވެ. ހުނަރު ޕްރޮގްރާމް ކާމިޔާބު ނުވީ ބަޣާވާތަކުން ސަރުކާރު ވައްޓައިލުމުންނެވެ. އެމްޑީޕީގެ ސަރުކާރު ދެމި އޮތްނަމަ އެ ވާނީ ވަރަށް ކާމިޔާބު ޕްރޮގްރާމަކަށެވެ.\nހުނަރު ޕްރޮގްރާމާ ބެހޭގޮތުން މިނިސްޓްރީ އޮފް އެޑިޔުކޭޝަންގެ އިސްވެރިން އެކި ދުވަހު އެކި ތަންތަނުގައި ވާހަކަ ދައްކަވަމުން ގެންދަވަނީ އެކި ގޮތަށެވެ. ޢާންމު ރައްޔިތުންނަށް ޙަޤީޤަތް އޮޅޭފަދަ ގޮތްގޮތަށެވެ.\nއެ ވިދާޅުވާ ފަދައިން ހުނަރު ޕްރޮގްރަމަކީ ރަނގޅު މަޤްޞަދެއްގައި ފެއްޓި ފްރޮގްރާމެކެވެ. 2011 ވަނަ އަހަރުގެ ޖުލައި 26 ގައި މި ޕްރޮގްރާމް އެމްޑީޕީގެ ސަރުކާރުން ފެއްޓީ ރާއްޖޭގައި ވަޒީފާ އަދާކުރާ ހުނަރުވެރި ޒުވާނުންގެ ނިސްބަތް މަތިކުރުމަށެވެ. 2012 ނިޔަލަށް 8500 ޒުވާނުން ތަމްރީނުކުރުމަށެވެ. އަދި ރާއްޖޭގައި ފަންނީ ހުނަރު ދަސްކޮށްދޭ ތަންތަން މި ޕްރޮގްރާމްގެ ތެރެން ތަރައްޤީކުރުމަށެވެ.\nމި ޕްރޮގްރާމްގެ ދަށުން ހިންގާން ކަނޑައެޅުނު ކޯސްތަކަށް އިޢުލާންކުރުމުން 8000 ވުރެގިނަ ޒުވާނުން އެކަމަށް ކުރިމަތި ލިއެވެ. މި ޕްރޮގްރާމްގެ ބޭނުންތެރިކަން މި އަދަދުން ހާމަވެއެވެ.\nހުނަރު ޕްރޮގްރާމްގެ ދަށުން ދެވޭ ތަމްރީނުކޯސްތަކުގެ ތެރޭގައި ޤައުމީ ސަނަދު ތަކުގެ ލެވެލް 1 ން ފެށިގެން މާސްޓާރސް ފެންވަރުގެ ކޯސްތައް ހިންގުމަށް ކަނޑައެޅިފައިވެއެވެ. މި ކޯސްތައް ހިންގުމަށް ރާވާފައިވަނީ އަމިއްލަ މުއައްސަސާތަކާއި ދައުލަތުގެ ތަންތަނުންނެވެ. މީގެތެރެއިން ވިލާކޮލެޖާއި ގުޅިގެން ހިންގާން ފެށުނު އޭސީސީގެ ތިންލެވެލް ގެ ކޯސްތަކަށް އެކަނި ވެސް 200 ދަރިވަރަކަށް ހުނަރުން ޕްރޮގްރާމުން ފުރުޞަތުދެވުނެވެ. މީގެއިތުރުން ރާއްޖޭގެ އެހެނިހެން ކޮލެޖުތަކާއި މޯލްޑިވްސް ޕޮލިޓެކްނިކާއި ޔުނިވަރސިޓިގެ އެކި ފެކަލްޓީތަކުގައި 900 ވުރެގިނަ ޒުވާނުން ހުނަރު ޕްރޮގްރާމްގެ ދަށުން ތަމްރީނުވަމުން ދިޔައެވެ.\nއެއްކަމެއް ވެސް ނުކުރައްވާ\nހުނަރު ޕްރޮގްރާމް ހިންގުމަށްޓަކައި 2012 ވަނައަހަރުގެ ބަޖެޓުގައި 101 މިލިއަން ރުފިޔާ ހިމަނާފައިވާނެއެވެ. ހުނަރު ޕްރޮގްރާމްގެ ދަށުން ހިންގާން ރޭވިފައިވާ ކޯސްތަކުގެ ތެރެއިން މުހިއްމު އެތައް ޕްރޮގަރާމެއް ހިންގުމަށް ތަމްރީނުދޭ ފަރާތްތައް ހޯދުމާއި އެކޯސްތަކުގައި ބައިވެރިވުމަށް ޝައުޤުވެރިވެ ކުރިމަތިލާފައިވާ ދިވެހި ޒުވާނުންނަށް ފުރުޞަތު ހުޅުވާލުމާއި، ކޯސްތައް ނިންމާ ދަރިވަރުންނަށް ސެޓްފިކެޓް ދިނުމާއި، އެ ފަރާތްތަކަށް ވަޒީފާ ހޯދައިދިނުންފަދަ މުހިއްމު އެތައް މަސައްކަތެއް ކުރަންޖެހިފައިވާއިރު އެއިން އެއްވެސްކަމެއް ވޭތުވެ ދިޔަ5މަސްދުވަހުގެ ތެރޭގައި އެޑިޔުކޭޝަން މިނިސްޓްރީން ކުރައްވާފައެއްނެތެވެ. ކުރައްވާކަމަކީ އެމްޑީޕީ ސަރުކާރުން ފެބްރުއަރީ7އާ ހަމަޔަށް ހިންގަމުން ގެންދިޔަ ކޯސްތަކާއި އެކޯސްތައް ހިންގާ މަރުކަޒުތަކުގެ ވާހަކައާއި އެ ދަރިވަރުންގެ ވާހަކަ ޢާންމުންނަށް އޮޅުން އަރާގޮތަށް އެކި މޭރުމުން ދެއްކެވުމެވެ. ހުނަރު ޕްރޮގްރާމަކީ7ފެބްރުވަރީއާ ހަމައަށް ކުރިޔަށްގެންދާގޮތަށް ރާވާފައިވާ ޕްރޮގްރާމެއްނޫނެވެ. އެ ޕްރޮގްރާމަކީ މިހާރުވެސް ކުރިޔަށްދާންޖެހޭ ޕްރޮގްރާމެކެވެ.\nމި ޕްރޮގްރާމާ ގުޅޭގޮތުން މިނިސްޓްރީ އޮފް އެޑިޔުކޭޝަނުން ދައްކަވަމުންގެންދަވާ ވާހަކައިންނާއި ޕްރޮގްރާމާ ގުޅޭގޮތުން ކަމެއް ނުކުރައްވާތީ ލަފާކުރެވެނީ މި މުހިންމު ޕްރޮގްރާމް ހުއްޓަވާލައްވަން އުޅުއްވާ ކަމަށެވެ. އެ ޕްރޮގްރާމަށް ކަނޑައެޅިފައިވާ 101 މިލިޔަން ރުފިޔާ އެހެން ކަމަކަށް ޚަރަދުކުރައްވަން ބެނުންފުޅުވާހެންނެވެ.\nމިނިސްޓްރީ އޮފް އެޑިޔުކޭޝަންގެ ޢަމަލުތައް މިހެން ހުރުމާއި، ހުނަރު ޕްރޮގްރާމަށް 101 މިލިޔަން ރުފިޔާ ބަޖެޓްކުރެވިފައިވުމާއި، އަދި ހުނަރު ޕްރޮގްރާމަށް 8000 ދިވެހި ޒުވާނުން އެދިފައިވާތީ މި ޕްރޮގްރާމް ކުރިޔަށް ނުގެންދެވުމަށް މިނިސްޓްރީ އޮފް އެޑިޔުކޭޝަނުން ދައްކަވަމުން ގެންދަވާ ބަހަނާ ހުއްޓަވާލައްވައި ކަނޑައެޅިފައިވާ ގޮތަށް އެޕްރޮގްރާމްގެ ފުރިހަމަ ފައިދާ މުޅިރާއްޖެޔަށް ލިބޭނެގޮތަށް ކޯސްތައް ހިންގެވުމަށާއި، ކޯސް ނިންމާ ކުދިންނަށް ވަޒީފާގެ ފުރުޞަތުތައް ހޯއްދަވައިދެއްވުންފަދަ މުހިއްމު މަސައްކަތްތައް ކުރިޔަށް ގެންދެވުމަށް ގޮވާލަމެވެ. އަދި ކޯހަށް އެދިފައިތިބި 8000 ކުދިން މާޔޫސްވާފަދަ ގޮތްގޮތަށް ކަންތައް ނުކުރެއްވުމަށާއި، ހުނަރު ޕްރޮގްރާމުގެ ދަށުން ކޯސްތައް ހިންގެވުމަށް ހަވާލުވެތިއްބެވި ކޮލެޖްތަކާއި ފެކަލްޓީތަކުގެ ޝައުޤުވެރިކަން ގެއްލޭގޮތަށް އެތަންތަން ބަދުނާމު ނުކުރެއްވުމަށާއި ހުނަރު ޕްރޮގްރާމާއި ބެހޭގޮތުން އާންމުންނަށް އޮޅޭ ފަދަ ޙަޤީޤަތާ ޚިލާފު މަޢުލޫމާތު ނުފެތުރުއްވުމަށް ވެސް ގޮވާލަމެވެ.\nބަޔާން ނެރުނީ: މުޞްޠަފާ ލުޠުފީ\nތައުލީމާއި ބެހޭ ކޮމިޓީގެ މުގައްރިރު


ކޮވިޑް-19: ރާއްޖޭގެ ހާލަތު ބިރުވެރި ކަމެއްގައި އޮވެ، ކުރިއަށް -9މިނެޓް ކުރިން\nއިރާޤުގައި ހުންނަ އެމެރިކާގެ އަސްކަރީ މަރުކަޒަކަށް ހަމަލާތަކެއް ދީފި.\nBREAKING NEWS: America Ge Askaree Marukazakah Hamalaa Dheefihttps://t.co/nHS9cn00iq\nއެމެރިކާ އާއި އިސްރާއީލުން މެދުއިރުމަތީގައި ބޭނުން ގޮތެއް ހަދައި ނުލެވި މިހާތަނަށް އޮތީ އެމެރިކާގެ ހަމަލާއެއްގައި އަވަހާރަވި އީރާންގެ ޖެނެރަލް ޣައްސާމް ސުލައިމާނީގެ ސަބަބުން ކަމަށާއި އެއީ އެއީ އެމެރިކާ އާއި އިސްރާއީލާއި ދެކޮޅު ހުރިހާ ރޭވުމެއްގެ މައި "އާކިޓެކްޗަރ" ކަމަށް އީރާންގެ ރިވޮލިއުޝަން ގާޑްސް ކޮޕްސްގެ ޗީފް ހުސައިން ސަލާމީ ވިދާޅުވެއްޖެ.\nArabi Gaumuthakah America Aai Israel Beynun Gotheh Hadhainulevi Othee Sulaimaani Ge Sababun - Chiefhttps://t.co/kpVKrAx3qR\nBREAKING: Soleimani Avahaarakohli Massalaagai Trump Ge Mahchah Dhauvaa Kuranee https://t.co/d2CA7roH6q\nސުލައިމާނީ އަވަހާރަކޮށްލުމާ ގުޅިގެން އީރާނުން އެމެރިކާއާ ދެކޮޅަށް ދައުވާކުރަން ނިންމައިފި. އެމައްސަލަ ހުށައަޅާފައިވަނީ އިންޓަނޭޝަނަލް ކްރިމިނަލް ކޯޓަށް. އީރާނުގެ ޖުޑިޝަރީގެ ތަރުޖަމާނު ވިދާޅުވީ އެމައްސަލަ ބަލާނީ ސުލައިމާނީ އަވަހާރަކޮށްލި ގައުމުކަމުގައިވާ އިރާގާއި އީރާނުގެ ކޯޓުތަކުގައި ކަމަށް. އަދި އެ މައްސަލައިގެ ހުކުމަކާ ހަމައަށް ދިއުމަށް ދިގު މުއްދަތެއް ނަގާނެ ކަމަށާއި ނަމަވެސް އެމައްސަލަ ކޮޅެއްގައި ޖެހެންދެން މައްސަލަ ކުރިއަށް ގެންދިއުމަށް ނިންމާފައިވާކަމަށް އޭނާ ވިދާޅުވި.\nޔޫކްރޭނު ބޯޓު ވައްޓާލުމާ ގުޅިގެން އީރާނުގައި ކުރަމުންދާ މުޒާހަރާތަކުގައި މިއަދު މިހާތަނަށް 30 މީހަކު ހައްޔަރުކޮށްފި. މިކަން އިއުލާންކޮށްފައިވަނީ އެގައުމުގެ ދައުލަތުގެ ޓީވީ އިން.\nމެދު އިރުމަތީ ގައުމުތަކުގައި ތިބި އެމެރިކާ ސިފައިން އެގައުމުތަކުން ބޭލުމަށް އީރާނުން ގޮވާލާފައިވަނިކޮށް އެގައުމުތަކަށް އިތުރު ސިފައިން ފޮނުވަން އެމެރިކާއިން ނިންމައިފި. ރިޕޯޓުތައް ބުނާ ގޮތުގައި އެގައުމުތަކުގައި އެމެރިކާގެ 70،000 އަށްވުރެ ގިނަ ސިފައިން މިހާރުވެސް އެބަ ތިބި. އެމެރިކާއިން މިގޮތަށް ނިންމި އިރު އީރާނުން ބުނެފައި އޮތީ ސުލައިމާނީގެ މަރުގެ ބަދަލު ހިފާނީ މެދު އިރުމަތީގެ ގައުމުތަކުން އެމެރިކާގެ ފައި ބުރި ކޮށްލައިގެން ކަމަށް. އަދި އެ ގައުމުތަކުގެ އެމެރިކާ ސިފައިން ތިބޭ ބޭސްތަކަށް ހަމަލާ ދޭނެ ކަަމަށްވެސް ބުނެފައިވޭ.\nBREAKING: Ukraine Flight Ah Hamalaa Dhin Massalaagai Meehun Hayyaru Kuran Fashaifi https://t.co/rWir17WmTg\nޔޫކްރޭނު ފްލައިޓު ވައްޓާލަން "އޮޅިގެން" ދެވުނު ހަމަލާގެ މައްސަލާގައި އެކަމަށް ޒިންމާ ވާން ޖެހޭ ފަރާތްތައް ހައްޔަރުކުރަން ފަށައިފި. މިކަން ހާމަކޮށްފައިވަނީ އެގައުމުގެ ސަރުކާރުގެ ޓީވީއިން. އެގައުމުގެ ސަރުކާރުގެ ޓީވީ، ޕްރެސް ޓީވީ އިން ރިޕޯޓުކޮށްފައިވާ ގޮތުގައި އެ މައްސަލައާ ގުޅިގެން ފުން ތަހުގީގެއް ކުރުމުގެ މަސައްކަތް ދަނީ ކުރަމުން. އަދި އެ ހާދިސާއާ ގުޅިގެން މީހުން ހައްޔަރުކުރަން ވަނީ ފަށާފަ ކަމަށްވެސް ބުނެފައިވޭ. ނަމަވެސް ހައްޔަރުކުރީ ކޮންބައެއް ކަމެއް އަދި ކިތައް މީހުން ކަމެއް ހާމަކޮށްފައެއް ނުވޭ.\nޔޫކްރޭނު ބޯޓު ވެއްޓުނު ހާދިސާގައި އެ ބޯޓުގައި ތިބި އެންމެން ވަނީ މަރުވެފަ. ޖުމްލަ 176 މީހުން މަރުވި އެ ހާދިސާގައި ބޯޓު ވެއްޓުނީ އީރާނުން ދިން ހަމަލާއެއްގައި ކަމަށް އޮތީ ޔަގީން ކުރެވިފަ. އެކަން އެގައުމުން ވެސް ވަނީ ކަށަވަރުކޮށްދީފަ. އަދި އެ ހަމަލާ ދިނީ ރާޑަރަށް ފްލައިޓު އެރި ވަގުތު އެއީ އެމެރިކާއިން ދިން މިސައިލް ހަމަލާއެއްގެ ގޮތުގައި ބެލެވިގެން ކަމަށްވެސް އީރާނުން ބުނެފައިވޭ.\nޔޫކްރޭނުގެ ބޯޓަށް އީރާނުން ހަމަލާދިނީ އެމެރިކާގެ ރައީސް ޓްރަމްޕުގެ ސަބަބުން ކަމަށް ކެނެޑާގެ ރައީސް ޖަސްޓިން ޓްރުޑީ ވިދާޅުވެއްޖެ. އޭނާ ވިދާޅުވީ ޖެނެރަލް ޣާސިމް ސުލައިމާނީ އަވަހާރަނުކޮށްލި ނަމަ އެ ސަރަހައްދުގައި ހަނގުރާމައިގެ ބިރު އުފެދި، އެފަދަ ހަމަލާތައް އަމާޒު ނުވާނެ ކަމަށް. އަދި ޓްރަމްޕް ފެށި ހައިޖާނު ހުއްޓުވުމަށް ބައިނަލްއަގުވާމީ މުޖުތަމައަށް އޭނާ ވަނީ ގޮވާލާފަ.\nPentagon Akee Nirubaveri Jamaa'atheh Kamah Nimmi Nimmun Thanfeezu Kuran Fashaifi https://t.co/MNE6RD7ouX\nއީރާނުން އެމެރިކާގެ ދިފާއީ ވުޒާރާ، ޕެންޓަގަން ބްލެކް ލިސްޓުކޮށްފި. އެގައުމުން ޕެންޓަގަން ބްލެކް ލިސްޓުކޮށްފައިވަނީ އީރާނުގެ ގާނޫނު ހަދާ މަޖިލީހުން ފާސްކުރި އެކަމާ ގުޅޭ ބިލު ވަގުތުން ތަންފީޒު ކުރުމަށް ކަމާ ބެހޭ އިދާރާތަކަށް ރައީސް ހަސަން ރޫހާނީގެ އަމުރުކުރުމުން.\nއެންބީސީ ނޫހުން ރިޕޯޓުކޮށްފައިވާ ގޮތުގައި ސުލައިމާނީ އަވަހާރަކޮށްލީ، ގަލްފުގެ މަތިން އުދުހުނު އެމެރިކާގެ ޑްރޯންއެއް އީރާނުން ވައްޓާލުމާ ގުޅިގެން. އަދި އެއީ ސުލައިމާނީ އަވަހާރަކޮށްލަން ޓްރަމްޕު ދިން އޯޑަރު ތަންފީޒުކުރަން ނިންމި ހިސާބު ކަމަށްވެސް ބުނެފައިވޭ. އެފަހަރުވެސް އެމެރިކާއިން ބުނީ އެ ޑްރޯން ވައްޓާލާފައިވަނީ ބައިނަލްއަގުވާމީ ކަނޑުގެ ސަރަހައްދުގެ މަތިން އުދުހެނިކޮށް ކަމަށް. ނަމަވެސް އީރާނުން ބުނެފައިވަނީ އެ ޑްރޯން ވައްޓާލީ އެގައުމުގެ ވައިގެ ސަރަހައްދުގެ ތެރޭގައި އުދުހެނިކޮށް ކަމަށް.\nސުލައިމާނީ އަވަހާރަކޮށްލަން ޓްރަމްޕު އޯޑަރު ދީފައިވަނީ މީގެ ހަތް މަސް ކުރިން ކަން ހާމަވެއްޖެ. މިދިޔަ އަހަރުގެ ޖޫން މަސްތެރޭގައި ޓްރަމްޕް ސޮއި ކޮށްފައިވާ އެ އަމުރުގައި "ޝަރުތު"ތަކެއްވެސް ކަނޑައަޅާފައިވޭ. އެގޮތުން އީރާނުން އެމެރިކާގެ ރައްޔިތަކު މަރާލައިފި ނަމަ ސުލައިމާނީ އަވަހާރަކޮށްލުން ހިމެނޭ.\nއައިސިސްގެ ހަނގުރާމަވެރިންނާ ހަނގުރާމަ ކުރަން ކަމަށްބުނެ އިރާޤްގައި ހަރަކާތްތެރިވަމުން އަންނަ އެމެރިކާގެ އަސްކަރިއްޔާއިން ހަރަކާތްތެރިވަމުން އަންނަނީ އީރާޤްގެ ސަރުކާއެކު ވެފައިވާ އެއްބަސްވުމެއްގެ ދަށުން ނޫން ކަމަށް އިރާޤުން ބުނެފި. އިރާޤްގެ ބޮޑު ވަޒީރު މިއަދު ވިދާޅުވީ އިރާޤްގެ ޤާނޫން ހަދާ މަޖިލީހުން ހުރިހާ ޤައުމެއްގެ އަސްކަރިއްޔާއިން އެޤައުމުން ފައިބަން ފާސްކޮށްފައިވާ ކަމަށާއި އަދި އެޤައުމުގެ ސަރުކާރުން އެކަން ތަންފީޒް ކުރަން މަސައްކަތް ކުރާނެ ކަމަށް. އަދި ވިދާޅުވީ، އެޤައުމުން އެމެރިކާގެ އަސްކަރިއްޔާއެކު އެއްވެސް ބާވަތެއްގެ އެއްބަސްވުމެއް ވެފައިނުވާނެ ކަމަށާއި އިރާޤުން ބޭނުންވެއްޖެ ހާލަތެއްގައި އެމެރިކާއާއި އެހެންވެސް ޤައުމުތަކުގެ އަސްކަރިއްޔާއިން އެޤައުމުން ފައިބަން މަޖުބޫރުވާނެ ކަމށް.\nއެމެރިކާއިން އީރާންގެ ކޮމާންޑަރ ޝަހީދުކޮށްލާފައިވަނީ ގަސްދުގައި މެދު އިރުމަތީގެ މަޝްރަޙް ހަލަބޮލިކޮށްލަން ކަމަށް ތުރުކީއިން ބުނެފި. ތުރުކީގެ ރައީސްގެ ތަރުޖަމާނު އަދި ސްޕެޝަލް އެޑަވައިޒަރ އިބްރާހީމް ޚާލިން މިއަދު ވިދާޅުވީ، ދުރުރާސްތާއަށް ބަލާއިރު، އެމެރިކާގެ މި އަމަލަކީ އެމެރިކާއިން އެޅި ޅަ އެއްޗެއް ކަމަށާއި މިކަމުގެ ސަބަބުން ހީނުކުރާ ފަދަ ބޮޑެތި މައްސަލަތައް ކުރިމަތިވާނެ ކަމަށް. އަދި މިކަމުގެ ސަބަބުން އިރާޤްގެ މަޝްރަޙް ގޯސްވާނެ ކަމަށާއި ހަމަ މިފަދައިން ޔަމަންއާއި ސީރިޔާއަށްވެސް މިކަމުގެ ސަބަބުން ގެއްލުންތަކެއް ކުރިމަތިވާނެ ކަމަށް. އަދި އެމެރިކާއާއި އީރާނުން މިމައްސަލަ ހޫނު ކުރުމުގެ ބަދަލުގައު ސުލްޙައަށް މަސައްކަތް ކުރަން ޖެހޭ ކަމަށާއި ނޫންނަމަ މުޅި ސަރަހައްދުގައި ބޮޑު ހަނގުރާމައެއް ފެށި ބޮޑެތި ގެއްލުންތަކެއް ލިބިދާނެ ކަމަށްވެެސް އޭނާ ވިދާޅުވި.\nއީރާންގެ ކޮމާންޑަރު މޭޖާ ޖެނެރަލް ޣައްސާމް ސުލެއިމާނީ އަވަހާރަކޮށްލުމާއި އެކު މެދުއިރުމަތީގެ މަޝްރަހު މިވަނީ ވަރަށް ބޮޑަށް ގޯސްވެފައެވެ. އީރާނުން އެކަމުގެ ރައްދު ހަމަލާތައް އެމެރިކާގެ އަސްކަރީ މަރުކަޒުތަކަށް ދީފައި ވަނިކޮށް އިއްޔެ އަނެއްކާވެސް އިރާގުގައި ހުންނަ އެމެރިކާގެ މަރުކަޒުތަކަށް ވަނީ ހަމަލާތަކެއް އަމާޒުވެފައެވެ. އަދި އީރާނުން އޮޅުމަކުން ޔޫކްރޭނުގެ ފްލައިޓެއް ވައްޓާލާފައި ވާއިރު ގިނަ ގައުމުތަކަކުން ވަނީ އީރާނުގެ މަތިން ދަތުރު ކުރުން މެދު ކަނޑާލާފައެވެ.\nމި ދަނޑިވަޅުގައި އެމެރިކާގެ ރައީސް ޑޮނަލްޑް ޓްރަމްޕް ވަނީ އީރާނަށް އިތުރު ދަތު ކުރުމުގެ ފިޔަވަޅުތައް އަޅައި އެ ގައުމު ދެކަކޫ މައްޗައް ތިރި ކުރުމުގެ މަސައްކަތްވެސް ފަށާފައެވެ. މި ލައިވް ބްލޮގުން އެމެރިކާ އާއި އީރާނާއި ދެމެދު ހިނގަމުން އަންނަ ހުރިހާ ކަމެއްގެ އެންމެ ފަހުގެ އަޕްޑޭޓުތައް ފެންނަން ހުންނާނެއެވެ.\nLIVE : Commander Avahaara Kollumun Vamun Dhaa Goiyhttps://t.co/dwtljOOXjU\n— Vaguthu Online (@VaguthuOnline) January 12, 2020\nބެއިރޫތު ގޮވުން: އަދިވެސް އެތައް ބަޔަކު ވަނީ ގެއްލިފައި!


Victim blame kurun; okay ehnoon!\nވިކްޓިމް ބްލޭމް ކުރުން؛ އޯކޭއެއްނޫން!\n23 އޭޕްރީލް 2021 - 22:50:16\nޖިންސީ ފުރައްސާރައާއި ރޭޕްގެ ވާހަކަތަކަކީ ދޭތެރެ ދޭތެރެއިން އަޑު އިވޭ ވާހަކަތަކެކެވެ. މި މައްސަލަތަކުގައި، އަނިޔާއަށް ހުށަހެޅި، ވިކްޓިމައިޒްވާ ކުއްޖާ އިތުރަށް ވިކްޓިމައިޒް ކުރުމަކީ އަހަރެމެންގެ ތެރެއިން މިހާރުވެސް ފެންނަ، ލަދުވެތި އާދައެކެވެ.\nމިދިޔަ ހުކުރު ދުވަހު މާލޭގައި އަންހެނަކު ދަމާ ކޫއްތާފައި ގޯޅިގަނޑަކަށް ވައްދާ ރޭޕްކުރި މައްސަލައަކީ މިހާރުގެ އެންމެ ފަހުގެ ވިކްޓިމް ބްލޭމް ކުރާ މައްސަލައެވެ.\nއަންހެން މީހާ ގޯޅިގަނޑަށް ވެއްދުމަށްފަހު ކަން ހިނގި ގޮތް ނޭނގުނަސް، އެ އަންހެން މީހާ ގޯޅި ގަނޑަށް ވެއްދީ ގައިމުވެސް އޭނާގެ ރުހުމުގައިނޫންކަން، އާންމު ވެފައިވާ ސީސީޓީވީ ވީޑިއޯއިންވެސް އެނގޭނެއެވެ.\nމުޅި ސޯޝަލް މީޑިއާގައި އެ އަހެންމީހާގެ އުޅުމާއި، އޭނާ އެ ގޯޅިގަނޑަށް ވެއްދި މީހުންނާ ހުރި ގުޅުމާމެދު ވާހަކަ ދައްކާއިރު ހީވަނީ، މީހަކު އޭނާގެ ރުހުމާ ދެކޮޅަށް، ތަނަކަށް "ދަމާ ކޫއްތާފައި" ގެންދިއުމަކީ އެއްވެސް މައްސަލައެއް ނެތް ކަމެއްހެނެވެ.\nހަފްތާއެއްތެރޭ، މި މައްސަލައިގައި ކަން ހިނގާ ދިޔަގޮތް ބަލާއިރު، މީހުން ދައްކާ ވާހަކަ ތަކުން ހީވަނީ، އެފަދައިން މީހެއްގެ އަމިއްލަ ރުހުމާއި ދެކޮޅަށް މީހަކު ގެންދިއުމަކީ "އޯކޭ" ކަމެއް ހެންނެވެ. އަދި އެ ފަދަ ކަމެއް "އޯކޭ" ނުވާނީ އަނިޔާ ލިބޭމީހާގެ އުޅުމަށް ނުވަތަ އަނިޔާ ދިން މީހާއާއި ދެމީހުންގެ "ހިސްޓްރީ" އަށް ބަލާފައިހެނެވެ.\nކުށެއް ކުރުމުގައި މީހެއްގެ އުޅުމަކަށް، އެމީހާއާއި ދެން އެ މައްސަލައެއްގައި ހިމެނޭ މީހުންނާ ދެމެދު ހުރިގުޅުމަކަށް ބެލުމެއް ނެތެވެ. ކުށެއްކަމަށް ވިއްޔާ ވާނީ ކުށަކަށެވެ. ގައިމުވެސްއިންސާނަކު އޭނާގެ ނުރުހުމުގައި އެފަދައިން ގެންދިއުމަކީ ކުށެއް ނޫންކަމަށް ބެލެވޭނެ ގޮތެއް ނެތެވެ.\nގައިމުވެސް މި ކުޑަކުޑަ މުޖުތަމައުގައި މިއީ ވިކްޓިމް ބްލޭމް ކުރުމުގެ ފުރަތަމަ މައްސަލައެއް ނޫނެވެ. ހަމައެކަނި އެކި ނޫސްތަކުން ލިޔެފައިވާ މިފަދަ ހަބަރުތަކުގެ ކޮމަންޓު ސެކްޝަނަށް އެކަނި ބަލާލިނަމަވެސް މިފަދަ އެތައް ކަމެއް ފެނެއެވެ.\n"އެމީހާ އާއެކު އެތަނަށް ދިޔައީ ކީއްވެ"، "ގޭގައި އޮތް ނަމަ އެހެން ނުވާނެ"، "އެކަހަލަ ހެދުން ލާނަމަ އެހެން ނުވާނެ" ނުވަތަ "އެއީ އިސްލާމް ދީނަށް ނޫޅޭތީ ވާގޮތް"، މިއީ ހުސް ވިކްޓިމް ބްލޭމް ކުރުމަށް މި ރާއްޖޭގެ މި ކުޑަކުޑަ މުޖުތަމައުގައި ބޭނުން ކުރާ ބަސްތަކެކެވެ.\nގައިމު މިއީ ކުރަން ރަނގަޅު ސުވާލުތަކެއް ނަމަ، ތިން އަހަރުގެ، ރަނގަޅަށް ވާހަކަ ނުދެއްކޭ ކުޑަ ކުއްޖާއަށް މީހަކު ޖިންސީ ގޯނާއެއް ނުކުރާއެވެ. ބަރާބަރަށް ނަމާދު ކުރާ، ދީނަށް އުޅޭ މީހަކުވެސް އެހެން މީހެއްގެ އަނިޔާގެ ޝިކާރައަކަށް ވެދާނެ އެވެ. މިއީ ދީނަކުން، މީހާ ލާއެއްޗަކުން، ނުވަތަ ދާ ތަނަކުން ވާކަންކަމެއް ނޫނެވެ.\nއަންހެނުންނަށް ދިމާވާ މިފަދަ ހާދިސާތަކަކީ އެކަން ކުރާ މީހުންގެ ސަބަބުން އެކަނި ވާކަންކަމެވެ. މިފަދަ އަނިޔާވެރިކަމުގެ ޝިކާރައަށްވާ އަންހެނުންނާއި އަންހެން ކުދިން "ވިކްޓިމް ބްލޭމް" ކުރުމުގެ ބަދަލުގައި، އެކަން ކުރި މީހުންނަށް އެއްޗެއް ބުނަން ނުކެރޭ ކަމީ ހިތާމަ ހުރިކަމެކެވެ.\nވިކްޓިމް ބްލޭމް ކުރުމުގެ އާދަ މުޖުތަމައުން ނައްތާލަން މިހާރުވެސް މާ ލަސްވެއްޖެއެވެ. ބޯދާ ވިސްނުން ދޫކުރުމާއެކު އަހަރެމެންގެ އަންހެން ދަރިންނަށް ރައްކާތެރިވާން އުނގަންނައިދޭހެން، ފިރިހެން ދަރިންނަށް އަނިޔާވެރި ނުވުމަށް ދަސްކޮށްދޭން ފަށަން މާވެސް ލަސްވެއްޖެއެވެ.\nރޭޕުޖިންސީ ގޯނާޖިންސީ ފުރަސާރައަންހެނުން\nގެއެއްގެ ލިފްޓުތެރޭ އަންހެނަކަށް ޖިންސީ ގޯނާ ކޮށްފި


ކުޑަކުދިންނަށް ހާއްސަ ނިއުޓްރިޝަން ކްލިނިކެއް ހުޅުވައިފި | Sandhaanu\nކުޑަކުދިންނަށް ހާއްސަ ނިއުޓްރިޝަން ކްލިނިކެއް ހުޅުވައިފި\nކުޑަކުދިންނަށް ހާއްސަކޮށްގެން ހުޅުމާލޭގައި ހުންނަ ޓްރީ ޓޮޕް ހޮސްޕިޓަލުގައި ޗައިލްޑް ނިއުޓްރިޝަން ކްލިނިކެއް ހުޅުވައިފި އެވެ.\nޓްރީ ޓޮޕް ހޮސްޕިޓަލުން ބުނީ މިއީ ކުޑަކުދިން ރަގަނޅު ސިއްހީ ނިޒާމެއްގެ ދަށުން ހެނދިބޮޑުވުމަށް އެހީތެރިވުމުގެ ގޮތުން ހުޅުވި ކްލިނިކެއް ކަމަށެވެ.\nހޮސްޕިޓަލުން ބުނީ މި ކްލިނިކުން ކުޑަ ކުދިން ހެދިބޮޑުވުމުގައި ދުޅަހެޔޮ ކެއިން ބުއިމުގެ އާދަތަކަށް އަހުލުވެރިކޮށް އެކަމަށް ހާއްސަ ޑޮކްޓަރުންގެ ލަފާ ލިބޭނެކަމަށެވެ. އަދި ކުޑަކުދިންނަށް ސިއްހީ ގޮތުން ދިމާވާ މައްސަލަތައް ދެނެގަނެ، އެކުދިންގެ ކެއުމުގެ އާދަތައް ދެނެގަތުމާއެކު، ސިއްހީ ގޮތުން ރައްކާތެރި އަދި ދުޅަހެޔޮ ގޮތްތަކެއް ކުދިންނަށާއި އެ ކުދިންގެ އާއިލާއާ ހިއްސާކުރެވޭނެކަމަށް ވެސް ހޮސްޕިޓަލުން ބުންޏެވެ.\nއަދި ގަވާއިދުން ހެލްތު ސްކްރީންކުރުމާއި ނިއުޓްރިޝަން ކައުންސިލިންގެ ހިދުމަތުގެ އިތުރުން ކުއްޖާގެ އުމުރާ އެކަށީގެންވާ ގޮތަށް ފަރުވާ ހޯދުމުގެ ފުރުސަތުވެސް މިކްލިނިކުން ލިބޭނެކަމަށް ޓްރީ ޓޮޕް ހޮސްޕިޓަލުން ބުނެއެވެ.\nހެލްތު މިނިސްޓްރީއާއި ޔުނިސެފްގެ ތަފާސް ހިސާބުތައް ދައްކާ ގޮތުން ރާއްޖޭގައި އުމުރުން ފަސް އަހަރުން ދަށުގެ ކުދިންގެ ތެރެއިން 17 ޕަސެންޓު ކުދިންނަކީ ބަރުދަން ލުއި ކުދިންނަށް ވާއިރު، 22 ޕަސެންޓު ކުދިންނަކީ ހުންނަންވާ މިންވަރަށް ވުރެ ބަރުދަން އިތުރު ކުދިންނެވެ.\nއެ ހޮސްޕިޓަލުން ބުނީ މިފަދަ ގިނަ މައްސަލަތައް ދެނެގަނެ ކުދިން ރަގަޅު ސިއްހަތެއްގައި ހެދިބޮޑުކުރުމަށް އެ ކްލިނިކުން އެހީތެރިވެދޭނެ ކަމަށެވެ.\nމި ކްލިނިކުން އެޕޮއިންޓްމަންޓް ހެދުމަށް 3351610 އަށް ގުޅުއްވުމުން އެޕޮއިންޓްމަންޓް ހަމަޖެއްސޭނެ ކަމަށް ވެސް ޓްރީޓޮޕް ހޮސްޕިޓަލުން ބުނެއެވެ.


Aadhitha dhuvahun feshigen kaadaai theluge ge agu heyo kuranee\nއާދީއްތައިން ފެށިގެން ކާޑާއި ތެލުގެ އަގު ހެޔޮ ކުރަނީ\nކާޑުން 15 ޕަސެންޓް ހެޔޮ ކުރާނެ\nތެލުން 10 އާއި 20 ލާރީގެ ހެޔޮވުމެއް\nމި ސަރަހައްދުގެ ހެޔޮވުމެއް\nއެސްޓީއޯގެ ކާޑް ގުދަނެއް: ކާޑްގެ އަގު ހެޔޮ ކުރަން ވަނީ ނިންމާފައި. -- ފޮޓޯ ވީނިއުސް\nއަންނަ އާދިއްތަ ދުވަހުން ފެށިގެން އެސްޓީއޯއިން ވިއްކާ ތެލާއި ކާޑްގެ ބާވަތްތަކުގެ އަގު ހެޔޮ ކުރަން އެ ކުންފުނިން ނިންމައިފި އެވެ.\nއެސްޓީއޯގައި މިއަދު ބޭއްވި ނޫސްވެރިންގެ ބައްދަލުވުމުގައި އެސްޓީއޯގެ މެނޭޖިން ޑިރެކްޓަރު އަހުމަދު ޝަހީރު ވިދާޅުވީ ކާޑްގެ ބާވަތްތަކުގެ އަގު 15 ޕަސެންޓް ހެޔޮ ކުރަން ނިންމާފައިވާ ކަމަށެވެ. އަދި ޑީސަލް ލީޓަރަކުން 10 ލާރި އަދި ޕެޓްރޯލް ލީޓަރަކުން 20 ލާރި ހެޔޮ ކުރާނެ ކަމަށް ޝަހީރު ވިދާޅުވި އެވެ. އަދި މި ބަދަލު ގެނެސްފައި މިވަނީ ރައީސް އޮފީހާއެކު ބޭއްވި ބައްދަލުވުމަކަށްފަހު ސަރުކާރުގެ ވުޒާރާތަކާއެކު މަޝްވަރާ ކުރުމަށްފަހު ކަމަށް އޭނާ ވިދާޅުވި އެވެ.\n"ރައީސް ޔާމީން އަޅުގަނޑުމެންނަށް ދެއްވި އިރުޝާދާއެއްގޮތަށް މި ބަދަލާ އެކު މި ސަރަހައްދުގައި ކާޑް އަދި ތެޔޮ އެންމެ އަގު ހެޔޮ ގައުމަކަށް ރާއްޖެ ވެގެން ދާނެ،" ޝަހީރު ވިދާޅުވި އެވެ.\nއޭނާ ވިދާޅުވީ ކާޑުގެ ބާވަތްތަކުގެ އަގަށް މިދިޔަ އަހަރު ބަދަލު ގެނައުމާއެކު، އާއްމު ރައްޔިތުންގެ ކަންބޮޑުވުންތަކެއް ހުރި ކަމަށާއި އެ ދުވަހުން ފެށިގެން ކާޑުގެ އަގު ހެޔޮ ކުރުމަށް މަސައްކަތް ފެށި ކަމަށެވެ.\n"ކާޑުގެ އަގުތައް ކުޑަ ކުރުމަށް ލޮޖިސްޓިކްސް އާއި ޕޭމަންޓް ޓާމްސް އަދި ސޯސް ކުރުމަށް ބަދަލުތަކެއް ގެނެސް ކާޑުގެ އަގުތައް ކުޑަ ކުރުމަށް ބަލަމުން ދިޔައިން. މިގޮތުން މިހާރަށް ވުރެ ރަނގަޅަށް ސޯސް ކުރުމާއި ލޮޖިސްޓިކް ހަރަދުތައް ކުޑަކުރުމާއި މިހާރު އެއްބަސްވެފައިވާ ޕޭމަންޓް ޓާމްސްތައް އަވަސް ކުރުން،" ޝަހީރު ވިދާޅުވި އެވެ.\nއޭނާ ވިދާޅުވީ މި ބަދަލު ގެނެސްފައިވަނީ ސަރުކާރުން އެ ކުންފުންޏަށް ދޭ ޕޭމަންޓް ލިބޭނެ ގޮތަށް މުހިންމު ބަދަލެއް ވެސް ގެނައުމުން ކަމަށެވެ.\nސަރުކާރުން ކާޑުގެ އަގަށް މިދިޔަ އަހަރުގެ އޮކްޓޫބަރު މަހު ބަދަލު ގެނައުމާއެކު، ކުރިން ދެމުން ގެންދިޔަ ސަބްސިޑީ ކަނޑާލުމަށް ފަހު، ހަނޑޫ ކިލޯއެއް ވިއްކަމުން ދިޔައީ 7.96ރ. އަށެވެ. އޭގެ ކުރިން ހަނޑޫ ކިލޯއެއް ވިއްކީ 3.98ރ. އަށެވެ. އަދި ހަކުރު ކިލޯއެއް އަށް ރުފިޔާ އަށް އަދި ފުށް ކިލޯއެއް 5.96 އަށް ބަދަލު ކުރި އެވެ. އަދި ކުރިން ފުށް ކިލޯއެއް ވިއްކީ 2.96ރ. އަށެވެ. އަދި ހަކުރު ކިލޯއެއް މި ބަދަލާއެކު ވިއްކަމުން ގެންގޮސްފައިވަނީ ހަތަރު ރުފިޔާ އަށެވެ.\nކާޑަށް ގެނައި ބަދަލު ކުރުކޮށް\nއެސްޓީއޯ އާދީއްތަ ދުވަހުން ފެށިގެން ގެންދަ ބަދަލާއެކު، ހަނޑޫ ބަސްތާއަކުން 15 ޕަސެންޓް ހެޔޮކުރާނެ އެވެ. މި ބަދަލުގެ ސަބަބުން ބަސްތާއަކުން 60ރ. ހެޔޮވާނެ އެވެ. އަދި ހަކުރުވެސް 15 ޕަސެންޓް ހެޔޮކުރާނެ އެވެ. މީގެ ބަސްތާއެއް ވެސް 60ރ. ހެޔޮވާނެ އެވެ. އަދި ފުއް ބަސްތާއަކުން 12 ޕަސެންޓް ހެޔޮ ކުރާނެ އެވެ. އަދި ބަސްތާއަކުން 35ރ. ހެޔޮވާނެ އެވެ. އަގަށް ގެންނަ ބަދަލާއެކު މިހާރު 398ރ. އަށް ވިއްކާ ހަނޑޫ ބަސްތާއެއް އާދިއްތަ ދުވަހުން ފެށިގެން ލިބެން ހުންނާނީ 338ރ. އަށެވެ. އަދި މިހާރު 400ރ. އަށް ވިއްކާ ހަކުރު ބަސްތާއެއް 340ރ. އަށެވެ. އަދި މިހާރު 298ރ. އަށް ވިއްކާ ފުއް ބަސްތާއެއްގެ އަގު 263ރ. އަށް ބަދަލުވާނެ އެވެ.\nމި ބަދަލާއެކު ހަނޑޫ ކިލޯއެއް ލިބެން ހުންނާނީ 6.76ރ. އަށެވެ. މިއީ ސަބްސީޑީ ކަނޑާލުމާއެކު ވިއްކި 7.96ރ. އާ އަޅާބަލާއިރު 1.2ރ. ހެޔޮ ވުމެކެވެ. އަދި ހަކުރު ކިލޯއެއް ވަކިން ވިއްކާނީ 6.8ރ. އަށެވެ. މިއީ މިހާރު ހަކުރު ކިލޯއެއް ވިއްކާ އަށް ރުފިޔާއާ އަޅާބަލާއިރު 1.2ރ. ހެޔޮވުމެވެ. އަދި ފުއް ކިލޯއެއް ވަކިން ވިއްކާނީ 5.26ރ. އަށެވެ. މިއީ މިހާރު ވިއްކާ ހަތަރު ރުފިޔާއާ އަޅާބަލާއިރު 1.26ރ. ހެޔޮވުމެކެވެ.\nޝަހީރު ވިދާޅުވީ މި އަގަށް ބަދަލު ގެނައި ނަމަވެސް ދުނިޔޭގެ ބާޒާރުގައި މި ބާވަތްތަކުގެ އަގުތައް ހުރީ އެއްވަރެއްގައި ހިފަހެއްޓިފައި ކަމަށެވެ. އަދި އަތޮޅުތަކުގައި ވިއްކާ ފަރާތްތަކަށް ލުއިތަކެއް ދެމުން ގެންދާކަން އޭނާ ފާހަގަ ކުރެއްވި އެވެ.\n"ތެލުގެ އަގު އިންޓަނޭޝަނަލް މާކެޓުގައި ހުރީ މައްޗަށް. ކާޑުގެ އަގުތައް ދައްކާ ގޮތުން ކުރިއަށް އޮތް ދެ އަހަރު ތެރޭގައި އެއްވަރެއްގައި ހުންނާނެ ކަމަށް ބެލެވެނީ،" ޝަހީރު ވިދާޅުވި އެވެ.\nއެސްޓީއޯ އިން ބުނީ ކާޑުގެ އަގުތަކަށް ގެނައި މި ބަދަލާއެކު، ސާކް ރީޖަންގައި އެންމެ ހެޔޮކޮށް ކާޑު ވިއްކާ ގައުމަށް ވާނެ ކަމަށެވެ.\nއަނގައިގެ ކެންސަރަށް ހޭލުންތެރި ކުުރަން އެސްޓީއޯ އަތުގުޅާލައިފި\nފުޑްކޯޓް ސަރަހައްދުގައި ޖެހި ދަގަނޑުތައް ނަގަނީ


Yellow Vest Muzaahara Varugadhave 50000 Meehun Maguthakah - Vaguthu\nޔެލޯ ވެސްޓް މުޒާހަރާތައް ވަރުގަދަވެ ބައި ލައްކަ މީހުން މަގުތަކަށް\nފްރާންސްގައި ކުރަމުން އަންނަ ޔެލޯ މުޒާހަރާތަށް ވަރުގަދަވެ ހަމަނުޖެހުންތައް އިތުރުވާން ފަށައިފިއެވެ.\nއިއްޔެ އެކަނިވެސް 50000 މީހުން މި މުޒާހަރާތަކުގައި ބައިވެރިވި ކަމަށް ފްރާންސްގެ އިންޓީރިއަރ މިނިސްޓްރީން ބުނާއިރު މީގެ ތެރެއިން އެންމެ ގިނަ މީހުން ބައިވެރިވީ ވެރިރަށް ޕެރިހުގަ އާއި ބޯޑޯގެ އިތުރުން މާސޭގައި ބޭއްވި އެއްވުންތަކުގައެވެ.\nމުޒާހަރާތަަށް ފިނިވެފައި އޮތީ މައްސަލަ ބޮޑުވެފައި އޮތް ޓެކްސް ނެގުން މަޑުޖައްސާލަން ރައީސް މެކްރޮން ނިންމުމާ ގުޅިގެންނާއި ފިނި މޫސުމުގެ ޗުއްޓީ ދުވަސްވަރާ ދިމާވުމާ ގުޅިގެންނެވެ. ނަމަވެސް މި އަހަރުގެ ފުރަތަމަ ހަފުތާ ބަންދުގައި މި ވަނީ ކުރިން ހަފްތާއަށް ވުރެ މުޒާހަރާގެ ބައިވެރިން އިތުރުވެފައެވެ.\nމުޒާހަރާ އިތުރަށް ހޫނުވެ، ހަމަނުޖެހުންތައް އިތުރުވުމުގެ ފުރުސަތު ބޮޑު ކަމަށް ބެލެވޭއިރު މުޒާހަރާގެ ބައިވެރިން ވަނީ ސަރުކާރުގެ އިމާރާތްތަކަށާއި ކޯޓުތަކަށް ވަދެ ގަންނަން މަސައްކަތް ކޮށްފައެވެ. ނަމަވެސް ސަލާމަތީ ބާރުތަކުން ވަނީ އެމަސައްކަތް ނާކާމިޔާބު ކޮށްލާފައެވެ.\nމުޒާހަރާ ތަކުގައި އެތަށް ބަޔަކު ޒަހަމުވެ 1000 އަށް ވުރެން ގިނަ މީހުން ވަނީ ހައްޔަރުކޮށްފައެވެ. މެކްރޮން ވަނީ މުޒާހަރާތަކުގައި ހިންގި ހަމަނުޖެހުންތައް ކުށްވެރިކުރައްވާފައެވެ.\nތެލުން ނަގާ ޑިއުޓީ ބޮޑުކުރުމާއި، ދިރިއުޅުމުގެ އަގުތައް މައްޗަށްދިއުމާއި، އަދި އެހެނިހެން މައްސަލަތަކާހުރެ ފްރާންސްގައި ޖެހިޖެހިގެން ހަތަރު ހަފްތާގެ ހަފްތާ ބަންދުގައި ވަނީ މުޒާހަރާކޮށްފައެވެ.\nޑީސަލުން ނަގާ ޓެކްސް ބޮޑުކުރުމަށް ސަރުކާރުން މަސައްކަތްކުރުމުން ފެށުނު މުޒާހަރާތައް މިހަފްތާ ބަންދުގައި ހޫނުވެދާނެ ކަމަށް ލަފާކޮށް، ޕެރިހުގައި ފަތުރުވެރިންގެ މަޤްބޫލުކަން ލިބިފައިވާ ބައެއް ތަންތަން ވަނީ ބަންދުކޮށްފައެވެ.\nފްރާންސްގައި މީހާރުވެސް ގިނައިން ބޭނުންކުރަމުން ދަނީ ޑީސެލް ބޭނުންކުރާ އުޅަނދުފަހަރެވެ. ފްރާންސްގައި މިހާރު ޑީސެލް ލީޓަރެއްގެ އަގު ހުރީ 1.51 ޔޫރޯއަށެވެ. މިއި ނިސްބަތުން ދުނިޔޭގެ ބާޒާރުގައި ޑީސެލްގެ އަގު ހުރި މިންވަރަށްވުރެ މަތީ އަގެކެވެ.\nލަންކާގައި 300 އަށް ވުރެ ގިނަ މަރު، ނަމަވެސް ދުނިޔެއަށް ފެނުނީ ފްރާންސްގެ ފައްޅި!\nފްރާންސްގެ ފައްޅީގައި އަލިފާން ރޯވީ ކަރަންޓް ޝޯޓެއްގެ ސަބަބުން\nއަލިފާން ރޯވި ފައްޅި މަރާމާތު ކުރަން 600 މިލިއަން ޔޫރޯ ލިބިއްޖެ


Kudakudhinnah Jinsee Goanaa Kuri 29 Massalaeh Hushahalhaifi - Vaguthu\nކުޑަކުދިންނަށް އަނިޔާކުރުމާއި ދެކޮޅު ޕޯސްޓަރެއް --\nނިމިދިޔަ ނޮވެމްބަރު މަހު ކުޑަކުދިންނަށް ޖިންސީ ގޯނާ ކުރުމުގެ 29 މައްސަލައެއް ރިޕޯޓް ކޮށްފައިވާ ކަމަށް ޖެންޑަރ މިނިސްޓްރީން ބުނެފިއެވެ.\nޖެންޑަރ މިނިސްޓްރީން އާންމުކުރި ނޮވެމްބަރު މަހުގެ ތަފާސް ހިސާބުތައް ދައްކާ ގޮތުގައި މިދިޔަ މަހު އެ މިނިސްޓްރީ އަށް 184 މައްސަލައެއް ވަނީ ހުށަހަޅާފައެވެ. އޭގެ ތެރެއިން 84 މައްސަލައަކީ ކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ މައްސަލަތަކެވެ.\nކުޑަކުދިންނަށް ކޮށްފައިވާ އެކި އަނިޔާތަކުގެ ތެރޭގައި ޖިންސީ ހާނިއްކައިގެ 29 މައްސަލަ ހިމެނެއެވެ. އަދި އިހުމާލުވުމުގެ 21 މައްސަލައާއި، ޖިސްމާނީ ހާނިއްކައިގެ 17 މައްސަލަ، ނަފްސާނީ ހާނިއްކައިގެ 06 މައްސަލަ، އެހެން ކުދިންގެ ފަރާތުން ގަނާލިބުން އަދި ފުރައްސާރައިގެ ޝިކާރައްކަށްވުމުގެ ފަސް މައްސަލަ، ގެވެށި އަނިޔާގެ އަމަލެއް ކުރާތަން ކުއްޖަކަށް ދެއްކުން ނުވަތަ ފެނުމުގެ ހަތަރު މައްސަލަ އަދި ނަހަމަ ގޮތުގައި ބޭނުންކުރުމުގެ ދެ މައްސަލަ ހުށަހެޅިފައިވެއެވެ.\nމީގެއިތުރުން އާއިލީ މައްސަލަތަކުގެ 26 މައްސަލައަކާއި، ވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 23 މައްސަލައަކާއި ކުޑަކުދިންގެ އަހުލާގާ ގުޅުން ހުރި 17 މައްސަލައަކާއި ނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން 11 މައްސަލައަކާއި ހައްގުތަކުން ކުޑަކުދިން މަހުރޫމު ކުރުމުގެ ފަސް މައްސަލައެއްގެ އިތުރަށް ޤާނޫނާއި ގަވައިދާ ހިލާފުވުމުގެ ފަސް މައްސަލައެއް މިދިޔަ މަހު ހުށަހަޅާފައިވާ ކަމަށް ތަފާސް ހިސާބުތަކުން ދައްކައެވެ.\nތަފާސް ހިސާބުތައް ދައްކާ ގޮތުގައި މިދިޔަ މަހުގެ ނިޔަލަށް ދައުލަތުގެ ބެލުމުގެ ދަށުގައި ތިބި ކުދިންގެ ޖުމުލަ އަދަދަކީ 208 އެވެ. އޭގެ ތެރޭގައި ހިމެނެނީ 95 އަންހެން ކުދިންނާއި 113 ފިރިހެން ކުދިންނެވެ.\nޑިސެމްބަރު 20, 2021 08:56\nމައްސަލަ ހުށަހެޅީމަ ކިހިނެއްވަނީ؟ވަކި ކަމެއްވޭތަ؟ޝީދާތާ ވަކިނުވެގެން ހީވަނީ އެހެންފަދަ ކަމެއްވެގެން އުޅޭހެން.ހީވީ އޭނަޔަކާހުރެ މައްސަލަތައް ހައލުނުވެގެންއުޅޫނުހެން.މިގައުމުގައޮތީ ބޮޑެތި ކުށްވެރިންނަށް ހިމާޔަތާއި ރައްކާތެރިކަން.\nޑިސެމްބަރު 20, 2021 09:55\nކުޑަކުދިންނަށް ދެވޭ ޖިންސީ އަދި ނަފްސާނީ އަނިޔާ ހުއްޓުވައިގެން ނޫނީ އެއްވެސް ތަނަަކަށް އެއްވެސް ޤައުމަކަށް ކުރިއެރުމެއް ނެތް. ބަލަގަ އެކުދިންނަކީއޭ މާާދަމާ މިޤައުމު ހިންގަން ތިބި ކުދިންނަކީ. އެކުދިންނަށް ލޯބިދީ އެލޯބި އެކުދިންގެ ފަރާތުން އެހެން މީހުންނަށް ދޭން ދަސްކޮށްދީގެން ނޫނީ އިންސާނިއްޔަތުކަމާއި އޯގާތެރިކަން ދެން އަންނަ ޖީލުތަކުގެ ވެރިންގެ ކިބައިގަ ހަރުލައްވާނީ ކިހިނެތް؟ ވަރަށް ދެރަ ކަމެއް މީ...


Shah Rukh Khan producekuraa filmeh Abhishek Bachchan ah | Mihaaru\nޝާހްރުކް ޚާން ޕްރޮޑިއުސްކުރާ ފިލްމެއް އަބީޝެކަށް\n27 ނޮވެމްބަރ 2019 - 07:16\nޝާހްރުކް ޚާން ޕްރޮޑިއުސްކުރާ ފިލްމަކަށް އަބީޝެކް ބައްޗަން ސޮއިކޮށްފި އެވެ.\nއަޖޭ ދޭވްގަން ޕްރޮޑިއުސްކުރާ "ދަ ބިގް ބުލް" ގެ މަސައްކަތް ވެސް މިހާރު ކުރަމުން އަބީޝެކް ސޮއިކުރީ ޝާހްރުކްގެ ފިލްމު ކުންފުނި ރެޑް ޗިލީޒް އެންޓަޓައިންމަންޓާއި ބައުންޑް ސްކްރިޕްޓް ޕްރޮޑަކްޝަން ގުޅިގެން ގެނެސްދޭ "ބޮބް ބިސްވާސް" އަށެވެ.\nމި ފިލްމު ޑައިރެކްޓްކުރަނީ ދިޔާ އައްނަޕޫރްނާ ގޯޝް އެވެ. ފިލްމުގެ ޝޫޓިން އަންނަ އަހަރުގެ ކުރީކޮޅު ފަށައި، އަންނަ އަހަރު ސިނަމާތަކަށް ގެނެސްދޭން ނިންމި ނަމަވެސް، ފިލްމާ ބެހޭ މާ ބޮޑު ތަފުސީލެއް އަދި ހާމައެއްނުކުރެ އެވެ.\nޝާހްރުކް ކުރި ޓްވީޓެއްގައި ބުނީ ބައުންޑް ސްކްރިޕްޓާ ގުޅިގެން ފިލްމެއް ހެދުމަކީ ވަރަށް އުފާވާ ކަމެއް ކަމަށާއި މިއީ އަބީޝެކްގެ ފާހަގަކޮށްލެވޭ ފިލްމަކަށްވާނެ ކަމަށެވެ. އަބީޝެކް ވެސް "ބޮބް ބިސްވާސް" އިން ފުރުސަތު ލިބުމުން އެ ވާހަކަ ޓްވިޓާގައި ހިއްސާކޮށްފަ އެވެ.\nއަބީޝެކްގެ ބައްޕަ އަމީތާބް ބައްޗަން ވެސް މި އަހަރު ޝާހްރުކް ޕްރޮޑިއުސްކުރި ފިލްމަކުން ފެނިފައިވެ އެވެ. އެއީ މާޗް މަހު ރިލީޒްކޮށް، ބޮކްސް އޮފީހުގައި ރަނގަޅު އާމްދަނީއެއް ހޯދި "ބަދުލާ" އެވެ.\nޝާހްރުކް ޕްރޮޑިއުސްކުރާ ފިލްމަކަށް އަބީޝެކް ސޮއިކުރި އިރު މި ދެ ތަރިން އެކީގައި ފިލްމުތަކެއް ވެސް ކުޅެފައިވެ އެވެ. އެއީ "ހެޕީ ނިއު އިޔާ" އާއި "ކަބީ އަލްވިދާ ނާ ކެހެނާ" އެވެ.\nއަބީޝެކްގެ ކުރިއަށް ހުރި ފިލްމުތަކުގެ ތެރޭގައި ޑައިރެކްޓަރު އަނޫރާގް ބާސޫ އަންނަ އަހަރު ގެނެސްދޭ ފިލްމަކާއި އެމެޒޯން ޕްރައިމް ވީޑިއޯގެ "ބްރީތު" ސީޒަން ދޭއް ހިމެނެ އެވެ.\nކުޅޭނެ މާ ރަނގަޅު ފިލްމުތަކެއް ނުލިބޭ އަދި ބަތަލާ އައިޝްވާރިތާ ރާއީގެ ފިރިމީހާ އަބީޝެކް، 43، އެންމެ ފަހުން ސްކްރީނުން ފެނިފައި ވަނީ މިދިޔަ އަހަރުގެ "މަންމަރުޒިޔާ" އިންނެވެ.\nބޮލީވުޑް އަބީޝަކް ބައްޗަން\nމަންމަރުޒިޔާން އަކީ އަބީޝެކް ގެ އެކްޓިން ވަރަށް ސަޅި ފިލްމެއް. ޢެ ފިލްމުގަ އަބީގެ ކެރެކްޓަރ ހަމަ ހަބޭސް.


Mi faharu Ooredoo colour run Addu ah\nއުރީދޫން މިދިޔަ އަހަރު ބޭއްވި ކަލަ ރަންގެ ތެރެއިން: މިއަހަރު ކަލަރަން ބާއްްވާނީ އައްޑު އަތޮޅުގައި -- ފޮޓޯ: އުރީދޫ\nދުވުމުގެ ތެރެއިން ތަފާތު ހަރަކާތްތައް ކުރިއަށް ގެންދާ ގޮތަށް، ދުނިޔޭގެ އެކި ގައުމުތަކުގައި ބާއްވާ އުރީދޫ "ކަލަ ރަން" މިފަހަރު އައްޑޫ ސިޓީގައި ބާއްވަން އޫރިދޫ ނިންމައިފި އެވެ.\nމި އަހަރު އުރީދޫން ރާއްޖޭގައި ކަލަ ރަން ބާއްވަނީ ޔޫތު މިނިސްޓްރީއާ ގުޅިގެނެވެ. ކަލަ ރަންގެ މައުލޫމާތު ދޭން މިއަދު ޔޫތު މިނިސްޓްރީގައި ނޫސްވެރިންނަށް ބޭއްވި ބައްދަލުވުމެއްގައި، އުރީދޫގެ މެނޭޖިން ޑިރެކްޓާ ނަޖީބް ހާން ވިދާޅުވީ، އުރީދޫ "ކަލަ ރަން" ބާއްވަނީ ޒުވާނުން އެއްތަނަކަށް ޖަމާކޮށް ގުޅުން ބަދަހިކުރުން ކަމަށެވެ. އަދި ޒުވާނުންނަކީ ސިއްހަތު ރަނގަޅު ބައެއްގެ ގޮތުގައި ބައިތިއްބަން އެހީވެދޭން ކަމަށެވެ.\nއެ ބައްދަލުވުމުގައި ބައިވެރިވެ ވަޑައިގެންނެވި ޔޫތު މިނިސްޓަރު އަހްމަދް މަހްލޫފް ވިދާޅުވީ އޭނާ ވަޒީރު ކަމަށް ވަޑައިގެންނެވި ދުވަހުން ފެށިގެން އުރީދޫގެ "ކަލަ ރަން" އާއި ބެހޭ ގޮތުން މަޝްވަރާތައް ކުރައްވަމުން ވަޑައިގެންނެވި ކަމަށެވެ.\nމަހްލޫފް ވިދާޅުވީ އައްޑޫ ސިޓީގައި "ކަލަ ރަން" ބާއްވަން ނިންމީ، ސަރުކާރުގެ ވިސްނުމުގައި އޮތް ހުރިހާ ކަމެއް މާލޭގައި ނުކޮށް ރަށްރަށުގައި ކުރުމުގެ ސިޔާސަތުގެ ދަށުން ކަމަށެވެ.\nކަލަ ރަންގެ ތައްޔާރީތައް އައްޑޫ ސިޓީ ކައުންސިލާއި ގުޅިގެން މިހާރު ވަނީ ފަށާފަ އެވެ. މަހުލޫފު ވިދާޅުވީ، އުރީދޫއަކީ ރާއްޖޭގެ ތަރައްގީގެ ވަރަށް ބޮޑު ބައިވެރިއެއް ކަމަށާއި ރޯދަ މަހު އުރީދޫން ބާއްވާ މަސް ރޭހުގެ ކަންކަމުގައި ވެސް ޔޫތު މިނިސްޓްރީން ބައިވެރިވާނެ ކަމަށެވެ.\n"ކަލަ ރަން" ގައި ދުވަނީ ހަތް ކިލޯ މީޓަރަށެވެ. އުރީދޫ ކަލަ ރަންގައި ކޮންމެ ކިލޯމީޓަރަކަށް ދުވެ ނިމުމުން، ގާއިމްކޮށްފައިވާ ކުލަ ސްޓޭޝަންތަކުން ކުލަ ޖަހާނެ އެވެ. އަދި މިއީ ވަކި ވަގުތަކަށް ނިންމަން ޖެހޭ ރޭހަކަށް ނުވާތީ، ހިނގުމުގަ އާއި ޖޮގިން އަދި ދުވުމާއި ނެށުމުގައި ވެސް ރޭސް ނިންމި ދާނެ އެވެ.\nއުރީދޫ ޒުވާނުން އައްޑޫ ސިޓީ + އަހުމަދު މަހްލޫފު


Betis Athun Balive Real In Anekkaaves Furusathu Gehlluvaalaifi - Vaguthu\nބެޓިސް އަތުން ބަލިވެ ރެއާލުން އަނެއްކާވެސް ފުރުސަތު ގެއްލުވާލައިފި\nސްޕެނިޝް ލީގުގައި ރޭ ރެއާލް ބެޓިސްއާ ދެކޮޅަށް ކުޅުނު މެޗުން ބަލިވުމުން ރެއާލް މެޑްރިޑް ލީގުގެ ދެވަނަ އަށް ވެއްޓިއްޖެ އެވެ.\nލަލީގާގައި ރޭ ރަށުން ބޭރުގައި ބެޓިސްއާ ދެކޮޅަށް ކުޅެ ރެއާލް ބަލިވީ 2-1 އިންނެވެ. މި މެޗާ ރެއާލުން ކުރިމަތިލީ ލީގުގައި އެންމެ ފަހުން ކުޅުނު މެޗުގައި ވާދަވެރި ބާސެލޯނާ ބަލިކޮށް ތާވަލުގެ އެއްވަނަ އަށް ޖެހިލުމަށްފަހު އެވެ. އެހެންނަމަވެސް ރޭ ބެޓިސް އަތުން ބަލިވެ އަދި ބާސާ އެ ޓީމު ކުޅުނު މެޗުގައި ރެއާލް ސޮސިއެޑާޑް އަތުން މޮޅުވުމުން ރެއާލަށް މިހާރު ވަނީ އެއް ވަނަ މަގާމު ގެއްލިފައެވެ. ބާސާ ލަލީގާގެ އެންމެ ކުރިއަށް ޖެހިލީ 27 މެޗުން ހޯދި 58 ޕޮއިންޓާއެކު އެވެ. ދެވަނައިގައި އޮތް ރެއާލަށް ލިބިފައިވަނީ 56 ޕޮއިންޓެވެ. އަނެއްކޮޅުން ރޭގެ މޮޅާއެކު ބެޓިސް ވަނީ 33 ޕޮއިންޓް ހަމަކޮށް ތާވަލުގެ 12 ވަނަ އަށް ޖެހިލައިފައެވެ.\nއެސްޓާޑިއޯ ބެނީޓޯގައި ރޭ ރެއާލް އާއި ބެޓިސް ބައްދަލުކުރި މެޗުގެ ފުރަތަމަ ހާފުގައި ބޮޑަށް ނުރައްކާތެރިކޮށް ފެނުނީ ވެސް ބެޓިސް އެވެ. މި ހާފުގައި ރެއާލްގެ ގޯލު ފޫއަޅުވާލަން ބެޓިސް އަށް ގިނަ ފުރުސަތުތަކެއް ލިބިގެންދިޔައެވެ. މެޗުގެ 30 ވަނަ މިނެޓުގައި ފްރާންސް މިޑްފީލްޑަރު ނަބީލް ފެކީރް ނަގައިދިން ހިލޭ ޖެހުމެއްގައި ބެޓިސްގެ ޑިފެންޑަރު މާކް ބާޓްރާ ގޯލު ކުރިމަތިން މުޅިން ހުހަށް ހުރެ ޖެހި ބޯޅަ ދިޔައީ ހުރަސްދަނޑި މަތިން ބޭރަށެވެ. އޭގެ ފަހުން ވިހި ވަރަކަށް ޔާޑު ދުރުން ފެކީރް އެއް ފަހަރުން ޖަހައި ފޮނުވާލި ބާރު ހަމަލާގެ ހުރަހަކަށްވީ ކީޕަރު ތިބައުޓް ކޯޓުއާ އެވެ.\nފުރަތަމަ ހާފުގައި ގޯލު ޖަހަން ރެއާލުން އެންމެ ރަނގަޅު ފުރުސަތެއް ލިބުނީ ފޯވަޑް ވިނީޝިއަސް ޖުނިއާ އަށެވެ. މެޗުގެ 15 ވަނަ މިނެޓުގައި ބެޓިސްގެ އޭރިއާ ތެރެއިން އެ ޓީމުގެ ޑިފެންޑަރެއް ކައިރިން ނައްޓާލުމަށްފަހު ވިނީޝީއަސް ތިރިތިރިން ގޯލަށް ޖެހި ބޯޅަ އަމާޒުވީ ގޯލުގެ އަރިމަތީ ދާގަނޑަށެވެ.\nމެޗުގައި ފުރަތަމަ ގޯލު ޖަހައި ކުރިހޯދީ ވެސް ހޯމް ޓީމުންނެވެ. ފުރަތަމަ ހާފުގެ 40 ވަނަ މިނެޓުގައި މި ގޯލު ބެޓިސް އަށް ޖަހައިދިނީ ޑިފެންޑަރު ސިޑްނެއި އެވެ. އޭރިއާ ތެރެއިން ލިބުނު ފުރުސަތެއްގައި ސިޑްނެއީ ގޯލުގެ މަތީ ކަނަށް ބޯޅަ އަމާޒުކޮށްލިއިރު އެ ހަމަލާ ހުއްޓުވުމުގައި ކޯޓުއާ އަށް މާ ބޮޑު މަސަތްކަތެއް ނުކުރެވުނެވެ. ސިޑްނެއި ބެޓިސް އަށް ލީޑު ނަގައިދިން ނަމަވެސް ހާފުގެ ކުޅުން ނިމެން ގާތްވެފައި ވަނިކޮށް އޭރިޔާ ތެރެއިން އޭނާ ރެއާލްގެ ޑިފެންޑަރު މާސެލޯ އަށް ފައުލްކުރި ކަމަށް ބުނެ ރެފްރީ ދިން ޕެނަލްޓީ އަކުން ކަރިމް ބެންޒެމާ ވަނީ މެޗުގެ ނަތީޖާ އެއްވަރު ކޮށްފައެވެ.\nބެޓިސް އިން މެޗުގެ ދެވަނަ ހާފުވެސް ފެށީ ވަރުގަދަކޮށެވެ. މި ހާފު ފަށައިގެން ނުވަ ވަނަ މިނެޓުގައި އަލުން ލީޑު ނަގަން އެ ޓީމަށް ރަނުގެ ފުރުސަތެއް ލިބިގެންދިޔަ ނަމަވެސް ކޯޓުއާ ކައިރިން ނައްޓާލުމަށްފަހު ވިންގާ ވަކީން ގޯލަށް ޖެހި ބޯޅަ މޮޑްރިޗް ވަނީ ބޭރުކޮށްފައެވެ. މި ހާފުގެ 70 ވަނަ މިނެޓުގައި ރެއާލުން ގޯލެއް ޖެހުމާއި ގާތަށް ދިޔައެވެ. އޭރިޔާ ބޭރުން މޮޑްރިޗް ޖެހި ބޯޅަ ކީޕަރު މަތަކުރިއިރު ރީބައުންޑުގައި ލެފްޓް ބެކް ފާލަންޑް މެންޑީ ފޮނުވާލި ހަމަލާ ކީޕަރުގެ އަތުގައި ޖެހިފަ އަމާޒުވީ ގޯލުގެ ހުރަސްދަނޑިއަށެވެ.\nބެޓިސް އިން ދެވަނަ ފަހަރަށް ލީޑު ނެގީ 82 ވަނަ މިނެޓުގައި ކްރިސްޓިއަން ޓެލޯ ޖެހި ގޯލުންނެވެ. މެދުތެރެއިން އަންދްރެސް ގުއާޑާޑޯ ދިން ބޯޅަ ހިފައިގެން އޭރިޔާ ތެރެއަށް ވަދެ ޓެލޯ ތިރިތިރިން ޖެހި ބޯޅަ އަމާޒުވީ ގޯލުގެ ކައިރި ކަނަށެވެ. މެޗުގެ އިތުރު ވަގުތުގައި ނަތީޖާ އެއްވަރު ކުރަން ރެއާލަށް ފުރުސަތެއް ލިބުނު ނަމަވެސް ވިހި ޔާޑު ދުރުން ބެންޒެމާ ޖެހި ބޯޅަ ގޯލާ އަމާޒުވާ ގޮތެއްނުވި އެވެ.\nރެއާލަށް ދެން ކުރިއަށް އޮތީ ލީގު މެޗެއްގައި އެއިބާއާ ދެކޮޅަށް ސެންޓިއާގޯ ބާނެބެއުގައި އަންނަ ހުކުރު ދުވަހު ކުޅެން އޮތް މެޗެވެ. އޭގެ ފަހުން އަންނަ ހަފުތާގެ ބުދަ ދުވަހު ރަށުން ބޭރުގައި އެ ޓީމު ނުކުންނާނީ ޗެމްޕިއަންސް ލީގުގެ ދެވަނަ ބުރުގެ ދެވަނަ ލެގުގައި މެންޗެސްޓާ ސިޓީއާ ދެކޮޅަށެވެ. މި ދެޓީމު ވާދަކުރި ފުރަތަމަ ލެގު 2-1 އިން ކާމިޔާބުކުރީ ސިޓީ އެވެ.


Covid-19: Raajje In Fassivaa Meehun Ge Adhadhu Madhuvee, Machine Halaakuvefai Hurumun - Vaguthu\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 އަށް ރާއްޖެއިން ފައްސިވާ މީހުންގެ އަދަދު ފާއިތުވެދިޔަ ދުވަސްތަކުގައި މަދުވެފައި ވާއިރު، ރާއްޖޭގައި މިހާރު މި ބައްޔަށް ޓެސްޓު ކުރުމަށް ބޭނުންކުރާ މެޝިނުގެ ތެރެއިން މެޝިނެއް ހަލާކުވެފައިވާ ކަމަށް "ދަޕްރެސް" ނޫހުން ބުނެފިއެވެ.\nއެ ނޫހުގައި މިކަން ހާމަކޮށް ބުނެފައި ވަނީ، ހާލާކުވެފައި ވަނީ އައިޖީއެމްއެޗްގައި ބަހައްޓާފައިވާ ދެ އެކްސްޓްރެކްޝަން މެޝިނުގެ ތެރެއިން އެއް މެޝިން ކަމަށާއި އެކަމާއި ގުޅިގެން "މެނުއަލް" ކޮށް ބައްޔަށް ޓެސްޓު ކުރުމާއި ގުޅޭ މަސައްކަތްތައް ކުރިޔަށް ގެންދިއުމުގައި ދަތިތަކާއި ކުރިމަތުވަމުން އަންނަކަން އެނގިފައިވާ ކަމަށެވެ.\nއައިޖީއެމްއެޗްގައި ކޮވިޑް-19 ގެ ޓެސްޓުތަކަށް ބޭނުންކުރަމުން ދިޔަ މެޝިނެއް ހަލާކުވެފައިވާ ކަމުގެ ޚަބަރު ފެތުރިފައި މިވަނީ، 900 އެއްހައި ސުންކު (ސާމްޕަލް) ޓެސްޓު ނުކުރެވިވާކަން، އެންމެ ފަހުން ބޭއްވި ނޫސްވެރިންގެ ބައްދަލުވުމުގައި ސަރުކާރުން ހާމަކޮށްފައި ވަނިކޮށެވެ. ނަމަވެސް އެހައި ގިނަ ސުންކު، ނަތީޖާ ނުލިބިވަނީ ކޮން ސަބަބަކާއި ގުޅިގެން ކަމެއް ހާމަކޮށްފައެއް ނުވެއެވެ.\nއައިޖީއެމްއެޗްގައި ކޮވިޑް-19 ގެ ޓެސްޓުތައް ކުރުމަށް ބޭނުންކުރާ މެޝިނެއް ހަލާކުވެފައި ވާއިރު، އެހެން ދުވަސްތަކާއި އަޅާބަލާއިރު އިއްޔެ ރާއްޖެއިން ފައްސިވީ ކަމަށް ރިޕޯޓް ކޮށްފައި ވަނީވެސް މަދު ވޭދަނަ (ކޭސް) އެކެވެ. އިއްޔެ ވޭދަނަތައް މަދުވެފައިވާ ސަބަބަކީ މިއީ ކަމަށް ބެލެވެއެވެ.\nސަރުކާރުން ކުރިން ވިދާޅުވެފައިވާ ގޮތުން ރާއްޖޭގައި ދުވާލަކު 800 އަށް ވުރެ ގިނަ ޓެސްޓް ހެދުމުގެ ގާބިލްކަން އެބަހުއްޓެވެ. ނަމަވެސް ފާއިތުވި ދެތިން ދުވަހު ޓެސްޓްތައް ހެދުން މަދުވި ސީދާ ސަބަބެއް އަދި ސާފުކޮށްދެއްވާފައެއް ނުވެއެވެ. އެޗްޕީއޭ އިން ކޮންމެ ދުވަހަކު ބާއްވަމުން އަންނަ ނޫސްވެރިންގެ ބައްދަލުވުން ވެސް ނުބާއްވާތާ މިހާރު ތިން ދުވަސް ވެއްޖެއެވެ.\nއިއްޔެ 11 މީހަކު ހިމެނޭހެން ރާއްޖެއިން މިހާތަނަށް ކޮވިޑް-19 އަށް ފައްސިވީ މީހުންގެ ޖުމްލަ އަދަދު 1883 އަށް އަރާ ކަމަށް ހެލްތު ޕްރޮޓެކްޝަން އޭޖެންސީގެ ތަފާސްހިސާބުތަކުން ދައްކައެވެ. މީގެ ތެރޭއިން މިހާތަނަށް 716 މީހަކު ބަލިން ރަނގަޅުވެފައި ވާއިރު، ރާއްޖެއިން މި ބަލީގައި މިހާތަނަށް ހަތް މީހަކު ނިޔާވެފައި ވެއެވެ.\nމިހާތަނަށް ރާއްޖެއިން ކޮވިޑް-19 ޖެހުނު މީހުންގެ ތެރޭގައި ހިމެނެނީ 625 ދިވެހިންނާއި 1258 ބިދޭސީންނެވެ. ރާއްޖެއިން މި ބަލި ޖެހުނު ބިދޭސީންގެ ތެރެއިން 1018 މީހުންނަކީ ބަންގްލަދޭޝް މީހުންނެވެ.\nޖޫން 6, 2020 08:12\nއެއްވެސް މީހަކުޓެސްޓް ނުކުރުމުން ބަލަންވީ މިރާއްޖޭ އިން ބަލި ނެތުނީ ކަމަށް\nޖޫން 6, 2020 09:52\nއާދެ.. ރީނދޫ ސިކުންޑީގެ ހިކްމަތުން ވިސްނާކަމުގަ ތިޔާހެން ތިކަން އޮތީ.\nޖޫން 6, 2020 09:49\nހުރިހާ މެޝިނެއް ހަލާކުވެއްޖިއްޔާ އެކަކުވެސް ފައްސި ނުވާނެތާ! ޢަދި އެކަތި ހަލާކުކޮށްލާ އޭރުން މިއަށްވުރެވެސް މަދުވާނެ.\nޖޫން 6, 2020 09:51\nޕަކާސް..މިއޮތީ އެމްޑީޕީގެ ސަރުކާރު ރަނގަޅައް ޖަޒީރާވެފަ.\nޖޫން 6, 2020 10:05\nކޮވިޑަށް ޓެސްޓް ކުރާ މެޝިނަކީ މިބައްޔަށް އުފެއްދި އެއްޗެއްނޫން. މިބަލި އުފެދުމުގެ ކުރިން ކޮވިޑަށް ޓެސްޓް ހެދޭ6މެޝިނެއް ރާއްޖޭގައި މިދިޔަ ސަރުކާރުން ގާއިމް ކޮށްފައިވޭ. 1 އައްޑޫ ކޮންވެންޝަން ސެންޓަރު ހޮސްޕިޓަލް2ގދ ތިނަދޫ މެމޯރިއަލް ހޮސްޕިޓަލް3ލ ގަމު ހޮސްޕޓަލް4ރ އުނގޫފާރު ހޮސްޕިޓަލް5ކުޅުދުއްފުށި ހޮސްޕިޓަލް6ދަރުމްވަންތަ ހޮސްޕިޓަލް.\nދަންނަވަން މިއުޅެނީ ސަރުކާރުން މި މެޝިންތަށް ހުރިކަން ކޮވިޑަށް ތައްޔާރު ކަމަށްބުނި މީހުންނަށް ނޭގުނީ ކީއްވެހޭ؟ ނުވަތަ އެޔަށް ބޭނުންވާ ކާރޓްތިޖް ނުގެނެވިގެން މިއުޅެނީ ކީއްވެހޭ..؟ އޮޅުވާލައި ގެން ޖަހާ ސަކަރާތް ރަށްޔިތުން އެބަ ލަލާއިނގޭތޯ.\nޖޫން 6, 2020 12:33\nތިބުނާ މެޝިނަކީ ޓީބީ ޓެސްޓުކުރާ މެޝިން، އެއިން ކޮވިޑަށް ޓެސްޓުކުރެވޭނީ ހާއްސަ ކިޓުތަކެއް ހަދައިގެން، އެއީ އަދި ދުނިޔޭގައި ނުވެސް ނެތް އެއްޗެއް، އޭގެވާހަކަ ދައްކަނީ ކަލޭކަހަލަ މީހުން ހިތްހަމަޖައްސަދޭން، ކ.މާލޭގަނޫނީ ޓެސްޓު ހެދޭނެގޮތެއްނެތް.\nޖޫން 6, 2020 10:33\nރައްޔިތުން ވާ ވައްދަން ސަރުކާރުން ޓެސްޓް ކުރުން މަދުކުރަން ސްޓަންޓް ޖައްސަނީ.\nޖޫން 6, 2020 11:06\nމަ ބުނީ ސާމްޕަލްތައް އަބަ ހުއްޓޭ ލަސް އަބަ ވެޔޭ އެކަމަކު ޕޮޒިޓިވް ވާ މީހު އަބަ މަދުވެޔޭ އެހެންވީމަ އަބަ ތިބެންޖެހިދާނޭ ބަލި ޖެހުނަސް.. އަބަ މަދުވޭ.. އަބަ މަދުވޭ ކިޔާލަ ކިޔާލަ.. ދެން ދުވަސްކޮޅަކުން ސަހަރާޔަށް އަބަ ގިނަވާނެޔޭ މައްޔިތުން... އޭރުން އިދިކޮޅަށް ވޯޓު އަބަ މަދުވެޔޭ.... މިހާރު އަބަ ރަނގަޅުވެ.\nޖޫން 6, 2020 13:55\nކޮން އަބަ އެއްތަ؟\nޖޫން 7, 2020 18:09\nޖޫން 6, 2020 11:33\nތިޔަ ވެސް ފަރުވާ އެއް ދެއްތޯ\nތި ޕްރެސް ބެލުން އަހަރެން ހުއްޓާލައިފިން އަދި އިތުބާރުވެސް ގެއްލިއްޖެ މުޅި ސިސްޓަމަށް ފުލުހުން ބަލަހައްޓަމުން ގެންދިޔަ ތާކުން ފައްސި7މީހުން ފިލާ އަދި އޭގެތެރެއިން އަދިވެސް އެކަކު ފައްސިވެހުރެ މުޖުތަމައުގަ ބަލިފަތުރަމުން ދުވާއިރު އެއީ ކާކުކަންވެސް އަންގާ ނުލާތީ (ދިވެއްސަކު ހޯދަން އެއްފަހަރު ގެޔަށް ޗިޓު ލާފަ އޭނަ ހާޒިރު ނުވެއްޖިއްޔާ އެމީހެއްގެ ފޮޓޯ ޓީވީއަށް ލާ، ނޫސްތަކުގެ ފޮޓޯ ޖަހާ ހަދާފަހުން އެމީހާޔަށް އެތަން ފެނިގެން އަމިއްލަޔަށް ހާޒިރުވުން ކަހަލަ ކަންކަން ހިގާފަ ހުރި ތަނެއްގައި ބިދޭސީ އަކަށް ފުލް "ޕްރޮޓެކްޝަން")\nޖޫން 6, 2020 13:30\nމިބަލީގެ ދިރާސާ ހަދާ ސއިންސް ވެރިން ބުނާ ގޮތުގައި ކޮވިޑް19 ޖެހިފައިވާ މީހެއްގެ ފަރާތުން 11 ދުވަހަށްފަހު އެހެންމީހަކަށް ކޮވިޑް ނުޖެހޭނެކަމަށް. އެހެންކަމުން ފިލާގެން އުޅޭ މީހާގެ ފަރާތުން މިބަލި ނުފެތުރޭނެ.\nޖޫން 6, 2020 11:56\nހުންނަ މަކަ ރުވެ ރިކަން ދެކިބަލަ މިލިޔަނުން ހަ ރަދު ކޮއްގެން ވެސް ގެނެސް ގެން މިއުޅެނީ ބާވެ ހަލާކުވެފަހު ރި މެށިންތައް އަދި މިއުޅެނީ 14 ދުވަސް ހަމަ ނުވެގެން ލާ ރި ކޭބަޔަކައް ﷲ ގެ އި ރާދަފުޅުން ހުންނާނީ ހަ ރާން ލާ ރި ކެވިފަ\nޖޫން 6, 2020 13:25\nނޫންނޫން ތިޔަވިދާޅުވީގޯސްކޮށް ކުރީސަރުކާރުންލާރިކައިފަ އަޅާފަހުރިއިމާރާތުގެސަބަބުން ޓެސްޓުތައްނުހެދިގެންމިއުޅެނީ އެތެރޭގަޖާގައެއްނެތްއިތުރުޓެސްޓުމެޝިނެއްބަހައްޓާކަށް ދެންވާނީ މިހެންދޯ؟\nރައްޔިތުންނޭ... ރައީސް ތިމައްސަލަ އެބަ ބައްލަވަޔޭ....އެނިމުނީ ހު ރިހާ ރައްޔިތުންވެސް ފަ ރުދީ ޒިންމާއަދާކު ރޭ އަތްދޮވެގެން ގޭގަ ތިއްބަވާ..ބަނޑަށް މަ ރުވިޔަސް ކޮވިޑްނޫން ބައްޔެޖެހި މަ ރުވިޔަސް ޒިންމާއަދާކު ރަން އަތްދޮވެގެން ގޭގަ ތިއްބަވާ...ﷲވިސްނުން ދެއްވި އަޅަކަށްމެނުވީ ވިސްނުމެ ނުލިބޭނެ..އެއްމެންގެ ބޮލުގެ ނާށިގަޑުތެ ރޭގަ ސިކުނޑިއެއްވޭ..އެކަމަ ﷲދެއްވި ބުއްދީގެ ބޭނުންކު ރަނީ މަދު ސިކުނޑިތަކެ..ލޯހުއްޓަސް ލޮލަށް ނުފެންނަ ކިތައް އިންސާނުންއުޅޭ ކަންފަތް ހުއްޓަސް ކަންފަތަށް އަޑުނީވޭ ކިތައް އިންސާނުން އެބަތިބި..ދެންވެސް ﷲދެއްވި ސިކުނޑިތަކުން ހެޔޮވިސްނޭތޯ ރައްޔިތުންއުޅެބަލަ..މޑޕއާ މިބައި މީހުންނަ ބައިއަތުހިފި މީހުންނާ މިބައިމީހުންނަ ވެ ރިކަން ހޯދަދޭންނުކުތް ސިޔާސީމީހުންގެ ހީލަތުން ސަލާމަތްވެ މިގައުމު ހަމަމަގަށް އެޅުވުގެ ހިއްވަ ރާ ވިސްނުން ލިބޭތޯ ދުޢާކު ރުމާއެކު މިކަމުގަ ނުކުންނަންވެއްޖެ... ރައްޔިތުން ރައްޔިތުންގެ ހައްގުގަ މަސައްކަތްކު ރަން ނުކުންނަ ވަގުތުޖެހިއްޖެ..\nޖޫން 6, 2020 12:55\n900 މިލިޔަން ރުފިޔާ ކޮވިޑަށް ހަރަދު ކޮއްފި ، ވީކަމެއް ހަ ރާން ، އަދިވެސް މިކިޔަނީ މެޝިން ގަނޑުގެ ވާހަކަ ، ކީކޭ ބުނާނީ ، އަދިވެސް ލާ ރި ނުކެވިގެން މިއުޅެނީ ކާބަލަ ނުއުޅެން ކަލޭމެން ދި ރުވާ ހަ ރާމް ލާ ރިއެއް ބަލާކަށް ،\nޖޫން 6, 2020 13:26\nއަޅުގަނޑު މިހާރު ނޫސްކޮންފަރެންސަށް ނާރަނީ މިދުވަސްކޮޅު ދޮގުހަދަން ޖެހޭތީ. އަނގައޮޅިދާނެތީ. މައުލޫމާރު ރަނަގަޅުކޮށްގެން މިރޭ އަރާނަށް.\nޖޫން 6, 2020 14:16\nޕްރެސް ކޮންފެރެންސް ބޭއްވިޔަސް ނޫސްވެރިންގެ ވަރުގަދަ ސުވާލުތަކަށް ޖަވާބުދާރީވާކަށް ނޭނގޭ އެކަކަށްވެސް. މިވަގުތު ޑޭޓާ އެއް ނެތޭ އަޅުގަނޑަށް އިނގިފައެއް ނެތޭ އެއީ ޖަވާބަކީ. ތި މެޝިނު ނުހެދެނީސް އެޗްޕީއޭ ނާރާނެ ޕްރެސް އަކަށް\nޖޫން 6, 2020 14:49\nވެދާނެ މެޝިންތައް ހަލާކުވާންފެށީ އ.ޑީ.ކޭ ގައި ޓެސްޓް ހެދެން ފެށުމުން ކަމަށް. ދެން ހުރިހާ މެޝިންތައް ހަލާކުވާނެ. ޓެސްޓް ހެދޭނީ ހަމަ އެކަނި އޭ.ޑ.ކޭ އިން. މިލިޔަނުން ފައިދާ އޭ.ޑީ.ކޭ އަށް. މިއީ މަށަށް ހީވާގޮތް. ވެދާނެ މިއޮތީ މަށަށް އޮޅިފައިކަމަށްވެސް.\nޖޫން 6, 2020 15:38\nކޮބާ ހީވޭ މިފަހަރުވެސް ބުނޭޔާމީނު އޭ ހަމައެކަނި ނުހޯދުނީ ތިޔަމެށިން ހުރިހާވަސީލަތެއްހަމަކުރެވުނު ލާރިކެއަސް ޔާމީނު ވެރިކަމުގައި ހުރިނަމަ ކޮންމެއަތޮޅެއް ގައި ކޮވިޑު ޓެސްޓް ހެދޭވަރުކުރާނެ 15ދުވަސް ތެރޭ އިރާދަކުރެއްވިއްޔާ ކުރާނެކަމެއްނެތް މިއޮތީ ބޯންއުޅުނު ބޮޑި ބޮވިފައިތަންދޮރުނޭގޭބަޔަކާޤައުމުހަވާލުކުރެވިއްޖެތަހުޒީބުދިވެހިން\nޖޫން 6, 2020 16:46\nމެޝިން ހަލާކުވީ އައިޖީ އެމްއެޗްގައި ދޯއެވެ. ވާނީ ދެން އެހެންތާއެވެ. ވިޔަފާރި އުސޫލުން މަސައްކަތްކުރާ ތަންތަނުގައި ޓެސްޓް ހަދަންވެސް އިތުރުގަޑީގައި މަސައްކަތްކުރަން ޖެހެނީ އައިޖީ އެމް އެޗްގެ ޓެކްނީޝަނުން ކަމަށްވެދާނެއެވެ. ނުވަތަ ނުވެވެސް ދާނެއެވެ. ރާއްޖޭގައި މިފަދަ އެތައްކަމެއް މާޒީގައި ފެނިފައި އެބަހުއްޓެވެ. ބައެއް ރަށްރަށުގައި އެންމެ ލޯންޗެއް އޮއްވާ ދެވަނަ އަށް ގެންދިޔަ ލޯންޗްވީ ސަރުކާރު ލޯންޗަކަށެވެ. މަހެއްނުވެ ސަރުކާރުގެ ލޯންޗްގެ އައު އިންޖީނުތައް ގޮވައފިއެވެ. ދެން އަނެއްކާވެސް ހުރިހާ ދަތުރުތައް ކުރަންޖެހުނީ ކުރިން އޮތް ލޯންޗްގައި ބޮޑު އަގުގައެވެ. މިފަރެއްގައި މިހެން ވީއެކޭ ދަންނަވަނީއެއް ނޫނެވެ.


Saudi theyo kunfungnah amaazukoh drone hamalaa eh dheefi\nސައުދީ ތެޔޮ ކުންފުންޏަކަށް އަމާޒުކޮށް ޑްރޯން ހަމަލާއެއް ދީފި\nޑްރޯން ހަމަލާދިން ސައުދީގެ އަރަމަކޯ ތެޔޮ ކުންފުނި\nސައުދީ އަރަބިއްޔާގެ މައި ތެޔޮ ކުންފުނި އަރަމްކޯއަށް އަމާޒުކޮށް ޑްރޯން ހަމަލާތެއް ދިނުމާއި ގުޅިގެން އަލިފާން ރޯވެއްޖެ އެވެ.\nސައުދީގެ އިންޓީރިއާ މިނިސްޓްރީން ހަމަލާގެ މައުލޫމާތު ދެމުން ބުނީ، ޑްރޯން ހަމަލާތެކެއް ދީފައިވަނީ މިއަދުގެ ވަގުތެއްގައި ކަމަށާއި ރޯވި އަލިފާންގަނޑު މިހާރު ކޮންޓްރޯލް ކުރެވިފައިވާ ކަމަށެވެ. ޑްރޯން ހަމަލާގައި މީހަކަަށް އަނިޔާވި ކަމުގެ އެއްވެސް މައުލޫމާތެއް ހާމައެއް ނުކުރެ އެވެ.\nމީގެ ކުރިން ސައުދީއަށް އަމާޒު ކޮށްގެން ޑްރޯން ހަމަލާދީފައި ވަނީ ޔަމަނުގެ ހޫތީ ހަނގުރާމަވެރިންނެވެ. ނަމަވެސް މި ހަމަލާގެ ޒިންމާ އަދި ހޫތީ ޖަމާއަތުން އުފުލާފައި ނުވެ އެވެ. އަރަމަކޯ ތެޔޮ ކުންފުންޏަކީ މެދު އިރުމަތީގެ ގައުމުތަކަށް ތެޔޮ އެސްޕޯޓް ކުރާ މައި ކުންފުންޏެވެ. ކޮންމެ ދުވަހަކު ހަތް މިލިއަން ފީފާ ތެޔޮ އަރަމަކޯ ކުންފުން އެކްސްޕޯޓް ކުރެ އެވެ.\nއަރަމަކޯ ކުންފުނިން ބުނީ، ހަމަލާގެ ސަބަބުން އެ ކުންފުނީގެ ބައެއް މަސައްކަތް ހުއްޓިފައިވީ ނަމަވެސް އެކަމުގެ ސަބަބުން ދަތިކަމެއް އަޔަ ނުދޭނެ ކަމަށެވެ. މީގެ ކުރިން 2006 ވަނަ އަހަރު އަލްގައިދާގެ ޓެރަރިސްޓަކު ވަނީ ޖާނު ގޮއްވާލައިގެން އަރަމަކޯ ކުންފުންޏަށް އަމާޒުކޮށް ބޮމުގެ ހަމަލާއެއް ދީފަ އެވެ.\nޑްރޯން ހަމަލާ ދީފައިމިވަނީ، ސައުދީގެ އެނާޖީ މިނިސްޓަރުގެ ކަމުގެ މަގާމަށް ކިންގް ސަލްމާން ބިން އަބްުދުއްއަޒީޒުގެ ކޮއްކޯފުޅު އައްޔަން ކުރައްވައި، ތެލުގެ އަގު ބޮޑު ކުރުމަށް ނިންމާފައި ވަނިކޮށެވެ.


Kulhudhuffushi Online - Corruption hutuveny kiheneh !\nކޮރަޕްޝަން ހުއްޓުވޭނީ ކިހިނެއް ؟\nއިހުސާނާ އާދަމް - 11 މަސް ކުރިން - 28 ޑިސެމްބަރ 2017\nކޮރަޕްޝަނަކީ ނަޒާހަތްތެރިކަމުގެ އިދިކޮޅު ސިފައެވެ. ނަޒާހަތްތެރިކަމަކީ ތެދުވެރިކަމާއި، އަމާނާތްތެރިކަމާއި، ކަމޭހިތުމާއި އަދި އެންމެހާ ރިވެތި ސިފަތަކާއި ގުޅިފައިވާ ސިފައެކެވެ.\nކޮރަޕްޝަނަކީ ދުނިޔޭގައި އޮތް އެންމެ ނުރައްކާތެރި އެއް މައްސަލައެވެ. ކޮރަޕްޝަން އަށް މަގުފަހިވާ އެތައް ސަބަބުތަކެއް ދިމާވެއެވެ.\nސިޔާސީ ނުފޫޒަކީ ކޮރަޕްޝަން ފެތުރޭ އެއް މަގެވެ. ސިޔާސީ ގިނަ ބޭފުޅުންނަކީ ސަރުކާރުގެ މަތީ މަގާމުތަކުގައި އުޅުއްވާ ބޭފުޅުންނެވެ. ގިނަ ފަހަރަށް ކޮރަޕްޝަނާ ދިމާއަށް ދެވެނީ އަމިއްލަ ބޭނުމެއް ފުއްދުމަށެެވެ. މާލީ ތަނަވަސްކަން އިތުރުކުރުމަށެވެ. ނުވަތަ މުޖުތަމައުގައި ތިމާގެ އަމިއްލަ ހައިސިއްޔަތުގެ ވަރުގަދަކަން ދެއްކުމަށެވެ. އެހެން ނަމަވެސް ވިސްނާލަންޖެހޭ ކަމަކީ ހަގީގަތުގައި އެއުފުލެނީ ތިމާގެ ހައިސިއްޔަތު ނޫންކަމެެވެ. ކިތަންމެ ގިނަ ކޮރަޕްޓް ލާރިއެއް ތިމާގެ އެކައުންޓްގައި ހުރިކަމުގައިވިޔަސް އެކަމުން ތިމާގެ އަގެއް މީހުންގެ މެދުގައި އުފުލިގެން ނުދާނެއެވެ. އެކަމުން ދައްކުވައިދޭނީ ތިމާގެ އަގެއް ނެތްކަމެވެ. ނަޒާހަތްތެރި ކަމުގެ ރީތި ސިފަ ނެތްކަމެވެ.\nއަޑުއަހާނެ ބަޔަކު ނެތުން\nމުޖުތަމައުގެ ކޮންމެ މީހަކުވެސް ގަބޫލުކުރާ ގޮތުގައި ރާއްޖެއަކީވެސް ކޮރަޕްޓް ގައުމެކެވެ. އެހެންނަމަވެސް ހިތާމައަކީ މިކަމާ ދެކޮޅަށް ތެދުވަން ނުކެރުމެވެ. ތެދުވާނީވެސް ކިހިނެއްތޯއެވެ؟ އަޑު އުފުލާނީ ކޮންބައެއްގެ ކައިރީތޯއެވެ؟ އެއަޑު އަހާނީ ކޮންބައެއްތޯއެވެ؟ އާދެ! މިކަންކަން ބަލަންޖެހޭ ފަރާތްތަކުގެ އަތްތަކާއި، ކަންފަތްތަކާއި، ދޫތަކާއި ފައިތަށް ކޮރަޕްޝަންގެ ފެނުން ފެންދީ ހެދެމުން ދާހާހިނދަކު މީކީ ވުން ގާތުގައިވާނޭ ކަމެއްނޫނެވެ. މިކަމުގައި ކުއްވެރިވާނީ އާންމުންނެއް ނޫނެެވެ. ކުއްވެރިވާނީ އެފަދަ މައްސަލަތަށް ބަލަންތިބޭ މީހުންނެވެ. ސިޔާސަތުތަކެވެ. ގާނޫނުތަކެވެ. މުޖުތަމައުގެ އެންމެން އެކަތިގަނޑަކަށް ވުމަކީ މިފަދަ މައްސަލަތައް ހުއްޓުވުމަށް ބާރަކަށް ވެދާނެއެވެ.\nދެފުއް ނުފެންނަ ސިޔާސަތުތައް\nތައުލީމީ، ސިއްހީ އަދި އިގްތިޞާދީ ގިނަ ދާއިރާތަކުގެ މަގާމުތަކަށް މީހުން އައްޔަން ކުރުމުގައިވެސް ކޮރަޕްޝަންގެ އަތެއްވާކަން ގަބޫލުކުރަންޖެހެއެވެ. ތައުލީމާ ތަޖުރިބާގެ މުހިއްމުކަން ކެނޑި ބުނާހާ ގޮތަކަށް ކަންތައް ކުރާނެ މީހުން އިސް މަގާމުތަކަށް އައްޔަންކުރުމަކީ، ކޮރަޕްޝަނުގެ ދޮރު ބަންދުކުރަން އެޅޭ ބޮޑު ހުރަހެކެވެ. އަދި މަގާމުތަކަށް މީހުން އައްޔަންކުރުމުގައާއި ވަކި ކުރުމުގައި ހާމަކަންބޮޑު ދެފުށް ފެންނަ ސިޔާސަތެއް ގެންގުޅެން ޖެހެއެވެ.\nކުށްތަކަށް ހައްގު އަދަބު ނުދެވުން\nމީހެއްގެ މައްޗަށް ކުށެއް ސާބިތުވި ކަމުގައިވިޔަސް އެކުށުގެ ހައްގުއަދަބު ދިނުމަށް މިވަނީ ރާއްޖޭގެ ޝަރުޢީ ދާއިރާއާ ގާނޫނު ތަންފީޒުކުރާ ފަރާތްތައް ނުކުޅެދިފައެވެ. އޭގެ ބަދަލުގައި މިއަދު ގިނައީ ނުހައްގުން އަނިޔާ ލިބެމުންދާ މީހުންނެވެ. މިއީ ވެސް ކޮރަޕްޝަން ރާއްޖޭގައި ވިހާ އާލާވަމުންދާ ކަމުގެ ހެއްކެކެވެ.\nވަޒީފާގެ ގިނަ ފުރުޞަތު ތަކެއް ނެތުން\nކޮންމެ އަހަރަކު ކިތައް ކުދިން ތައުލީމީ ހަޔާތް ނިންމުމަށްފަހު ވަޒީފާގެ މާހައުލަށް ނިކުމޭތޯއެވެ؟ ރާއްޖޭގެ މަސައްކަތުގެ މާހައުލު އެންމެ ރަނގަޅަށް ބިނާވެފައި އޮތްނަމަ ވަޒީފާއަށް ސަލާންޖެހުމަކީ ރާއްޖޭގައި މިއަދު އަޅުގަނޑުމެންނަށް ދިމާވެގެންވާނޭ މައްސަލައެއް ނޫނެވެ. އެއަށްވުރެ ރާއްޖޭގެ ފެންވަރު ރަނގަޅުވާން ޖެހޭނެއެވެ. މިފަދަ ނިޒާމުތައް އެންމެ ރަނގަޅު ގޮތުގައި ނުހިނގަނީ ކޮރަޕްޝަން އޭގެ ތެރެއަށް ވަދެ މަސްހުނިވެފައިވާތީއެވެ.\nކޮރަޕްޝަން ހުއްޓުވޭނީ މިފަދަ ކަންކަމުގެ އަޑު އުފުލިގެންނެވެ. ނަޒާހަތްތެރިކަން އިސްކޮށްގެންނެވެ.\nކޮރަޕްޝަން މައްސަލައެއްގައި ކުޅުދުއްފުށީ ކުޑަކަތީބެއްގެ މައްޗަށް ދައުވާކުރަނީ\nނާޖާއިޒު ފައިދާ ހޯދައިދިނުމުގެ ކުށުގައި ފޭދޫ ކަތީބުގެ މައްޗަށް ދައުވާކުރުމަށް ޕީޖީއަށް\nއެމްޑީޕީން މާދަމާ ހުޅުވާ ހަރުގެ ހުންނަ ސަރަހައްދަށް ވެލި އެޅުމުގައި ކުޅުދުއްފުށީ މަގުހަދާ ޔުނިޓުގެ މުވައްޒަފުންނާއި އެތަނުގެ ވެހިކަލް ބޭނުންކޮށްފި\nގައުމީ އިދާރާގެ ސިޔާސީ މުވައްޒަފަކު އޮފީހަށް ހާޒިރުނުވެ ކޮންމެ މަހަކު 18000 ރުފިޔާ އަށްވުރެ ބޮޑު މުސާރައެއް ނަގާފައިވޭ: އޮޑިޓް ރިޕޯޓް\nހދ އަތޮޅު ރައްވެހިގެ ގޯތިން ބިން ކުއްޔަށް ދެނީ\nއައިޓީއެފްސީ އާއި އެސްޓީއޯއާއި ދެމެދު ފައިނޭންސް އެގްރީމެންޓެއްގައި ސޮއިކޮށްފި


Dheebaajaa massala sirru kurun: Court thakuge ithubaaru gelluvaalumuge fiyavalheh!\nރިޕޯޓް / އަދުލްއިންސާފު\n15 މެއި 2019 1 ކޮމެންޓް\nދީބާޖާ މައްސަލަ ސިއްރުކުރުން: ކޯޓުތަކުގެ އިތުބާރު ގެއްލުވާލުމުގެ ފިޔަވަޅެއް!\nދައުލަތުން ދީބާޖާއަށް 348 މިލިއަން ރުފިޔާ ދިނުމަށް ސިވިލް ކޯޓުން ކުރި ހުކުމް ދަމަހައްޓައި ދިނުމަށް އެދި ސުޕްރީމް ކޯޓުގައި އެދުނީ މިދިޔަ އަހަރުގެ އޯގަސްޓް މަހުގަ އެވެ. އޭގެ އަށް މަސް ފަހުން ލިބުނީ އެ ހުކުމް ދެމެހެއްޓި ހަބަރެވެ. އޭގެ ދެހަފުތާ ވެސް ނުވަނީސް ހުކުމް ތަންފީޒު ކުރުމުގެ އަމުރަކަށް އެދި ސިވިލް ކޯޓަށް ހުށަހަޅައިފި އެވެ. މާ ލަސްތަކެއް ނުވެ އަޑުއެހުމެއް ތާވަލުކުރި އެވެ. އެކަމަކު ކޯޓުން މައުލޫމާތު ސާފުކުރިއިރު، އަޑުއެހުން އޮތީ ސިއްރުކޮށްފަ އެވެ.\nދީބާޖާ މައްސަލައަކީ ކުޑަ މައްސަލައެއް ނޫނެވެ. މިއީ ދިވެހި ރައްޔިތުންގެ ފައިސާއިން އެތައް މިލިއަން ރުފިޔާއެއް އަމިއްލަ ކުންފުންޏަކަށް ދޭން ޖެހިގެން އުޅޭ މައްސަލައެކެވެ. މިއީ ފަހަރުގައި ރާއްޖޭގެ ތާރީހުގައި މިފަދަ ބޮޑު އަދަދެއްގެ ފައިސާ ދައުލަތުން އަމިއްލަ ކުންފުންޏަކަށް ދޭން ޖެހުނު ފުރަތަމަ ފަހަރަށް ވުމަކީވެސް އެކަށީގެންވާ ކަމެކެވެ. މި މައްސަލާގައި ރައްޔިތުންގެ މަސްލަހަތު މިހާ ބޮޑުއިރު ސިއްރުން ކޯޓު މަރުހަލާ ކުރިއަށް ގެންދިޔުމުގެ މަގްސަދާ މެދު ގާނޫނީ ތަޖުރިބާކާރުން ސުވާލު އުފައްދަ އެވެ.\n"ޝަރުއީ ނިޒާމުގެ އިތުބާރު ދެމެހެއްޓުމަށްޓަކައިވެސް ހުޅުވާލެވިގެން ޝަރީއަތް ބޭއްވުމަކީ ޒަރޫރީ ކަމެއް،" ގާނޫނީ ވަކީލް އިބްރާހިމް ޝަމީލް ކުރެއްވި ޓްވީޓެއްގައި ވެއެވެ.\nޝަރުޢީ ނިޒާމުގެ އިތުބާރު ދެމެހެއްޓުމަށްޓަކައިވެސް ހުޅުވާލެވިގެން ޝަރީޢަތް ބޭއްވުމަކީ ޟަރޫރީކަމެއް. https://t.co/135xnyXmQl\n— Ibrahim Shameel (@IbrahimShameel) May 13, 2019\n"ހުކުމް ތަންފީޒު ކުރުމަށް ބޭއްވޭ އަޑު އެހުމެއް ސިއްރު ކުރިކަން މިހާތަނަށް އެނގޭކަށް ނެތް. އެފަދަ އަޑުއެހުމެއް ސިއްރު ކުރަން ޖެހޭ ސަބަބެއް ވެސް ނެތް. މައުޟޫއީ މައްސަލައިގެ އަޑުއެހުންތައް ސިއްރު ނުވާއިރު، ހުކުމް ތަންފީޒު މަރުހަލާ ސިއްރުވުމަކީ ހައިރާން ވާން ޖެހޭ ކަމެއް،" ގާނޫނީ ވަކީލް މުހައްމަދު ޝަފީއު ކުރެއްވި ޓްވީޓެއްގައި ވެއެވެ.\nHukum thanfeezu kurumah beyvvey adu ehumeh sirru kurikan mihaathanah engeykah neh. Efadha adu ehumeh sirru kuranjehey sababeh ves neh! Maulooee massalaige adu ehunthah sirru nuvaairu hukum thanfeezu maruhalaa sirru vumakee hairaan vaan jehey kameh. https://t.co/FrYiE7CTUY\n— Mohamed Shafeeu (@shappiu) May 13, 2019\nދިވެހިރާއްޖޭގެ ގާނޫނު އަސާސީގެ 42 ވަނަ (އަދުލުވެރިކަމާއި ހާމަކަމާއެކު ޝަރީއަތްކުރުމުގެ) މާއްދާގައި ހުޅުވާލެވިފައިވާ ޝަރީއަތެއްގެ ހައްގު ކޮންމެ ދިވެއްސަކަށްވެސް ލިބެން ޖެހޭނެ ކަމަށް ބަޔާންކޮށްފައިވެ އެވެ. އަދި އެހައްގުން ރައްޔިތުން ނިގުޅައިގަނެވޭނެ ވަކި ހާއްސަ ހާލަތްތަކެއް ވެސް ވަނީ ބަޔާންކޮށްފަ އެވެ. ހުޅުވާލެވިފައިވާ ޝަރީއަތެއް މުހިއްމުވާ ސަބަބު މި މާއްދާގެ ނަމުން އެކަނިވެސް ސާފުވެ އެވެ.\n"ކޮންމެ މީހެއްގެ މަދަނީ ހައްގުތަކާއި ވާޖިބުތައް ކަނޑައެޅުމުގައި ނުވަތަ ޖިނާއީ ކުށެއްގެ ދައުވާ މީހެއްގެ މައްޗަށް އުފުލުމުގައި ގާނޫނަކުން ގާއިމްކޮށްފައިވާ މިނިވަން އަދި މުސްތަގިއްލު ކޯޓެއްގައި ނުވަތަ ޓްރައިބިއުނަލެއްގައި އެކަށީގެންވާ މުއްދަތެއްގެ ތެރޭގައި އާއްމުކޮށް ހުޅުވާލެވިގެން ބާއްވާ އަޑުއެހުމެއްގައި އިންސާފުން ޝަރީއަތް ކުރެވުމުގެ ހައްގު ކޮންމެ މީހަކަށް ލިބިގެންވޭ،" އެ މާއްދާގެ (ހ) ގައި ބަޔާންކޮށްފަ އެވެ.\nއެ މާއްދާގެ (ށ) ގައި ވަނީ އަޑުއެހުމެއް ސިއްރުކުރަން ޖެހިއްޖެ ހާލަތެއް މެދުވެރިވެއްޖެ ނަމަވެސް "ޑިމޮކްރެޓިކް އުސޫލުތަކާއި ހިލާފުނުވާނެ ގޮތެއްގެ މަތިން ޝަރީއަތެއް އެކުގައި ނުވަތަ ޝަރީއަތުން ބައެއް އާއްމުކޮށް ހުޅުވާ ނުލާ ކުރިއަށް ގެންދިޔުމުގެ ބާރު އެ ޝަރީއަތެއް ކުރާ ފަނޑިޔާރަށް ލިބިގެންވާ" ކަމަށެވެ. އެގޮތުގެ މަތިން އަޑުއެހުމެއް ސިއްރު ކުރެވޭނެ ތިން ހާލަތެއް ބަޔާންކޮށްފައި ވެއެވެ.\nމުޖުތަމައުގެ އަހްލާގީ އުސޫލުތައް ހިފެހެއްޓުން ނުވަތަ މުޖުތަމައުގެ އަމަންއަމާންކަން ގާއިމްކުރުން ނުވަތަ ދިވެހިރާއްޖޭގެ ގައުމީ ސަލާމަތަށް ބުރޫ އެރިޔަ ނުދިނުން.\nހުށަހެޅިފައިވާ މައްސަލައެއްގައި ކުޑަކުދިންގެ މަސްލަހަތު ހިމާޔަތް ކުރުން ނުވަތަ މީހަކު ކުރި ކުށެއްގެ ސަބަބުން އަނިޔާ ލިބިފައިވާ ފަރާތެއްގެ މަސްލަހަތު ރައްކާތެރި ކުރުން.\nއާއްމުކޮށް ހުޅުވާލައިގެން ޝަރީއަތް ހިންގައިފި ނަމަ އަދުލު އިންސާފު ގާއިމް ކުރުމަށް އެޅިދާނެ ހުރަހަކުން މިންޖުވުން.\nހުޅުވާލެވިގެން ޝަރީއަތް ހިންގުމަށް ބާރު އެޅުމުގެ ގޮތުން އެ މާއްދާގެ (ރ) ގައި ބުނެފައި ވަނީ މަތީގައި ބަޔާންކޮށްފައިވާ ހާލަތުން ހާލަތެއް މެދުވެރިނުވެއްޖެ ނަމަ "ކޯޓުތަކުން ނެރޭ ހުރިހާ އަމުރުތަކާއި ހުކުމްތައް އިއްވަންވާނީ އާއްމުކޮށް ހުޅުވާލެވިފައިވާ މަޖިލީހެއްގަ" އެވެ. އޭގެ އިތުރުން ހުޅުވާލައިގެން ބާއްވާ ޝަރީއަތްތަކުން ނެރޭ ކޯޓު އަމުރާއި ހުކުމްތައް ބޭނުންވާ ފަރާތްތަކަށް ފެންނާނެހެން ހުންނަންވާނެ ކަމަށް ބުނެފައި ވެއެވެ.\nޓްރާންސްޕޭރަންސީ މޯލްޑިވްސް އިން 2015 ގައި ކުރި ދިރާސާއަކުން ދައްކާ ގޮތުގައި ކޯޓުތަކަށް އިތުބާރު ކުރަނީ ރާއްޖޭގެ އެންމެ 15 ޕަސެންޓް މީހުންނެވެ. އިތުބާރު ނުކުރެވޭ ސަބަބުތަކުގެ ތެރޭގައި ރައްޔިތުންގެ މަސްލަހަތު ހިމެނޭ ބޮޑެތި މައްސަލަތައް ސިއްރު ކުރުން ހިމެނެ އެވެ. އެކަމާއި ގުޅިގެން ޓްރާންސްޕޭރެންސީ މޯލްޑިވްސްގެ ކޮމިއުނިކޭޝަން އެންޑް އެޑްވޮކެސީ މެނޭޖަރު އައިމަން ރަޝީދު ވެސް ވަނީ ކަންބޮޑުވުން ފާޅުކުރައްވާފަ އެވެ.\n"ބޮޑެތި މަރުގެ މައްސަލަތަކާއި ބޮޑެތި އަދަދުތަކުން ރައްޔިތުންނަށް މާލީ ގެއްލުންވާ ދީބާޖާ މައްސަލަ ފަދަ މައްސަލަތައް ސިއްރުކުރުމުން ޖުޑިޝަރީން އެ ރައްކާތެރިކުރަނީ ކޮން ބައެއްގެ މަސްލަހަތެއްތޯ؟ މިކަންކަން އެނގުމުގެ ހައްގު ރައްޔިތުންނަށް ލިބިގެންވޭ،" އައިމަން ކުރެއްވި ޓްވީޓެއްގައި ވެއެވެ.\nWhose interests are the @judiciarymv protecting when major murder cases and cases involving significant financial loss to the public such as Dheebaajaa case are conducted in secrecy?\nPublic havearight to know. #Haamakureyhttps://t.co/DzOgJRcnRC\n— aimanrasheed (@aimanrasheed) May 14, 2019\nދައުލަތުން "ދީބާޖާ" ކުންފުންޏަށް 348 މިލިއަން ރުފިޔާ ދައްކަން ޖެހޭނެ ކަމަށް ކަނޑައަޅައި، ސުޕްރީމް ކޯޓުން ދެމެހެއްޓި ހުކުމް ތަންފީޒު ނުކޮށްގެން ސިވިލް ކޯޓަށް ހުށަހެޅި މައްސަލަ ކުރިއަށް ގެންދަން ނިންމީ އުސޫލާ ހިލާފަށް ކަމަށް ބަންޑާރަ ނައިބުގެ އޮފީހުން ވަނީ ބުނެފަ އެވެ. އެހެންކަމުން އެ މައްސަލަ ބާތިލުކޮށްދިނުމަށް ދައުލަތުން ވަނީ ހުށަހަޅާފަ އެވެ.\nރައީސް އިބްރާހިމް މުހައްމަދު ސޯލިހުގެ ސަރުކާރުގެ އެންމެ މައިގަނޑު ވައުދަކީ އިންސާފު ގާއިމް ކުރުމެވެ. އިންސާފު ގާއިމް ކުރެވޭނީ ޖުޑިޝަރީ އިސްލާހުކޮށްގެންނެވެ. އެކަމަށްޓަކައި ސަރުކާރު ހިންގާ މައި ޕާޓީން ކުރިއަށް އޮތް މަޖިލިހަށް ވަރުގަދަ އެޖެންޑާއެއް ވަނީ ތައްޔާރުކޮށްފަ އެވެ. ރައީސް ސޯލިހު މަގާމުގައި ހުވާކުރެއްވުމަށްފަހު ގަލޮޅު ދަނޑުގައި ގައުމާ މުހާތަބު ކުރައްވާ ދެއްކެވި ވާހަކަފުޅުގެ އެންމެ މުހިއްމު އެއް ނުކުތާއަކީ ޖުޑިޝަރީ އިސްލާހު ކުރުމުގެ ވާހަކަ އެވެ.\n"އަޅުގަނޑު މިއަދު ދިވެހި ދައުލަތުގެ އެންމެ އިސް މަގާމާ ހަވާލުވާއިރު، އަޅުގަނޑަށް ގަބޫލުކުރެވެނީ ދިވެހި ރައްޔިތުން މިއަދު އެންމެ ބޮޑަށް ބޭނުންވާ ކަމަކީ ރާއްޖޭގައި އަދުލް އިންސާފު ގާއިމްކުރެވިގެންދާ ތަން ފެނުން ކަމަށް،" ރައީސް ސޯލިހު އެދުވަހު ވިދާޅުވި އެވެ.\nސަރުކާރުގެ މެޖޯރިޓީ އޮތް 19 ވަނަ ރައްޔިތުންގެ މަޖިލިހަށް ކުރިމަތިލާއިރު އިންސާފަށް އެދިއެދި ތިބި ދިވެހި ރައްޔިތުންގެ އުއްމީދަކީ އާއްމު މަސްލަހަތު ބޮޑު މައްސަލަތަކުގައި ދެފުށްފެންނަ ޝަރީއަތެއް ހިންގޭނެކަން ކަށަވަރު ކުރުމެވެ. ކޮރަޕްޝަނާއި ނުފޫޒުގެ ތުހުމަތުތަކުން އަރައިގަތުމަށް ހުޅުވާލެވިފައިވާ ޝަރީއަތެއް ހިންގުން މުހިއްމެވެ. މަދު ބައެއްގެ މަސްލަހަތަށް ވުރެ މުޅި ގައުމުގެ މަސްލަހަތު ބޮޑުއިރު، ސިވިލް ކޯޓުގެ އިއްޔެގެ ނިންމުމުގެ ސަބަބުން ކޯޓުތަކަށް ގެއްލިފައިވާ އިތުބާރު އަނެއްކާވެސް ގެއްލުން ނޫން ކަމެއް ނުވާނެތާ އެވެ. އެހުރިހާ ކަމެއްގެ ސަބަބުން ޖުޑީޝަރީއަށް ލިބޭ ގެއްލުމާއި ގައުމަށް ލިބޭ ގެއްލުން އަދި މާ ބޮޑެވެ.\nޓްރާންސްޕޭރެންސީ މޯލްޑިވްސް ކޯޓް ކޮރަޕްޝަން ފަނޑިޔާރުން ގާނޫނީ ވަކީލުން ގާނޫނު އަސާސީ\nޝަރީޢަތަކީ ސިއްރުކުރަންޖެހޭ ކަމެއްހެއްޔެވެ؟ ސިއްރުކުރަންޖެހެނީ، ކޮންބޭނުމެއްގައިހެެއްޔެވެ؟ މިހުރީ ފުރަތަމައަށް އުފެދޭ ސުވާލެވެ.\nޝަރީޢަތަކީ އެކަމުގެ ރެކޯޑުތަކެއް އޮންނައެއްޗެކެވެ. އެތަކެއް ބަޔަކަށް ފެންނާނެއެއްޗެކެވެ. އަދި މައްސަލަނިމުމުން ރިޕޯޓެއްގެގޮތުގައި ޝަރީޢަތުގެ ބައިވެރިންނަށް މައްސަލަ ނިމުނުގޮތުގެ ރިޕޯޓުގެގޮތުގައި ލިބޭއެއްޗެކެވެ. ދެފަރާތުން އެދައްކަންބޭނުންބަޔަކަށް ދެއްކޭނެ، އަދި ބޭނުންނަމަ ޝާއިޢުކުރެވޭނެއެއްޗެކެވެ. ކަންމިހިންއޮތްއިރު، އަޑުއެހުންތައް ސިއްރުކުރަންވީ ކީއްކުރާކަށްހެއްޔެވެ؟ ކޮންބޭނުމެއްގައިހެއްޔެވެ؟\nސިއްރުކުރާކަމުގައިވާނަމަ، އެކަމެއްއެކުރަނީ ސިއްރުކަންތައް ޝަރީޢަތުގެގެރެއަށް ވަދެފައިވާތީއެވެ. ނޫނީ ވަންނާތީއެވެ. ޝައްކާއި ތުހުމަތު އެޅޭނީ ފަނޑިޔާރުގެއާއި ފަނޑިޔާރުންގެ ބޮލުގައެވެ. ތެދުތެދަށްބުނާނަމަ، އެއްވެސް ޝަރީޢަތެއް ސިއްރުންކުރުމަކީ މީހުންގެލޮލުގައިއަޅުވާ އަނދުނެކެވެ. ދެރަވާކަމަކީ، މިމީސްމީހުން ކުރާކަންތައް ބައްލަވާވޮޑިގެންވާ ކަލަކު ވޮޑިގެންވާކަމާއި، ޢަމަލުތައް ލިޔެވޭކަން ދުނިޔޭގެއެދުމަށް ހަނދުމަނުކޮށް ދޫކޮށްލައި ބޭޒާރުވާތީއެވެެ!\nމަރްދާނީ 2ގެ ޓްރެއިލާއަށްފަހު ފިލްމަށް އޮތް އުއްމީދުވެސް ބޮޑުވެއްޖެ\nވައުދުވީ ސިޔާސީ މަގާމުތައް މަދުކުރަން، މިވަނީ ކިހިނެއް؟\nރައުދާ މަރުވީ އަމިއްލައަށް: ރިޕޯޓު\nފުލުހުންގެ އިދާރާ ބައްޓަންކުރަނީ ރައްޔިތުންގެ ބައެއްގެ ގޮތުގައި: އިމްރާން\nމަރު ކޮމިޝަންގެ ރިޕޯޓް ބަލައެއް ނުގަންނަން: ޑރ. އަފްރާޝީމްގެ އާއިލާ


Gaumu binaa kurumakee Raees ge ekani zimmaa eh noon: Raees Yameen | Mihaaru\nމި އަހަރުގެ ޖުމްހޫރީ ދުވަހުގެ މުނާސަބަތުގައި ދަރުބާރުގޭގައި މިރޭ ބޭއްވި ރަސްމީ ޖަލްސާއަށް ފަހު، ރައީސް ޔާމީން އަތްޕުޅު ހިއްލާލައްވައި ސަލާމް ކުރައްވަނީ.---ފޮޓޯ: ރައީސް އޮފީސް\nގައުމު ބިނާކުރުމަކީ ރައީސްގެ އެކަނި ޒިންމާއެއް ނޫން: ރައީސް ޔާމީން\n11 ނޮވެމްބަރ 2016 - 01:05 18 comments\nމި އަހަރުގެ ޖުމްހޫރީ ދުވަހުގެ މުނާސަބަތުގައި ދަރުބާރުގޭގައި ބޭއްވި ޖަލްސާގައި ވާހަކަފުޅު ދައްކަވަމުން ދިވެހި ޖުމްހޫރިއްޔާގެ ބާނީއަކީ ކުރީގެ ރައީސް މުހައްމަދު އަމީން ކަން ފާހަގަކުރައްވައި ރައީސް ޔާމީން ވިދާޅުވީ، އޭރުގެ ނިޒާމް ހަމަޖެހިފައި އޮންނަނީ ވެރިކަމުގެ ހުރިހާ ޒިންމާތަކެއް ރައީސް އުފުއްލަވާ ގޮތަށް ކަމަށެވެ. ވެރިކަމުގެ ނިޒާމް އެގޮތަށް ބައްޓަންވެފައި އޮތަސް މިހާރު ހަމަޖައްސާފައި އޮތް ގޮތުން ޖުމްހޫރިއްޔަތެއްގައި ޒިންމާ އުފުލަން ޖެހެނީ ރައީސުލް ޖުމްހޫރިއްޔާ އެކަނި ނޫން ކަމަށް ރައީސް ޔާމީން ވިދާޅުވި އެވެ.\nރައީސް ވިދާޅުވީ ހާލަތު ބަދަލުވާއިރު، އެންމެ ކުރިން ވެސް ވެރިކަމާއި ވެރިކަމަށް ޝައުގުވެރިވާ މީހުންގެ ހާލަތާ މެދު ނަޒަރު ހިންގާލަން ޖެހޭ ކަމަށެވެ. މުހައްމަދު އަމީންގެ އެންމެ ގާތް ބޭފުޅެއްގެ ގޮތަށް އިސްކުރެއްވި ނައިބު ރައީސް "ބަޣާވާތެއް" ގެންނެވިކަން ރައީސް ޔާމީން ފާހަގަކުރެއްވި އެވެ.\nއެމަނިކުފާނު ވިދާޅުވި ގޮތުގައި، އެ ހާދިސާއެކު އަމީން ދީދީ އަވަހާރަވީ، އުފާވެރި ގޮތަކަށް ނޫނެވެ. މިފަދަ ކަންކަން ކުރައްވަނީ ވެރިކަމުގެ ތެރޭގައި އިސްކޮށް އުޅުއްވާ ބޮޑުންގެ ތެރޭގައި ފިތުނަ އުފެދިގެން ކަމަށް ވެސް ރައީސް ވިދާޅުވި އެވެ.\nމި އަހަރުގެ ޖުމްހޫރީ ދުވަހުގެ މުނާސަބަތުގައި މިރޭ ބޭއްވި ރަސްމީ ޖަލްސާގައި ރައީސް ޔާމީނާއި ނައިބު ރައީސް ޖިހާދު ވާހަކަފުޅު ދައްކާލައްވަނީ.---ފޮޓޯ: ރައީސް އޮފީސް\n"އަޅުގަނޑު އެއްގޮތަކަށް ވެސް މި ދަންނަވަނީ ނައިބު ރައީސް ޖިހާދު ވާހަކައެއް ނޫން އެއްގޮތަކަށް ވެސް. އަޅުގަނޑުގެ ނައިބު ރައީސް ޖިހާދު އަޅުގަނޑަކަށް ކެއްސެއް ނުދެއްވާނެ،" ރައީސް ވިދާޅުވި އެވެ.\n"ދަންނަވަން މިއުޅޭ ވާހަކައަކީ، ޖުމްހޫރީ ދުވަހެއްގައި، ސަމާލުވާން ޖެހެއޭ ނައިބު ރައީސުންނާ ދޭތެރޭ."\nރައީސްގެ ވާހަކަފުޅުގެ ހުލާސާ:\n- ޖުމްހޫރީ ވެރިކަމުގައި މަސްއޫލިއްޔަތު އުފުލަން ޖެހެނީ ރައީސުލްޖުމްހޫރިއްޔާ އެކަންޏެއް ނޫން. ގައުމު ބިނާ ކުރުމަކީ އެއް ފަރުދެއްގެ ޒިންމާއެއް ނޫން. އެންމެންގެ ބައިވެރިވުން މުހިއްމު.\n- ގައުމީ ފާލަން އަޅަން ޕާޓީތަކަށް ދައުވަތު ދިނިން. އަޅުގަނޑަށް ވެސް ސަލާން ކުރެވޭނީ ދިއްކުރާ އަތުގައި ހިފިއްޔާ.\n- ގާނޫނަށް ބޯލަނބައި، ސިޔާސީ ލީޑަރުން ގައުގެ މަސްލަހަތު އިސްކުރަން ޖެހޭ\n- ވަކި ކުށްތަކެއް ހިމެނޭ މީހުންނަށް ލުއި ދޭން މި ރައީސަށް އުނދަގޫ، އެކަމެއް ނުކުރެވޭނެ.\n- ރާއްޖޭގައި އުޅެން މިހާރު ފަސޭހަ، ކޮމަންވެލްތުން ވަކިވީ އުފާވެރިކަމާއި ފަހުރުވެރިކަމާ އެކުގައެއް ނޫން، ހިތްދަތިކަމާއި އުނދަގުލާ އެކު. އެކަމަކު ދާހިލީ ކަންކަމާ ބެހެން ޖާގަ ދޭން ބޭނުން ނުވީ.\nޖުމްހޫރީ ދުވަހުގެ ޖަލްސާގައި ރައީސް ޔާމީން ބައިވެރިވެވަޑައިގަންނަވަނީ. --ފޮޓޯ: ރައީސް އޮފީސް\nރައީސް ވިދާޅުވި ގޮތުގައި ރާއްޖެއަކީ އެންމެ މީހެއްގެ ގައުމެއް ނޫނެވެ. މިއީ އެންމެ ގައުމު ކަމަށްވާއިރު ގައުމަށް ހެޔޮއެދޭ މީހުންނާއި ހަލާކަށް ބޭނުންވާ މީހުންގެ ވެސް ތިބި ކަން ހިޔާލަށް ގެންނަން ޖެހޭނެ ކަމަށް ވިދާޅުވި އެވެ.\nރާއްޖޭގައި ވެރިކަން ކުރެއްވި ރައީސުންގެ ހިދުމަތް ފާހަގަކުރައްވަމުން، ހާއްސަ ގޮތެއްގައި ކުރީގެ ރައީސް މައުމޫން އަބްދުލްގައްޔޫމްގެ ވެރިކަމަށް ތައުރީފްކުރައްވަމުން ވިދާޅުވީ ކުރިއަށް އޮތް ތަނުގައި ވެސް މިއަށް ވުރެ ވަރުގަދަ މަސައްކަތް ކުރެވޭނެ ކަމަށެވެ.\nގައުމު ފަހަތަށް ޖެހިފައި ވަނީ ވޭތުވެދިޔަ 10 އަހަރުގެ ތެރޭގައި ކަމަށާއި އެއީ ސިޔާސީ ވާދަވެރިކަމުގެ ތެރޭގައި ރައްޔިތުންނަށް ގެއްލިގެން ދިޔަ އަހަރުތަކެއް ކަމަށް ވެސް ރައީސް ޔާމީން ވިދާޅުވި އެވެ.\nގައުމު ބިނާކޮށް ތަރައްގީގެ މަޝްރޫއުތައް ކުރިއަށް ގެންދާއިރު ވެސް ހިތާމައަކީ، ރައީސް ޔާމީން ވިދާޅުވި ގޮތުގައި، އައިޖީއެޗުގެ 25 ބުރީގެ އިމާރާތް ގޮއްވާލަން ބޭނުންވާ ބަޔަކު ތިބުމެވެ. އެމަނިކުފާނު އެ އިޝާރާތް ކުރެއްވީ ހޮސްޕިޓަލް ގޮއްވާލާނެ ކަމަށް މި ހަފުތާގައި ސޯޝަލް މީޑީއާގައި މީހަކު އާއްމުކުރި ޕޯސްޓަކަށެވެ.\nބްރިޖް އަޅަންވީ ސިޔާސީ ފިކުރުގެ ތަފާތު ކުޑަކުރަން\nމާލެ އާއި ހުޅުލެއާ ދެމެދު އަޅާ ބްރިޖް މަޝްރޫއަށް އިޝާރާތް ކުރައްވައި ރައީސް ވިދާޅުވީ "މިއަދު ބްރިޖް އަޅަންވީ ކަނޑަކު ނޫން" ކަމަށެވެ. ބްރިޖް އަޅަން ޖެހެނީ ސިޔާސީ ފިކުރުގެ ތަފާތުކަން ކުޑަކުރަން ކަމަށް ވިދާޅުވި އެވެ.\nސިޔާސީ ފިކުރުގެ ތަފާތު ކުޑަކުރާއިރު ވެސް އެންމެ އިސްކަން ދޭން ޖެހޭނީ ގާނޫނަށް ބޯލެނބުމަށް ކަމަށް ރައީސް ވިދާޅުވި އެވެ. އަދި ސިޔާސީ ލީޑަރެއްގެ މަސްލަހަތަށް ވުރެން އިސްކުރަން ޖެހޭނީ ގައުމު ކަމަށް ވެސް ވިދާޅުވި އެވެ.\n"އަޅުގަނޑުމެން ކުރާ ކުށަކަށް އަދަބު ލިބޭއިރު އެއީ ސަރުކާރުން ކުރާ ކަމެއްގެ ގޮތުގައި ސިފަކުރުމަކީ ރަނގަޅު ގޮތަކަށް ވެގެން ނުދާނެ. ސަރުކާރަކުން ނޫން ޝަރީއަތް ކުރަނީ. ސަރުކާރަކުން ނޫން މައްސަލަ އުފުލަނީކީ ވެސް،" ރައީސް ވިދާޅުވި އެވެ.\nމަސްއޫލިއްޔަތު މުޅިން ފުށުއަރަނީ. ލޮލަށް ފުސް ފައިބަނީ. ސިޔާސީ ވިސްނުމާ ހެދި އަޅުގަނޑުމެންނަށް އެއް ފޫޓު ދުރަށް ފެނުން އަޅުގަނޑުމެންނަށް މުޅިން މަހްރޫމްވެގެން މިދަނީ. --ރައީސް\nއެމަނިކުފާނު ވިދާޅުވި ގޮތުގައި ގާނޫނީ ރޮނގު ހުރަސްކުރާއިރު މި ކުރަނީ ކޮންކަމެއް ކަން ގިނަ ބަޔަކު ނުވިސްނަ އެވެ.\n"މަސްއޫލިއްޔަތު މުޅިން ފުށުއަރަނީ. ލޮލަށް ފުސް ފައިބަނީ. ސިޔާސީ ވިސްނުމާ ހެދި އަޅުގަނޑުމެންނަށް އެއް ފޫޓު ދުރަށް ފެނުން އަޅުގަނޑުމެންނަށް މުޅިން މަހްރޫމްވެގެން މިދަނީ،" ރައީސް ވިދާޅުވި އެވެ.\nމި އަހަރުގެ ޖުމްހޫރީ ދުވަހުގެ މުނާސަބަތުގައި ދަރުބާރުގޭގައި ބޭއްވި ރަސްމީ ޖަލްސާގައި ބައެއް ވަޒީރުން އަދި ޖުމްހޫރީ ޕާޓީގެ ލީޑަރު ގާސިމް ބައިވެރިވެވަޑައިގަންނަވަނީ.---ފޮޓޯ: ރައީސް އޮފީސް\nއެކި ބޭފުޅުންނަށް އެކި ކަހަލަ ހަމަޖެހުން ހޯދަން ވަކާލާތު ކުރަމުން އަޔަސް އެކަހަލަ އިންސާފެއް އެމަނިކުފާނަށް އެނގިވަޑައިނުގަންނަވާ ކަމަށް ރައީސް ވިދާޅުވި އެވެ. ރާއްޖޭގެ ގާނޫނުތަކާއި އިޖުރާއަތުތައް އޮތް ގޮތަށް ބަލާއިރު ކުށެއް ކޮށްފި ނަމަ އަދަބު އޮންނާނީ ހަމަހަމަ އުސޫލުން ކަމަށް ވިދާޅުވި އެވެ.\nރައީސް ވިދާޅުވީ ރާއްޖޭގެ ކުށް ގިނަ ވާހަކަ އަޑުއިވޭ ކަމަށާއި އެހެން ވެއްޖެ ނަމަ ރާއްޖޭގައި ގިނަ ކުރަންވީ ޖަލުތައްތޯ ނުވަތަ އަމަން ބަލަހައްޓާ މީހުންތޯ ރައީސް ސުވާލު އުފެއްދެވި އެވެ. އެމަނިކުފާނުގެ ސަރުކާރުން ގަބޫލުކުރާ ގޮތުގައި، އެންމެ ފުރަތަމަ ކުރަން ޖެހޭނެ ކަމަކީ ނަފްސު އިސްލާހުކުރުން ކަމަށް ރައީސް ޔާމީން ވިދާޅުވި އެވެ.\nއެމަނިކުފާނު ވިދާޅުވީ ގައުމުގެ ހެވަށް ފާލަން އެޅުމުގެ ދައުވަތު ޕީޕީއެމާއި އިދިކޮޅު ޕާޓީތަކަށް ދީފައިވާ ކަމަށެވެ.\n"އެކަމަކު އަޅުގަނޑު ވެސް ދިއްުކުރާ އަތުގައި ހިފިއްޔާ ދޭއްތޯ، ސަލާމް ކުރެވޭނީ،" ރައީސް ވިދާޅުވި އެވެ.\nރައީސް ވިދާޅުވި ގޮތުގައި ނުއުފުލޭ ވަރުގެ ކަންކަން އެމަނިކުފާނަށް ހުށަހަޅައިގެން ނުވާނެ އެވެ. އެކި ކުށްތަކަށް އަރައިގަތުމުން ދިގު މުއްދަތުގެ ޖަލު ހުކުމް އިއްވަނީ އެ މީހަކަށާއި މުޖުތަމައަށް ވެސް ފިލާވަޅެއް ނަގައިދޭން ކަމަށް އެމަނިކުފާނު ވިދާޅުވި އެވެ.\nބައެއް ކަހަލަ ހައްގުތަކަށް އަރައިގެންފައި ތިބި މީހުންނަށް ލުއި ދޭން "މި ރައީސަށް ވަރަށް އުނދަގޫވާނެ" ކަމަށް ވިދާޅުވި އެވެ.\n"ކޮމަންވެލްތުން ވަކިވީ ހިތްހަމަޖެހުމާއި ފަހުރުވެރިކަމާ އެކު ނޫން"\nކޮމަންވެލްތުން ވަކިވުމުން އަމާޒުކޮށްފައިވާ ފާޑުކިއުންތަކާ ގުޅޭގޮތުން ރައީސް ވިދާޅުވި ގޮތުގައި ކޮމަންވެލްތުން ރާއްޖެ ވަކިވާން ނިންމުމަކީ ވަރަށް އުނދަގޫ ނިންމުމެކެވެ. އެއީ ހިތްދަތިކަމާއި އުނދަގުލުގެ ތެރެއިން ނިންމަން ޖެހުނު ކަމެއް ކަަމަށް ވިދާޅުވި އެވެ.\nމި އަހަރުގެ ޖުމްހޫރީ ދުވަހުގެ މުނާސަބަތުގައި ދަރުބާރުގޭގައި ބޭއްވި ރަސްމީ ޖަލްސާގައި ބައިވެރިވެވަޑައިގެންނެވި ބައެއް ބޭފުޅުން.---ފޮޓޯ: ރައީސް އޮފީސް\nރާއްޖޭގެ ދާހިލީ އެއްވެސް ކަމަކާ އެއްވެސް ޖަމިއްޔާއަކުން ބެހުމުގެ ޖާގަ އޮންނަން ޖެހޭ ކަމަށް ގަބޫލުނުކުރައްވާ ކަމަށް ވިދާޅުވާ ވިދާޅުވުން ރައީސް މިރޭ ވެސް ތަކުރާރުކުރެއްވި އެވެ.\nކޮމަންވެލްތުން ރާއްޖެއާ މެދު އެންމެ ފުރަތަމަ ފިޔަވަޅު އެޅީ ކުރީގެ ރައީސް މުހައްމަދު ނަޝީދު ބަންދުކޮށްފައި ހުރި މައްސަލައިގަ އެވެ. އެ އެޖަމާއަތުން ފުރަތަމަ އެދުނީ ކުރީގެ ރައީސް މުހައްމަދު ނަޝީދުގެ މައްސަލައާ ގުޅޭ މައުލޫމާތު ދޭން އެ މީހުން އެދުނު މިންވަރަށް ފޮތް ހުޅުވާލި ކަމަށް ރައީސް ވދާޅުވި އެވެ.\nރައީސް އެދިވަޑައިގަތީ، ގައުމަށް ހެޔޮ އެދޭނަމަ މަސްލަހަތު ނަގާނުލައި، ތަރައްގީ އަށް ޖާގަ ދެއްވުމަށެވެ.\nއިތުރު ލިޔުންތައް ސިޔާސީ ޕާޓީ ސަރުކާރު ޖުމްހޫރީ ދުވަސް ރައީސް އަބްދުﷲ ޔާމީން ކޮމަންވެލްތު ރާއްޖެ-ކޮމަންވެލްތު


Insaafuveri inthihaabakah nuvaane, Kanboduvunthah gina: Idhikolhu | Mihaaru\nއިންސާފުވެރި އިންތިޚާބަކަށް ނުވާނެ، ކަންބޮޑުންތައް ގިނަ: އިދިކޮޅު\nއިދިކޮޅުގެ ކެމްޕެއިން ޓީމުން މިއަދު ބޭއްވި ނޫސްވެރިންގެ ބައްދަލުވުމުގެ ތެރެއިން-- ފޮޓޯ: ޕީޕީއެމް\n08 އެޕްރީލް 2021 - 15:39\nހޮނިހިރު ދުވަހު ބާއްވާ ލޯކަލް ކައުންސިލް އިންތިޚާބު އިންސާފުވެރި ނުވާނެ ކަމުގެ ހެކިތައް އެބަހުރި ކަމަށް ބުނެ އިދިކޮޅު ކޯލިޝަންގެ ކަންބޮޑުވުންތައް ބަންޑުންކޮށްލައިފި އެވެ.\nޕީޕީއެމް އޮފީހުގައި އިދިކޮޅުގެ ކައުންސިލް އިންތިޚާބު ކޮމިޓީން ބޭއްވި ނޫސްވެރިންގެ ބައްދަލުވުމުގައި އިދިކޮޅުގެ ކެމްޕެއިން މެނޭޖަރު މުއާޒު މުހައްމަދު ރަޝީދު ވަނީ އިންތިޚާބު އިންސާފުވެރި ނުވާނެކަމުގެ އެތައް ހެއްކެއް ފެންނަމުންދާ ކަމަށް ވިދާޅުވެފަ އެވެ.\nމުއާޒު ވިދާޅުވީ ވޯޓަށް މިހާ ގާތްވެފައިވަނިކޮށް އާ ޕްރޮޖެކްޓްތަކެއް ސަރުކާރުން ރަށްރަށުގައި ހިންގަމުން އަންނަ ކަމަށެވެ. އަދި އެތައް ހުވަފެންތަކެއް ދައްކަމުން އަންނަ ކަމަށާއި އެ ކަންކަމަކީ ވާނެ ކަންތައްތަކެއް ވެސް ނޫން ކަމަށް ވިދާޅުވި އެވެ. އޭނާ ވިދާޅުވި ގޮތުގައި އެއީ އިންތިޚާބަށް ނުފޫޒު ފޯރުވަން ކުރަމުން އަންނަ ކަންކަމެވެ.\nމުއާޒު ވިދާޅުވީ ތަފާތު ނަންނަމުގައި ވަޒީފާތައް ވެސް ތައާރަފުކުރަމުން އަންނަ ކަމަށެވެ. އަދި އިންތިޚާބު ނިމުމުން ވަޒީފާ ހަމަޖެހޭނެ ކަމަށް ވެސް ބުނަމުން އަންނަ ކަމަށް ވިދާޅުވި އެވެ. އެކަން ކުށްވެރިކޮށް މުއާޒު ވިދާޅުވީ އިންތިޚާބަށް ނުފޫޒު ފޯރުވި ނަމަވެސް އިދިކޮޅުން އިންތިޚާބު ކާމިޔާބުކުރާނެ ކަމަށެވެ.\nމުއާޒު ވަނީ މި އިންތިހާބުގައި މޮނިޓަރުންނާއި އޮފިޝަލުން ވޯޓު ފޮއްޓަށް ވަރަށް ބޮޑަށް ފާރަވެރިވާން ޖެހޭ ކަމަށް ވިދާޅުވެފަ އެވެ.\n"ވޯޓުލާން އަންނަނީ ކޮން ބައެއްތޯ ކަށަވަރުކުރަން އެބަޖެހޭ. މާސްކް އަޅާފައި މި އަންނަނީ ކާކުތޯ ކަށަވަރުކުރަން އެބަޖެހޭ. މި އަންނަނީ ހަމަ ހަގީގަތުގައި ވެސް މި ފޮއްޓަށް ވޯޓުލާން ނަން އޮތް މީހާތޯ. އެއީ ސަރުކާރުން މި އިންތިޚާބު އޮޅުވާލުމަށްޓަކައި ކިތަންމެ ކިތަންމެ މަސައްކަތެއް އެބަކުރޭ،" މުއާޒު ވިދާޅުވި އެވެ.\nމި ތުހުމަތާ އެކު މުއާޒު ވަނީ "ވޯޓު ފޮށީގައި ބަނޑު އަޅައިގެން ނަމަވެސް" ފޮއްޓަށް ވަރަށް ބޮޑަށް ފާރަވެރިވުމަށް ކެންޑިޑޭޓުންގެ މަންދޫބުންގެ ކިބައިން އެދިވަޑައިގެންފަ އެވެ.\nވޯޓުލާން އަންނަނީ ކޮން ބައެއްތޯ ކަށަވަރުކުރަން އެބަޖެހޭ. މާސްކް އަޅާފައި މި އަންނަނީ ކާކުތޯ ކަށަވަރުކުރަން އެބަޖެހޭ. މި އަންނަނީ ހަމަ ހަގީގަތުގައި ވެސް މި ފޮއްޓަށް ވޯޓުލާން ނަން އޮތް މީހާތޯ. އެއީ ސަރުކާރުން މި އިންތިޚާބު އޮޅުވާލުމަށްޓަކައި ކިތަންމެ ކިތަންމެ މަސައްކަތެއް އެބަކުރޭ: މުއާޒު\nސަރުކާރާއި އިލެކްޝަންސް ކޮމިޝަނުން ވެސް އިންތިޚާބު އޮޅުވާލުމަށް މަސައްކަތްކުރާ ކަމަށް ތުހުމަތު ކުރައްވަމުން އިދިކޮޅު ކެމްޕެއިން ޓީމުގެ ޑެޕިއުޓީ މެނޭޖަރު އަހުމަދު ރަޝީދު ވަނީ ރީރަޖިސްޓްރޭޝަން ކުރުމުގެ ތެރެއިން ވެސް އޮޅުވާލުންތަކެއް އޮތްކަމަށް ވިދާޅުވެފަ އެވެ.\nއޭނާ ވިދާޅުވީ މީހުން ރީރަޖިސްޓްރީ ކުރި ތަންތަން ނޫން ތަންތަނަށް އެމީހުންގެ ނަންތައް ބަދަލުކޮށްފައިވާ ކަމުގެ ޝަކުވާތައް ލިބެމުންދާ ކަމަށެވެ. އެހެންވެ، ވޯޓުލާން ދިއުމުގެ ކުރިން، އެ މީހަކު ރަޖިސްޓްރީކޮށްފައިވާ ތަނެއް ބަަލައި، ޝަކުވާ ހުށަހަޅަން ޖެހިއްޖެނަމަ އީސީއަށް ޝަކުވާ ހުށަހެޅުމަށް ފަހު އިދިކޮޅުގެ ކެމްޕެއިން ޓީމަށް ހިއްސާކުރަން ވަނީ އެދިފަ އެވެ.\nރަޝީދު ވަނީ ވޯޓުލާ ދުވަހުގެ މެންދުރު 12:00 ގެ ކުރިން އިދިކޮޅު ސަޕޯޓަރުން ވޯޓުލާ ނިންމުމަށް ވެސް އެދިވަޑައިގެންފަ އެވެ. އަދި އިންތިޚާބާ ގުޅޭ ގޮތުން ކޯޓަށް ހުށަހަޅާފައިވާ މައްސަލަތައް ނުބަލައި އިންތިޚާބު ބޭއްވުމަކީ އިންސާފުވެރި ގޮތް ކަމަށް ނުދެކޭ ކަމަށް ވެސް އޭނާ ވިދާޅުވި އެވެ.\nއޭގެ އިތުރުން ރަޝީދު ވަނީ މީގެ ކުރިން އީސީއާ އެކު ބޭއްވި ބައްދަލުވުމެއްގައި ވޯޓުލާ ވަގުތު އިތުރުކުރާނެތޯ ސުވާލުކުރުމުން، ދަންވަރު 12 އަށް ވެސް ވޯޓުލުން ކުރިއަށް ހިނގައިދާނެ ކަމަށް ބުނެފައި ކަމަށެވެ. މިކަމަށް އިޝާރާތް ކުރައްވައި އޭނާ ވިދާޅުވީ މިކަމާ ކަންބޮޑުވަނީ އެމްޑީޕީ ކެންޑިޑޭޓުން މޮޅުވަންދެން ވޯޓުލުން ކުރިއަށް ގެންގޮސްދާނެތީ ކަމަށެވެ.\n"މިއީ އިންސާފުވެރި އިންތިޚާބެއް ނޫނޭ. މިހެންކުރި މައްސަލަތައް ނުބަލާއި އިންތިޚާބު ކުރިއަށް ގެންގޮސްފިއްޔާ އާޚިރު ނަތީޖާ އަކީ އެންމެ ފަހުން ވެސް މިކަމާ ބެހޭ ގޮތުން ކޯޓަށް ވެސް މި މައްސަލަތައް ވައްދަން ޖެހިދާނެކަމީ އަޅުގަނޑުމެން ގަބޫލުކުރާކަމެއް،" ރަޝީދު ވިދާޅުވި އެވެ.\nއިދިކޮޅުގެ ކެމްޕެއިން ނިންމުމަށް މާދަމާ ރަސްމިއްޔާތެއް ބާއްވަން ވެސް ވަނީ ހަމަޖެހިފަ އެވެ. އެ ހަރަކާތް ބާއްވަން ނިންމާފައި ވަނީ މާދަމާ ހަވީރު 4:30 ގައި ޕީޕީއެމް އޮފީސް ކުރިމަތީގަ އެވެ.\nލޯކަލް އިންތިހާބު ޕީޕީއެމް ޕީޕީއެމް ކެމްޕޭން ލޯކަލް ކައުންސިލްތަކުގެ އިންތިޚާބު 2020\nއޭރުވެސް އަހަރެމެންނަށް އެނގޭ ތިބަހަނާ ދައްކާނެކަން. މިރާއްޖޭގެ ރައްޔިތުންނަކީ މިހާރު އިންތިހާބު ނޭނގޭ ބައެއް ނޫން. ވޯޓުލެވޭނީ އެރަށުގައި އުޅޭ ވޯޓު ލިސްޓުގައި ނަންއޮތް މީހުންނަށް ކަން ޔަގީންނުވާ އެކަކުވެސް ނުހުންނާނެ. ވޯޓުގުނާނީ ވޯޓު ފޮށީގައި ހުރި ވޯޓެއް ރައްޔިތުންގެ ކުރިމަތީގައި. ދެންކޮން މަކަރެއް ހެދޭނީ. މިހާރު ތިއުޅެނީ ބަލިވާނެކަން ޔަގީންވާތީ އެކަމުން ދައްކާނެ ހުއްޖަތެއް ހޯދަން\nއަދި މިއުޅެނީ ނުވެސް ފެށިގެން މިހާ އަވަހަށް ގިވްއަޕް ކުރީ. ؟ ކެކެކެކެކެކެ ވައްކަން ކުރަން އެކަނި ފޯރި ހުންނަ ބައެއް ދޯ މިއުޅެނީ !\nދެރަނުވޭ، އަދި މާވާހަކަ ގިނަނުކޮށް ތިބެބަލަ؟ މިފަހަރު މިއީ 50 50 ގެ ފަހަރެކެވެ، މޮޅުވެއްޖިއްޔާ މިއަދު ތިކިޔާ އެއްވެސް އެއްޗެއް އެއްވެސް ތާކުން ތާކު ނުޖެހޭނެއެވެ، މިއަށްވުރެ އިންސާފްވެރި އިންތީހާބެއް މުޅިދުނިޔޭގައިވެސް ނުބާއްވާނެއެވެ. ދެރަވިއްޖިޔާ ދައްކަން ޖެހޭވާހަކަ މިހާރު ނުދެއްކިއްޔާ ތަންކޮޅެއް ލެޖިޓިމޭޓް ވާނެދޯ،\nބަލި ގަބޫލުކުރީ ދޯ އެހާ އަވަހަށް. އަދި މިއުޅެނީ ފަތިހަށް އަލި ނުވިލި. ތިވަރުން ސިޔާސީ މައިދާނުގަ ފައި ހަމަ އެއް ނުކުރެވޭނެ\nފާހަގަތައް ފުންމައިގެން ދާ ގޮތަށްދޯ ހުރީ ހަދާފަ!\nއިންތިޚާބު އިންސާފުވެރިވާނީ ހޮވެންދެން ސުޕްރީމްކޯޓު ބޭނުންކޮށްގެން އިންތިޚާބު ބާތިލްކުރީމަތަ؟ ނޫނީ ސިޔާސީ އިދިކޮޅު އެންމެން ބަންދުކޮށް ބާކީތިބި މީހުން ރާއްޖެއިން ބޭރަށް ފޮނުވާ އިންތިޚާބުގައި ބައިވެރިނުވެވޭހެން ހެދީމަތަ؟ ނޫނީ ކެމްޕޭން ކުރާނެ ތަނެއް ނުދީ އިންތިޚާބު ބޭއްވީމަތަ؟\nވަރަށް ސާފު ވެއްޖެ. ކަލޭމެނަށް ކާމިޔާބު ނުވާނެހެން ހީވާންފެށީމަ އިންތިޚާބު ގޯސްވާނެ.\nއިންސާފުވެރި ނުވާނެކަން އެބައެނގޭ.24 ގަޑިއިރު ޕީއެސްއެމުން އެދައްކަނީ ތިލަފަތް.ތިރީގަ ބެނާއެއްގަ އެބައޮވޭ ''މިއީ ވިޔަފާރި އުސޫލުން ވިއްކަފައިވާ ވަގުތެއް'' މިހެން.މީގެ އަސްލު ރިއަލިޓީ އޮތީ އޮޅިފަ.ވ.ވެދުން\nހަމަ މިގޮތަށް ކަންތައްކޮށް ކަލޭމެނަށް ރިޔާސީ އިންތިހާބު ގެއްލުނީ. ޢެހެންވީމަ ބޮޑާ ނުހާކާ މޮޅުވެވޭތޯ އުޅޭ.


4 ފުޅި ހުވަނދުލިބޭ ސުވާލު: އެންމެ ބޮޑަށް ދެރަވަނީ ގާތް މީހުން ތިބާއަށް ކޮންކަމެއް ކުރުމުން؟\n4 ފުޅި ހުވަނދުލިބޭ ސުވާލު: އެންމެ ބޮޑަށް ދެރަވީ/ދެރަވަނީ ގާތް މީހުން ތިބާއަށް ކޮންކަމެއް ކުރުމުން؟\nކޮންމެ މީހަކަށްވެސް އެންމެ ބޮޑަށް އަސަރުކުރާނީ އެމީހެއްގެ އެންމެ ގާތް މީހުން އެމީހަކާއިމެދު ދެރަގޮތަކަށް ކަންކަން ކުރުމުންނެވެ. މިސާލަކަށް އަނބިން، ފިރިން، މައިންބަފައިން، ދަރިން، އަޚުން، އުޚުތުން، ޅިޔަނުނ، ފަހަރިން، އެންމެ ގާތްކަމަށް ބެލެވޭ އެކުވެރިން ފަދަ މީހުން ތިމާއަށް ދެރަވާނެ ގޮތަށް ކަންކަން ކުރުމުން ކުރާނެ އަސަރު އެތައް ގިނައަކަށް ބޮޑުވާނެއެވެ.\nސުވާލުގައި ބުނެފައި އެވަނީ އެންމެ ބޮޑަށް ދެރަވީ/ދެރަވަނީ ގާތް މީހުން ތިބާއަށް ކޮންކަމެއް ކުރުމުންތޯ؟ އެވެ. އެފަދަ ކަމެއް އޮތްނަމަ ފާހަގަކޮށްލައްވާށެވެ. ކިޔުންގެ ޖަވާބުތަކުން އެކަނިވެސް ފިލާވަޅަކަސްވެގެންދާނެއެވެ. އިން ޝާ ﷲ\n4 ފުޅި ހުވަނދުލިބޭ ސުވާލު: ބައިވެރިޔާގެ ކިބައިން ނުހުރުމަށް އެންމެ ބޮޑަށް އެދޭނެ ސިފައަކީ ކޮބާ؟